പൊലീസിന്റെ വീഴ്ച യു.ഡി.എഫ് കാലത്തെ ഹാങ് ഓവര് കാരണമെന്ന് മുഖ്യമന്ത്രി | Muhimmath\nHome » Kerala , News » പൊലീസിന്റെ വീഴ്ച യു.ഡി.എഫ് കാലത്തെ ഹാങ് ഓവര് കാരണമെന്ന് മുഖ്യമന്ത്രി\nപൊലീസിന്റെ വീഴ്ച യു.ഡി.എഫ് കാലത്തെ ഹാങ് ഓവര് കാരണമെന്ന് മുഖ്യമന്ത്രി\nWritten By Muhimmath News on Tuesday,2May 2017 | 18:49\nതിരുവനന്തപുരം: എല്.ഡി.എഫ് സര്‍ക്കാരിന്റെ കാലത്ത് പൊലീസിന് വീഴ്ച പറ്റിയിട്ടുണ്ടെങ്കില് അത് യു.ഡി.എഫ് ഭരണ കാലത്തെ ഹാങ് ഓവര് കാരണമാണെന്ന് മുഖ്യമന്ത്രി പിണറായി വിജയന്. നടക്കാന് പാടില്ലാത്ത പല സംഭവങ്ങളും പോലീസിന്റെ ഭാഗത്തു നിന്നുണ്ടായി. എല്.ഡി.എഫ് നയം ചില പോലീസ് ഉദ്യോഗസ്ഥര് ഉള്‍ക്കൊള്ളാത്തതാണ് ഇതിന് കാരണം. അത്തരക്കാര്‍ക്കെതിരെ ശക്തമായ നടപടിയുണ്ടാകുമെന്നും മുഖ്യമന്ത്രി നിയമസഭയില് പറഞ്ഞു.\nഅസാധരണമായ കുറ്റങ്ങള്‍ക്ക് മാത്രമേ യു.എ.പി.എ ചുമത്താവൂ എന്ന് പൊലീസിന് നിര്‍ദേശം നല്‍കിയിട്ടുണ്ട്. രമണ് ശ്രീവാസ്തവയെ ഉപദേശകനാക്കിയതില് തെറ്റില്ല. എല്.ഡി.എഫ്, യു.ഡി.എഫ് സര്‍ക്കാരുകളുടെ കാലത്ത് അദ്ദേഹം ഡി.ജി.പിയായി പ്രവര്‍ത്തിച്ചിട്ടുള്ളതിനാല് പിന്നെ ഉപദേശകനാക്കുന്നതില് എന്താണ് തെറ്റെന്നും മുഖ്യമന്ത്രി ചോദിച്ചു.\nരാഷ്ട്രീയ പാര്‍ട്ടി നേതാക്കള്‍ക്കെതിരേ കാപ്പ നിയമം ചുമത്തരുത്. മൂന്നാം മുറ പാടില്ല. പരാതിയുമായി വരുന്ന ജനങ്ങളോട് പോലീസുകാര് മോശമായി പെരുമാറരുതെന്ന് നിര്‍ദേശം നല്‍കിയിട്ടുണ്ട്. ഇതര സംസ്ഥാന തൊഴിലാളികളെ ഉള്‍പ്പെടുത്തി പോലീസ് ഡാറ്റാ ബാങ്ക് എത്രയും വേഗത്തില് തയാറാക്കും. ഭീകര സംഘടനകളില് മലയാളികള് ചേര്‍ന്ന സംഭവവുമായി ബന്ധപ്പെട്ട് കാണാതായവരെക്കുറിച്ച് അന്വേഷിക്കാന് പ്രത്യേക സംഘത്തെയും നിയോഗിക്കുമെന്നും മുഖ്യമന്ത്രി കൂട്ടിച്ചേര്‍ത്തു.


(Almora എന്ന താളിൽ നിന്നും തിരിച്ചുവിട്ടതു പ്രകാരം)\n• ജനസാന്ദ്രത 30 (2001—ലെ കണക്കുപ്രകാരം[update])\nഅൽമോറ സ്ഥിതി ചെയ്യുന്നത് അക്ഷാംശ രേഖാംശത്തിലാണ്.  ഹിമാലയപർവതങ്ങളുടെ ഭാഗമായ കുമാവോൺ മലനിരകളുടെ തെക്കെ അറ്റത്തായിട്ടാണ് അൽമോറ സ്ഥിതി ചെയ്യുന്നത്. അൽമോറയുടെ ചുറ്റുവട്ടത്തും നിബിഡ വനങ്ങളാണ്. വനങ്ങളിൽ കൂടുതലും പൈൻ , ഞെകിഴി മരങ്ങൾ കണ്ടു വരുന്നു. കോസി നദി അൽമോറയുടെ അരികിലൂടെ ഒഴുകുന്നു. മഞ്ഞുമൂടിക്കിടക്കുന്ന ഹിമാലയ പർവത നിരകൾ അൽമോറയിൽ നിന്നും കാണാവുന്നതാണ്.\n"https://ml.wikipedia.org/w/index.php?title=അൽമോറ&oldid=1698284" എന്ന താളിൽനിന്ന് ശേഖരിച്ചത്


നശീകരണശക്തി ആരുടേയും കുത്തകയല്ല; ഹിറ്റ്‌ലര്‍ക്ക് ഗാന്ധിജി അയച്ച കത്ത് വായിക്കാം | gandhijayanthi\nനശീകരണശക്തി ആരുടേയും കുത്തകയല്ല; ഹിറ്റ്‌ലര്‍ക്ക് ഗാന്ധിജി അയച്ച കത്ത് വായിക്കാം\nOct 1, 2020, 03:35 PM IST\n1940 ഡിസംബര് 24ന് എഴുതിയ കത്ത്\nതാങ്കളെ ഞാന് സുഹൃത്തേ എന്ന് അഭിസംബോധനം ചെയ്യുന്നത് കേവലം ഉപചാരത്തിനുവേണ്ടിയല്ല. എനിക്ക് ശത്രുക്കളേയില്ല. വംശത്തിന്റെയോ വര്‍ണത്തിന്റെയോ വിശ്വാസത്തിന്റെയോ വ്യത്യാസം പരിഗണിക്കാതെ മനുഷ്യവംശത്തിന്റെ മുഴുവന് സൗഹാര്‍ദം നേടുകയാണ് കഴിഞ്ഞ 36 കൊല്ലത്തെ എന്റെ ജീവിതദൗത്യം.\nമനുഷ്യരില് വിശ്വസാഹോദര്യത്തിന്റെ ആശയമുള്‍ക്കൊള്ളുന്ന ഒരു വലിയ വിഭാഗം താങ്കളുടെ നടപടികളെ എങ്ങനെയാണ് വീക്ഷിക്കുന്നതെന്നറിയാനുള്ള സമയവും ആഗ്രഹവും താങ്കള്‍ക്കുണ്ടാകുമെന്ന് ഞാനാശിക്കുന്നു. താങ്കളുടെ ധീരോദാത്തതയിലും പിതൃരാജ്യത്തോടുള്ള കൂറിലും ഞങ്ങള്‍ക്കു സംശയമില്ല. എതിരാളികള് വിശേഷിപ്പിക്കുന്ന തരത്തിലുള്ള ഒരു രാക്ഷസനാണ് താങ്കളെന്നും ഞങ്ങള് വിശ്വസിക്കുന്നില്ല. എന്നാല്, താങ്കളുടെയും സുഹൃത്തുക്കളുടെയും ആരാധകന്മാരുടെയും ലേഖനങ്ങളും പ്രഖ്യാപനങ്ങളും താങ്കളുടെ ചെയ്തികളിലധികവും രാക്ഷസീയവും മനുഷ്യന്റെ അന്തസ്സിന് യോജിക്കാത്തതുമാണെന്ന കാര്യത്തില് പ്രത്യേകിച്ച് എന്നെപ്പോലെ വിശ്വസാഹോദര്യത്തില് വിശ്വസിക്കുന്നവര്‍ക്ക് സംശയത്തിനിട നല്കുന്നില്ല. ചെക്കോസ്ലോവാക്യയെ ചവിട്ടിത്താഴ്ത്തിയതും പോളണ്ടിനെ ബലാല്‍ക്കാരം ചെയ്തതും ഡെന്മാര്‍ക്കിനെ വിഴുങ്ങിയതുമൊക്കെ അത്തരത്തിലുള്ളതുതന്നെ. താങ്കളുടെ ജീവിത വീക്ഷണത്തില് ഇത്തരം കൈയേറ്റങ്ങള് സുകൃതങ്ങളാണെന്ന് എനിക്കറിയാം. എന്നാല്, ഞങ്ങളെ ചെറുപ്പം മുതല്‍ക്കേ പഠിപ്പിച്ചിട്ടുള്ളത് ഇവ മനുഷ്യത്വത്തെ തരംതാഴ്ത്തുന്ന നടപടികളാണെന്നാണ്. തന്നിമിത്തം താങ്കളുടെ ആയുധശക്തിക്ക് വിജയംനേടാന് നിര്‍വാഹമില്ല. ഞങ്ങളുടേത് ഒരു പ്രത്യേകാവസ്ഥയാണ്. നാസിസത്തെപ്പോലെത്തന്നെ ബ്രിട്ടീഷ് സാമ്രാജ്യത്വത്തെയും ഞങ്ങള് ചെറുക്കുന്നു. വ്യത്യാസമുണ്ടെങ്കില്, അത് പരിമാണത്തിന്റെ കാര്യത്തില് മാത്രമാണ്. മനുഷ്യരാശിയുടെ അഞ്ചിലൊരു ഭാഗത്തെ ബ്രിട്ടന്റെ കാല്‍ച്ചുവട്ടിനുകീഴില് കൊണ്ടുവന്നിട്ടുള്ളത് അന്യായമായ മാര്‍ഗങ്ങളിലൂടെയാണ്. അതിനോടുള്ള ഞങ്ങളുടെ എതിര്‍പ്പ് ബ്രിട്ടീഷ് ജനതയെ ദ്രോഹിക്കലല്ല. ഞങ്ങള് അവരെ യുദ്ധരംഗത്ത് പരാജയപ്പെടുത്തുകയല്ല, മാനസാന്തരപ്പെടുത്തുകയാണ് ചെയ്യുന്നത്. ഞങ്ങളുടേത് ബ്രിട്ടീഷ് ഭരണത്തിനെതിരായുള്ള ആയുധരഹിതമായ ഒരു വിപ്ലവമാണ്.\nഅവരെ മാനസാന്തരപ്പെടുത്തുന്നതില് ജയിച്ചാലും ഇല്ലെങ്കിലും അക്രമരഹിതമായ നിസ്സഹകരണത്തിലൂടെ അവരുടെ ഭരണം അസാധ്യമാക്കാന് ഞങ്ങളുറച്ചിരിക്കുന്നു. ആര്‍ക്കും പരാജയപ്പെടുത്താന് കഴിയാത്ത ഒരു മാര്‍ഗമാണിത്. പരാജിതരുടെ സ്വമേധയോ, നിര്‍ബന്ധിതരാവുക മൂലമോ ഉള്ള സഹകരണം ഒരളവുവരേയെങ്കിലും ലഭിക്കാതെ ഒരു ജേതാവിന്നും തന്റെ ഉദ്ദേശ്യം നേടാന് സാധിക്കില്ലെന്ന ബോധമാണ് അതിന്റെ അടിസ്ഥാനം. ഞങ്ങളെ അടക്കിഭരിക്കുന്നവര്‍ക്ക് ഞങ്ങളുടെ ഭൂമിയും ശരീരവും കീഴടക്കാം. പക്ഷേ, ഞങ്ങളുടെ ആത്മാവിനെ കീഴടക്കാനാവില്ല. ഇന്ത്യയിലെ ഓരോ പുരുഷനെയും സ്ത്രീയെയും കുട്ടിയെയും നശിപ്പിച്ചാല് മാത്രമേ അവര്‍ക്ക് ആദ്യം പറഞ്ഞത് സാധ്യമാവുകയുള്ളൂ. പക്ഷേ, എല്ലാവരും അതുപോലെ ധീരോദാത്തത കാണിച്ചില്ലെന്നു വരാം. ഭയം കാരണം വിപ്ലവത്തിന്റെ നട്ടെല്ല് ഒടിഞ്ഞുപോയെന്ന് വരാം. എന്നാല്, ഈ വാദത്തിന് പ്രസക്തിയില്ല. കാരണം ആക്രമണകാരികളുടെ മുമ്പില് മുട്ടുകുത്തുന്നതിനു പകരം അവരോട് യാതൊരു പകയും കൂടാതെ തന്നെ ആത്മത്യാഗം ചെയ്യാന് സന്നദ്ധതയുള്ള ഗണ്യമായ ഒരു വിഭാഗം സ്ത്രീപരുഷന്മാര് ഇന്ത്യയിലുണ്ടെങ്കില്, ബലപ്രയോഗത്തിന്റെ മര്‍ദനവാഴ്ചയില് നിന്നുള്ള മോചനമാര്‍ഗം കാട്ടിക്കൊടുക്കാന് അവര്‍ക്ക് കഴിയും. ഇന്ത്യയില് പ്രതീക്ഷിക്കുന്നതിലുമേറെ അത്തരം സ്ത്രീ പുരുഷന്മാരെ കണ്ടെത്താന് കഴിയുമെന്ന് പറയുമ്പോള് താങ്കള് എന്നെ വിശ്വസിക്കണം. കഴിഞ്ഞ 20 വര്‍ഷങ്ങളായി അവര്‍ക്ക് അത്തരം പരിശീലനമാണ് ലഭിച്ചുള്ളത്.\nകഴിഞ്ഞ 50 വര്‍ഷങ്ങളായി ഞങ്ങള് ബ്രിട്ടീഷാധിപത്യം അവസാനിപ്പിക്കാന് ശ്രമിച്ചുവരികയാണ്. സ്വാതന്ത്ര്യപ്രസ്ഥാനം മുമ്പൊരിക്കലും ഇത്ര ശക്തി പ്രാപിച്ചിട്ടില്ല. ഏറ്റവും പ്രബലമായ രാഷ്ട്രീയകക്ഷി - ഇന്ത്യന് നാഷണല് കോണ്‍ഗ്രസ് - ഈ ലക്ഷ്യം നേടാന് ശ്രമിച്ചുവരുന്നു. അക്രമരഹിതമായ ശ്രമങ്ങളിലൂടെ ഞങ്ങള് ഗണ്യമായ വിജയം നേടിയിട്ടുണ്ട്. ഞങ്ങള് ലോകത്തിലെ ഏറ്റവും സംഘടിതമായ അക്രമശക്തിയെ - ബ്രിട്ടീഷാധിപത്യം പ്രതിനിധാനം ചെയ്യുന്നത് അതിനെയത്രെ - ചെറുക്കാനുള്ള ശരിയായ മാര്‍ഗം അന്വേഷിക്കുകയാണ്. താങ്കള് അതിനെ വെല്ലുവിളിച്ചു കഴിഞ്ഞു. ജര്‍മനിയുടേതോ, ബ്രിട്ടന്റേതോ ഏതാണ് കൂടുതല് സുസംഘടിതമെന്ന് കാണാനിരിക്കുന്നതേയുള്ളൂ.\nഞങ്ങള്‍ക്കും യൂറോപ്യന്മാരല്ലാത്ത മറ്റ് ജനവിഭാഗങ്ങള്‍ക്കും ബ്രിട്ടീഷാധിപത്യത്തിന്റെ ഫലമെന്താണെന്ന് നല്ലപോലെ അറിയാം. എന്നാല്, ജര്‍മനിയുടെ സഹായം കൊണ്ട് ബ്രിട്ടീഷ് വാഴ്ച അവസാനിപ്പിക്കുന്നതിന് ഞങ്ങള് ഒരിക്കലും ആഗ്രഹിക്കുന്നില്ല. ശരിയായി സംഘടിപ്പിക്കുകയാണെങ്കില് ലോകത്തിലെ എല്ലാ അക്രമശക്തികളോടും നിസ്സംശയം കിടപിടിക്കാന് കഴിയുന്ന ഒരു ശക്തിയാണ് ഞങ്ങള് അക്രമരാഹിത്യത്തില് കാണുന്നത്. അക്രമരാഹിത്യത്തിന്റെ മാര്‍ഗത്തില് പരാജയമെന്നൊന്നില്ല. കൊല്ലുകയോ ദ്രോഹിക്കുകയോ ചെയ്യാതെ പ്രവര്‍ത്തിക്കുക, അല്ലെങ്കില് മരിക്കുക എന്നതാണത്. പണത്തിന്റേയോ, താങ്കള് പരിപൂര്‍ണതയിലെത്തിച്ചുള്ള ശാസ്ത്രത്തിന്റേയോ സഹായം കൂടാതെ അതുപയോഗിക്കാന് കഴിയും.\nനശീകരണശക്തി ആരുടേയും കുത്തകയല്ലെന്ന് താങ്കള് മനസ്സിലാക്കാത്തതില് എനിക്കദ്ഭുതം തോന്നുന്നു. ബ്രിട്ടീഷുകാരല്ലെങ്കില്, മറ്റേതെങ്കിലും രാജ്യം ഇക്കാര്യത്തില് നിങ്ങളെ കവച്ചുവെക്കുകയും അതേ ആയുധം കൊണ്ട് തന്നെ നിങ്ങളെ കീഴടക്കുകയും ചെയ്യും. താങ്കളുടെ ജനതയ്ക്ക് അഭിമാനത്തോടെ സ്മരിക്കാന് കഴിയുന്ന ഒരു പൈതൃകമായിരിക്കില്ല താങ്കള് വിട്ടേച്ചുപോകുന്നത്. എത്രതന്നെ സമര്‍ഥമായ രീതിയില് നടത്തിയതായാലും ക്രൂരകൃത്യങ്ങളെ സംബന്ധിച്ച സ്മരണ അയവിറക്കുന്നതില് അവര്‍ക്കപമാനം തോന്നും.\nതന്നിമിത്തം യുദ്ധം നിര്‍ത്താന് മനുഷ്യരാശിയുടെ പേരില് ഞാന് അഭ്യര്‍ഥിക്കുന്നു. താങ്കളും ബ്രിട്ടനുമായുള്ള എല്ലാ തര്‍ക്കങ്ങളും നിങ്ങള് യോജിച്ചു നിശ്ചയിക്കുന്ന ഒരു രാഷ്ട്രാന്തരീയ കോടതിക്ക് വിടുന്നതില് ഒരു നഷ്ടവും വരില്ല. യുദ്ധത്തില് ജയിച്ചാല് അതുകൊണ്ട് താങ്കളുടെ വാദം ശരിയായിരുന്നുവെന്നര്‍ഥമില്ല. താങ്കളുടെ നശീകരണ ശക്തിയായിരുന്നു കൂടുതലെന്ന് മാത്രമേ അതില് നിന്ന് തെളിയുകയുള്ളൂ. എന്നാല്, ഒരു നിഷ്പക്ഷക്കോടതിയുടെ വിധിയാകട്ടെ മനുഷ്യസാധ്യമായേടത്തോളം ആരുടെ നിലപാടാണ് ശരിയെന്ന് തെളിയിക്കും.\nഎന്റെ അക്രമരാഹിത്യമാര്‍ഗം സ്വീകരിക്കാന് ഞാന് ഓരോ ബ്രിട്ടീഷുകാരനോടും ഈയിടെ അഭ്യര്‍ഥിച്ചത് താങ്കളറിഞ്ഞിരിക്കും. കാരണം ഒരെതിരാളിയാണെങ്കിലും ബ്രിട്ടീഷുകാരുടെ സുഹൃത്താണ് ഞാനെന്ന് അവര്‍ക്കറിയാം. താങ്കള്‍ക്കും താങ്കളുടെ ജനങ്ങള്‍ക്കും ഞാന് അപരിചിതനാണ്. ബ്രിട്ടീഷുകാരോട് ചെയ്ത അഭ്യര്‍ഥന താങ്കളോടും ആവര്‍ത്തിക്കാനുള്ള ധൈര്യം എനിക്കില്ല. ബ്രിട്ടീഷുകാരുടെ കാര്യത്തിലെന്നപോലെ തന്നെ താങ്കള്‍ക്കത് ബാധകമാകില്ലെന്നതുകൊണ്ടല്ല, എന്റെ ഇപ്പോഴത്തെ ആദര്‍ശം കൂടുതല് ലളിതവും കൂടുതല് പ്രായോഗികവും സുപരിചിതവുമാണ്.\nയൂറോപ്പിലെ ജനങ്ങളുടെ ഹൃദയങ്ങള് സമാധാനത്തിനുവേണ്ടി വെമ്പല് കൊള്ളുന്ന ഈ വേളയില് ഞങ്ങളുടെ സമാധാനപരമായ പോരാട്ടം കൂടി നിര്‍ത്തിവെച്ചിരിക്കുകയാണ്. വ്യക്തിപരമായി താങ്കള്‍ക്ക് വളരെ പ്രാധാന്യമുള്ളതായി തോന്നുകയില്ലെങ്കിലും യൂറോപ്പിലെ ബഹുകോടി ജനങ്ങള് സമാധാനത്തിനുവേണ്ടി മൂകരായി മുറവിളിക്കുന്ന ഈ ഘട്ടത്തില് സമാധാനത്തിനായി ഒരു ശ്രമം നടത്തണമെന്ന് താങ്കളോട് ആവശ്യപ്പെടുന്നത് അതിര്‍കവിഞ്ഞ ഒന്നാണോ? അവരുടെ മൂകമായ രോദനം എനിക്ക് കേള്‍ക്കാന് കഴിയുന്നുണ്ട്. കാരണം എന്റെ കര്‍ണപുടങ്ങള് മൂകരായ ജനലക്ഷങ്ങളുടെ രോദനം കേട്ട് തഴമ്പിച്ചതാണ്. താങ്കളോടും സീഞ്ഞോര് മുസ്സോളിനിയോടും ഒരു സംയുക്താഭ്യര്‍ഥന ചെയ്യണമെന്നാണ് ഞാനുദ്ദേശിച്ചിരുന്നത്. വട്ടമേശ സമ്മേളനത്തിലേക്കുള്ള ഒരു പ്രതിനിധിയായി ഇംഗ്ലണ്ടിലേക്കുള്ള യാത്രാവേളയില് റോമില്‍വെച്ച് ഞാനദ്ദേഹത്തെ കണ്ടിട്ടുണ്ട്. ഇത് ആവശ്യമായ ഭേദഗതികളോടെ തന്നോടുമുള്ള ഒരഭ്യര്‍ഥനയായി അദ്ദേഹം ഗണിക്കുമെന്ന് ഞാനാശിക്കുന്നു.\n- താങ്കളുടെ ആത്മാര്‍ഥ സുഹൃത്ത്\nഎം.കെ. ഗാന്ധി (ഒപ്പ്)\nContent Highlight: Gandhiji's letter to Adolf Hitler


അന്വേഷണം റദ്ദാക്കണം, വിട്ടയക്കണം; അർണബ് ഗോസ്വാമിയുടെ ഹർജി ഇന്ന് പരിഗണിക്കുംmi Judicial Custody Maharashtra Government Mumbai Police | Indian Express Malayalam\narnab goswami judicial custody maharashtra government mumbai police\nമഹാരാഷ്‌ട്ര പൊലീസ് തന്നെ അറസ്റ്റ് ചെയ്‌തത് അന്യായമാണെന്ന് ഹർജിയിൽ അർണബ് പറഞ്ഞിട്ടുണ്ട്. ഭരണഘടനാ അവകാശങ്ങളുടെ ലംഘനവും വ്യക്തിസ്വാതന്ത്ര്യത്തിന്റെ നിഷേധവുമാണ് അർണബിന്റെ അറസ്റ്റെന്ന് ഹർജിയിൽ ചൂണ്ടിക്കാട്ടുന്നു\nUpdated: November 6, 2020 8:41:27 am\nമുംബൈ: തനിക്കെതിരായ ആത്മഹത്യാ പ്രേരണക്കുറ്റം റദ്ദാക്കണം, ജുഡീഷ്യൽ കസ്റ്റഡിയിൽ നിന്നു വിട്ടയക്കണം തുടങ്ങിയ ആവശ്യങ്ങൾ ഉന്നയിച്ച് റിപ്പബ്ലിക് ടിവി എഡിറ്റർ അർണബ് ഗോസ്വാമി സമർപ്പിച്ച ഹർജി മുംബൈ ഹൈക്കോടതി ഇന്ന് പരിഗണിക്കും.\n14 ദിവസത്തെ ജുഡീഷ്യൽ കസ്റ്റഡിയിലാണ് അർണബ് ഇപ്പോൾ. അർണബിന്റെ ഹേബിയസ് കോർപ്പസ് അടിയന്തരമായി കേൾക്കണമെന്നായിരുന്നു ഇന്നലെ ഹൈക്കോടതിയോട് ആവശ്യപ്പെട്ടത്. എന്നാൽ, ഹർജിയിൽ വിശദമായി വാദം കേൾക്കാൻ ഇന്നത്തേക്ക് മാറ്റിവയ്‌ക്കുകയായിരുന്നു. ജസ്റ്റിസ് എസ്.ഷിൻഡെ അധ്യക്ഷനായ ബഞ്ചാണ് കേസിൽ വാദം കേൾക്കുക. അർണബിന് പറയാനുള്ള കാര്യങ്ങൾ പൂർണമായി കേൾക്കാമെന്ന് കോടതി ഇന്നലെ ഉറപ്പുനൽകിയിരുന്നു. തന്നെ അടിയന്തരമായി വിട്ടയക്കണം, റായ്‌ഗഡ് പൊലീസിന്റെ അന്വേഷണം റദ്ദാക്കണം തുടങ്ങിയ ആവശ്യങ്ങളാണ് അർണബ് ഉന്നയിച്ചിരിക്കുന്നത്.\nഅലിബാഗ് മജിസ്‌ട്രേറ്റ് കോടതിയാണ് അർണബിനെ 14 ദിവസത്തെ ജുഡീഷ്യൽ കസ്റ്റഡിയിൽ വിടാൻ ഉത്തരവിട്ടത്. പൊലീസ് കസ്റ്റഡി അപേക്ഷ കോടതി തള്ളി.\nമഹാരാഷ്‌ട്ര പൊലീസ് തന്നെ അറസ്റ്റ് ചെയ്‌തത് അന്യായമാണെന്ന് ഹെെക്കോടതിയിൽ സമർപ്പിച്ച ഹർജിയിൽ അർണബ് പറഞ്ഞിട്ടുണ്ട്. ഭരണഘടനാ അവകാശങ്ങളുടെ ലംഘനവും വ്യക്തിസ്വാതന്ത്ര്യത്തിന്റെ നിഷേധവുമാണ് അർണബിന്റെ അറസ്റ്റെന്ന് ഹർജിയിൽ ചൂണ്ടിക്കാട്ടുന്നു.\nമുംബൈ പൊലീസിലെ ഇരുപതോളം ഉദ്യോഗസ്ഥർ ചേർന്ന് അർണബിനെ വീട്ടിൽ നിന്നു ബലംപ്രയോഗിച്ച് പിടിക്കുകയായിരുന്നെന്നും അദ്ദേഹത്തെ വാഹനത്തിൽ തള്ളികയറ്റുകയായിരുന്നെന്നും ഹർജിയിലുണ്ട്. മഹാരാഷ്‌ട്ര സർക്കാരിനെതിരെ വാർത്തകൾ ചെയ്‌തതിലുള്ള പ്രതിഷേധമാണ് അർണബിനെതിരെ നടപടിയെടുക്കാൻ കാരണമെന്നും ഇതിൽ പറയുന്നു.\nRead Also: അർണബ് ഗോസാമി വാചക കസർത്ത് കുറയ്ക്കണമെന്ന് ഡൽഹി ഹൈക്കോടതി\nഅതേസമയം, അർണബിനെതിരെ കുരുക്ക് മുറുക്കുകയാണ് മഹാരാഷ്ട്ര പൊലീസ്. ഇന്നലത്തെ പൊലീസ് നടപടിക്കിടെ വനിതാ ഉദ്യോഗസ്ഥയെ കയ്യേറ്റം ചെയ്‍തെന്ന പരാതിയില് പുതിയ കേസെടുത്തു. അര്‍ണബിനൊപ്പം ഭാര്യയെയും മകനെയും മറ്റ് രണ്ട് കുടുംബാംഗങ്ങളെയും പ്രതിചേര്‍ത്തു.\nഅലിബാഗിലെ ഇന്റീരിയര് ഡിസൈനര് അന്‍വേ നായിക്കിന്റെയും അദ്ദേഹത്തിന്റെ അമ്മയുടെയും ആത്മഹത്യയുമായി ബന്ധപ്പെട്ടാണ് അർണബ് ഗോസ്വാമിയെ ഇന്നലെ അറസ്റ്റ് ചെയ്തത്. ഫിറോസ് ഷെയ്ഖ്, നിതേഷ് സർദ എന്നിവരാണ് അറസ്റ്റിലായ മറ്റു രണ്ടുപേർ.\nഅറസ്റ്റിനു പിന്നാലെ അർണബിനെ അലിബാഗിലെ കോടതിയിൽ ഹാജരാക്കിയിരുന്നു. പൊലീസ് തന്നെ ഉപദ്രവിച്ചതായും കൈക്കും പുറത്തും പരുക്കേറ്റതായും അർണബ് കോടതിയിൽ പറഞ്ഞു. സിവിൽ സർജന്റെ അടുത്തുകൊണ്ടുപോയി പരിശോധിപ്പിച്ച ശേഷം വീണ്ടും ഹാജരാക്കാൻ പൊലീസിനോട് മജിസ്ട്രേറ്റ് ഉത്തരവിടുകയായിരുന്നു. പൊലീസ് തന്നെ ശാരീരികമായി ഉപദ്രവിച്ചതായി കസ്റ്റഡിയിലെടുക്കുന്ന സമയത്ത് അർണബ് പറഞ്ഞിരുന്നു. അര്‍ണബിനെ ബലംപ്രയോഗിച്ച് പൊലീസ് വാനില് കയറ്റുന്നതിന്റെ ദൃശ്യങ്ങളും പുറത്തുവന്നിട്ടുണ്ട്.\nഅർണബിന്റെ അറസ്റ്റിൽ എഡിറ്റേഴ്‌സ് ഗിൽഡ് ഞെട്ടൽ രേഖപ്പെടുത്തി. സംഭവം അടിയന്തരാവസ്ഥാ ദിനങ്ങളുടെ ഓർമപ്പെടുത്തലാണെന്ന് കേന്ദ്ര ആഭ്യന്തരമന്ത്രി അമിത് ഷായും വാർത്താവിതരണ പ്രക്ഷേപണ മന്ത്രി പ്രകാശ് ജാവദേക്കറും പറഞ്ഞു. “മഹാരാഷ്ട്രയിലെ മാധ്യമ സ്വാതന്ത്ര്യത്തിനെതിരായ ആക്രമണത്തെ ഞങ്ങൾ അപലപിക്കുന്നു. പത്രമാധ്യമങ്ങളോട് ഇങ്ങനെയല്ലെ പെരുമാറേണ്ടത്. ഇത് അടിയന്തരാവസ്ഥാ ദിനങ്ങളെ ഓർമിപ്പിക്കുന്നു,” ജാവ്ദേക്കർ ട്വീറ്റ് ചെയ്തു. “അർണബിനെ പിന്തുണക്കാത്ത സ്വതന്ത്ര മാധ്യമങ്ങൾ, ഇപ്പോൾ തന്ത്രപരമായി ഫാസിസത്തെ പിന്തുണയ്ക്കുന്നു,” കേന്ദ്രമന്ത്രി സ്മൃതി ഇറാനി ട്വീറ്റ് ചെയ്തു.\nഅര്‍ണബ് ഗോസ്വാമിയെ അറസ്റ്റ് ചെയ്തത് സ്വതന്ത്ര പത്രപ്രവര്‍ത്തകനും സ്വതന്ത്ര മാധ്യമസ്ഥാപനത്തിനുമെതിരായ വലിയ പ്രതികാര നടപടിയുടെ ഭാഗമാണെന്നു റിപ്പബ്ലിക് ടിവി പ്രസ്താവനയില് ആരോപിച്ചു.\nഅതേസമയം, അർണബിന്റെ അറസ്റ്റിൽ സന്തോഷമുണ്ടെന്ന് അൻവേ നായിക്കിന്റെ കുടുംബം പ്രതികരിച്ചു. ” അർണബിനെതിരായ പരാതി പിൻവലിക്കാൻ ആഗ്രഹിക്കുന്നുവെന്ന പ്രസ്താവനയിൽ ഒപ്പിടാൻ ഞങ്ങളോട് ആവശ്യപ്പെട്ടു. അത് ആഗ്രഹിക്കുന്നില്ലെന്ന് പറയുകയും പ്രസ്താവനയുടെ ഫോട്ടോയെടുക്കാൻ ശ്രമിക്കുകയും ചെയ്തു. ഓഫീസർ വർദേ പെട്ടെന്ന് ഞങ്ങളിൽനിന്നു കുറിപ്പ് പെട്ടെന്നു പിടിച്ചെടുത്തു. ഇക്കാര്യം ഞങ്ങൾ റായ്‌ഗഡ് എസ്‌പിയെ അറിയിച്ചു,” കുടുംബം പറഞ്ഞു.\nആത്മഹത്യാക്കുറിപ്പ് ഇല്ലാത്ത സുശാന്ത് സിങ് രജപുത് ആത്മഹത്യാ കേസിൽ അറസ്റ്റ് ചെയ്യണമെന്നാണ് അർണബ് ഗോസ്വാമി പറഞ്ഞത്. അർണബിന്റെയും മറ്റു രണ്ടു പേരുടെയും പേര് ആത്മഹത്യാക്കുറിപ്പിൽ പരാമർശിച്ച് എന്റെ ഭർത്താവ് വിട്ടുപോയെങ്കിലും ആരെയും അറസ്റ്റ് ചെയ്തിട്ടില്ല. ഇത് എങ്ങനെ ന്യായമാകും? ” അൻവേ നായിക്കിന്റെ ഭാര്യ ചോദിച്ചു.\nപ്പബ്ലിക് ടിവി കുടിശ്ശിക അടയ്ക്കാത്തതാണ് തന്റെ പിതാവിനെയും മുത്തശ്ശിയെയും ആത്മഹത്യയിലേക്ക് നയിച്ചതെന്ന് നായിക്കിന്റെ മകൾ അദ്ന്യ ആരോപിച്ചു. കേസ് നടപടികൾ കഴിഞ്ഞ വർഷം റായ്ഗഡ് പൊലീസ് അവസാനിപ്പിച്ചിരുന്നു. എന്നാൽ സംസ്ഥാന സിഐഡി കേസ് വീണ്ടും അന്വേഷിക്കുമെന്ന് ഈ വർഷം മേയിൽ മഹാരാഷ്ട്ര ആഭ്യന്തരമന്ത്രി അനിൽ ദേശ്മുഖ് പറഞ്ഞിരുന്നു.\nWeb Title: Arnab goswami judicial custody maharashtra government mumbai police


വീരാട് കോലിയുടെ ഫോണ് ഏത്?: ടെക് ലോകത്തെ അത്ഭുതപ്പെടുത്തിയ ഉത്തരം ഇതാണ്.! | Virat Kohli Using iQoo 5G Phone Already\nവിരാട് കോലിയുടെ ഫോണ് ഏത്?: ടെക് ലോകത്തെ അത്ഭുതപ്പെടുത്തിയ ഉത്തരം ഇതാണ്.!\nNew Delhi, First Published 3, Feb 2020, 2:52 PM IST\nവളരെ തടിച്ച ബോഡിയുള്ള ഫോണാണ് അതെന്ന് ആദ്യം യൂട്യൂബറായ റെവ് അറ്റ്ലസ് കണ്ടെത്തി. നേരത്തെ വണ്‍പ്ലസ് ഫോണാണ് കോലി ഉപയോഗിച്ചിരുന്നത്\nദില്ലി: വിരാട് കോലിയുടെ കയ്യില് ഇരിക്കുന്ന ഫോണ് ഏതാണ്. ഇന്ത്യയില് ഇതുവരെ ഇറങ്ങാത്ത ഫോണാണ് വിരാട് ഉപയോഗിക്കുന്നത് എന്നാണ് പുതിയ വെളിപ്പെടുത്തല്. കഴിഞ്ഞ ദിവസം ഇഎസ്പിഎന് ക്രിക്ക് ഇന്‍ഫോയുടെ ഔദ്യോഗിക ട്വിറ്റര് അക്കൗണ്ടിലൂടെ ഒരു ചിത്രം പുറത്തുവിട്ടു. കോലി ഒരു ഫോണിലൂടെ സംസാരിക്കുന്നതായിരുന്നു ചിത്രം. പിന്നീടാണ് ടെക് വിദഗ്ധര് ഏത് ഫോണാണ് വീരാട് ഉപയോഗിക്കുന്നത് എന്ന അന്വേഷണം നടത്തിയത്.\nവളരെ തടിച്ച ബോഡിയുള്ള ഫോണാണ് അതെന്ന് ആദ്യം യൂട്യൂബറായ റെവ് അറ്റ്ലസ് കണ്ടെത്തി. നേരത്തെ വണ്‍പ്ലസ് ഫോണാണ് കോലി ഉപയോഗിച്ചിരുന്നത്, ഇത് പുതിയ ഫോണ് ആണല്ലോ എന്നതാണ് റെവ് അറ്റ്ലസിന്‍റെ കണ്ടെത്തല് പിന്നീട് ഫോണിലേക്ക് സൂം ചെയ്ത് ഫോണിന്‍റെ സ്വഭാവവും തടിയും നോക്കി രൂപസാമ്യമുള്ള ഫോണ് അവര് കണ്ടെത്തി ചൈനീസ് ബ്രാന്‍റായ ഐക്യൂഓയുടെ ഫോണാണ് കോലിയുടെ കയ്യില്. എന്നാല് പ്രധാനകാര്യം ഈ ഫോണ് ഇന്ത്യയില് ഇറങ്ങിയിട്ടില്ല എന്നതാണ്. പക്ഷെ ഉടന് ഇറക്കാന് പദ്ധതിയുമുണ്ട്. അപ്പോ ഈ ഫോണിന്‍റെ ഇന്ത്യയിലെ ആദ്യത്തെ ഉപയോക്താവ് ആയിരിക്കാം കോലി.\nഐക്യൂഓ തങ്ങളുടെ 5ജി ഫോണ് ഇന്ത്യയില് ഇറക്കുന്നു എന്ന് അടുത്തിടെയാണ് പ്രഖ്യാപിച്ചത്. ഇത് സംബന്ധിച്ച ഒരു ട്വീറ്റ് ഐക്യൂഓ ഇന്ത്യയുടെ ട്വിറ്റര് അക്കൗണ്ടില് പോസ്റ്റ് ചെയ്തിട്ടുണ്ട്. ഐക്യൂഓ വിവോയുടെ സബ് ബ്രാന്‍റായാണ് കഴിഞ്ഞവര്‍ഷം ഫെബ്രുവരിയില് ഇറങ്ങിയതാണ് ഐക്യൂഓ ഫോണുകള് അവിടെ മികച്ച പ്രതികരണമാണ് ഇവര്‍ക്ക് ഉണ്ടാക്കുവാന് കഴിഞ്ഞത്. ഇന്ത്യയില് പ്രത്യേക ബ്രാന്‍റായി ഇറങ്ങും എന്നാണ് ഇപ്പോള് ലഭിക്കുന്ന സൂചന. ആദ്യഘട്ടത്തില് തന്നെ 5ജി ഫോണ് പുറത്തിറക്കാനാണ് ഇവര് ഉദ്ദേശിക്കുന്നത് എന്നാണ് റിപ്പോര്‍ട്ട്.\nഐക്യൂഓ 5ജി ഫോണില് ക്യൂവല്‍കോം സ്നാപ് ഡ്രാഗണ് 855 പ്ലസ് എസ്ഒസി ചിപ്പായിരിക്കും ഉണ്ടാകുക എന്നാണ് സൂചന. ബെസ്റ്റ് ഇന് ക്ലാസ് ടെക്നോളജി ഫോണുകളായിരിക്കും ഇന്ത്യയില് ഇറക്കുക എന്നാണ് ഐക്യൂഓ ഇന്ത്യ ഡയറക്ടര് ഗംഗന് അറോറ കഴിഞ്ഞമാസം മാധ്യമങ്ങളോട് പ്രതികരിച്ചത്. 44 വാട്ട് ഫ്ലാഷ് ചാര്‍ജിംഗ് ടെക്നോളജി പോലെ പുതിയ ടെക്നോളജികള് ഫോണില് ഉണ്ടാകും.\nവീരാട് കോലിയുടെ ഫോണ്


Trissur, First Published 7, May 2019, 5:25 PM\nതെച്ചിക്കോട്ട്കാവ് രാമചന്ദ്രന്‍റെ വിലക്ക് പുനഃപരിശോധിക്കേണ്ട കാര്യമില്ലെന്ന നിലപാടിൽ ഉറച്ച് ജില്ലാ കളക്ടര്\nതൃശൂര് : തെച്ചിക്കോട്ട്കാവ് രാമചന്ദ്രനെ എഴുന്നെള്ളിക്കുന്നത് ശരിയല്ലെന്ന നിലപാടിൽ ഉറച്ച് ജില്ലാ കളക്ടര് ടിവി അനുപമ. ആന അക്രമാസക്തനാണ്. 2007 ൽ തുടങ്ങി നാളിന്ന് വരെ ഏഴ് പേരെ തെച്ചിക്കോട്ട്കാവ് രാമചന്ദ്രനെന്ന ആന കുത്തിക്കൊന്നിട്ടുണ്ട്. രണ്ട് ആനകളെയും കുത്തിക്കൊന്ന ആനയാണ്. അതുകൊണ്ട് ആൾത്തിരക്കുള്ള ഉത്സവപറമ്പിൽ ആനയെ എഴുന്നെള്ളിക്കുമ്പോഴുള്ള അപകടകരമായ സാഹചര്യം ഒഴിവാക്കിയെ തീരു. തീരുമാനം പുനഃപരിശോധിക്കേണ്ട കാര്യമില്ലെന്നും ടിവി അനുപമ വ്യക്തമാക്കി.\nഅക്രമാസക്തനും അനാരോഗ്യവുമുള്ള ആനയെ എഴുന്നെള്ളിക്കരുതെന്ന നിലപാട് ഫേസ്ബുക്കിൽ കുറിച്ച വനം മന്ത്രി ഇക്കാര്യത്തിൽ തൃശൂര് ജില്ലാ കളക്ടര്‍ക്ക് തീരുമാനം എടുക്കാമെന്നും നിര്‍ദ്ദേശിച്ചിരുന്നു. ഇതിനു പിന്നാലെയാണ് നിലപാടില് ഉറച്ച് നില്‍ക്കുന്നതായി കളക്ടര് വ്യക്തമാക്കിയിരിക്കുന്നത്. ഇതോടെ തൃശൂര് പൂരം വിളംബരം ചെയ്യാൻ നെയ്തലക്കാവിലമ്മയുടെ തിടമ്പേറ്റാൻ തെച്ചിക്കോട്ട് കാവ് രാമചന്ദ്രൻ ഉണ്ടാകില്ലെന്ന് ഏകദേശം ഉറപ്പായി.\nആനയുടമകളും മന്ത്രി വിഎസ് സുനിൽകുമാറും അടക്കം നിരവധി പേര് ആനയെ എഴുന്നള്ളിക്കാനുള്ള തടസം നീക്കണമെന്ന് ആവശ്യപ്പെട്ട് രംഗത്തെത്തിയിട്ടുണ്ട്. എന്നാൽ ആനയുടെ തലയെടുപ്പിന്‍റെ മികവല്ല ജനങ്ങളുടെ സുരക്ഷക്കാണ് പ്രാധാന്യം നൽകേണ്ടതെന്ന നിലപാടാണ് വനം മന്ത്രി അടക്കം സ്വീകരിക്കുന്നത്.\nനിലവിലെ അവസ്ഥയില് തെച്ചിക്കോട്ടുക്കാവ് രാമചന്ദ്രനെ എഴുന്നള്ളിക്കുന്നത് അഭികാമ്യമല്ലെന്നാണ് ചീഫ് വൈല്‍ഡ് ലൈഫ് ഓഫീസറുടെയും നിലപാട്. അതേ സമയം തെച്ചിക്കോട്ട് കാവ് രാമചന്ദ്രന്‍റെ വിലക്ക് ഒരു ദിവസത്തേക്കെങ്കിലും നീക്കണമെന്ന് ആവശ്യപ്പെട്ട് ഹൈക്കോടതിയിലും ഹര്‍ജിയെത്തി. പത്തിന് ഹര്‍ജി പരിഗണിക്കും.\nവനംമന്ത്രിയുടെ ഫേയ്സ്ബുക്ക് പോസ്റ്റ്\nതെച്ചിക്കോട്ട്കാവ് രാമചന്ദ്രൻ എന്ന ആനയ്ക്ക് രേഖകൾ പ്രകാരം 54 വയസ്സ് കഴിഞ്ഞതായി കാണുന്നുണ്ടെങ്കിലും അതിന് അതിലേറെ പ്രായമുള്ളതായി പരിശോധനയിൽ മനസ്സിലായിട്ടുണ്ട്. അത് ദഹന സംബന്ധമായ പ്രശ്‌നങ്ങൾ ഉള്ളതും പ്രായം ചെന്നതു കാരണം സാധാരണ നിലയിലുള്ള കാഴ്ച ശക്തി ഇല്ലാത്തതുമാണ്. വലതുകണ്ണിന് തീരെ കാഴ്ചയില്ലാത്തതിനാൽ ഒറ്റ കണ്ണ് കൊണ്ട് പരിസരം കാണേണ്ട അവസ്ഥയിലുള്ള ഈ ആനയെ അമിതമായി ജോലിഭാരം ഏല്‍പ്പിച്ചു കൊണ്ട് ഉടമസ്ഥർ കഠിനമായി പീഢിപ്പിക്കുകയായിരുന്നു.\nഅതിന്റെ കാഴ്ചശക്തി കുറവ് കാരണം എല്ലാ വശങ്ങളിലുമായി4പാപ്പാന്‍മാരുടെ സഹായത്തിലാണ് അതിനെ ഉത്സവങ്ങളിൽ എഴുന്നെള്ളിക്കാറുണ്ടായിരുന്നത്. ഇതൊക്കെയായിട്ടും അത് പല തവണ അക്രമാസക്തമായിട്ടുണ്ട്. 2009 മുതലുള്ള കണക്കുകൾ മാത്രം പരിശോധിച്ചാൽ  അത്7പേരെ കൊലപ്പെടുത്തിയിട്ടുണ്ട്. അത് കൂടാതെ തിരുവമ്പാടി ചന്ദ്രശേഖരൻ, കൂനത്തൂർ കേശവൻ എന്നീ നാട്ടാനകളെ കുത്തി കൊലപ്പെടുത്തിയിട്ടുമുണ്ട്. ഏറ്റവുമൊടുവിലായി 08-02-19 ൽ രണ്ട് ആളുകളെ കൊലപ്പെടുത്തിയതിനെ തുടർന്നാണ് ഈ ആനയെ എഴുന്നെള്ളിക്കുന്നതിന് നിയന്ത്രണം ഏർ‍പ്പെടുത്തിയത്. മരണപ്പെട്ടവരുടെ ആശ്രിതർക്ക് ആനയുടമകൾ നല്‍കേണ്ട നഷ്ടപരിഹാരമോ ഇന്‍ഷൂറന്‍സ് തുകയോ പോലും പല കേസുകളിലും ഇനിയും നല്‍കിയിട്ടില്ലെന്നതാണ് വസ്തുത.\nഇത്രയും അക്രമ സ്വഭാവമുള്ള ആനയെ തലയെടുപ്പിന്റെ മികവു കൊണ്ട് മാത്രം തൃശ്ശൂർ പൂരം പോലുള്ള ഒരു ഉത്സവത്തിന് എഴുന്നെള്ളിച്ചാൽ ഉണ്ടാകാവുന്ന ബുദ്ധിമുട്ട് വളരെ വലുതായിരിക്കും. അമ്പലപരിസരം മുഴുവൻ തിങ്ങി നിറഞ്ഞിരിക്കുന്ന ആളുകളിൽ എഴുന്നെള്ളിച്ചു നിൽ‍ക്കുന്ന ഈ ആനയുടെ ഒരു ചെറിയ പിണക്കമോ പ്രതികരണമോ പോലും വലിയ ദുരന്തമായി മാറാൻ സാദ്ധ്യതയുണ്ട്. അപകടകാരികളായ ഇത്തരം ആനകളെ ജനങ്ങളുടെ ഇടയിലേക്ക് എഴുന്നെള്ളിച്ചു കൊണ്ടു വരുന്നത് സൃഷ്ടിക്കാവുന്ന ദുരന്തം പറഞ്ഞറിയിക്കാൻ കഴിയാത്തതാണ്.\nഈ ആനയെ സംബന്ധിച്ച് വിദഗ്ധരായ ആളുകൾ ഉൾപ്പെട്ട ഒരു സമിതി പരിശോധിച്ച് ചീഫ് വൈൽ‍ഡ്‌ലൈഫ് വാർ‍ഡന് റിപ്പോർ‍ട്ട് സമർ‍പ്പിക്കുകയും ആയതിന്റെ അടിസ്ഥാനത്തിൽ ഇതിനെ എഴുന്നെള്ളിക്കുന്നത് അഭികാമ്യമല്ല എന്ന് ചീഫ് വൈൽ‍ഡ്‌ലൈഫ് വാർ‍ഡൻ റിപ്പോർ‍ട്ട് ചെയ്തിട്ടുള്ളതുമാണ്. ഈ ആനയെ എഴുന്നള്ളിക്കുന്നതിന് അനുമതി നല്‍കുന്നതിനുള്ള അധികാരം ജില്ലാ കളക്ടർ‍ക്കാണ്. ഇക്കാര്യത്തിൽ കേവലം ആവേശം പ്രകടനങ്ങൾക്കല്ല ജനനന്മ ലക്ഷ്യമാക്കി ജനങ്ങൾ‍ക്ക് അപകടമുണ്ടാവാതിരിക്കാനുള്ള മുൻ‍കരുതലുകൾക്കാണ് സർ‍ക്കാർ പ്രാധാന്യം കൊടുക്കുന്നത്.\nഉത്സവങ്ങളും പൂരങ്ങളുമെല്ലാം മുൻ‍വർ‍ഷങ്ങളിലെപ്പോലെ തന്നെ യാതൊരു തടസ്സവും കൂടാതെ നടത്തുന്നതിനുള്ള തീരുമാനമാണ് സർ‍ക്കാർ സ്വീകരിച്ചു നടപ്പാക്കുന്നത്. ഈ വിഷയം സംബന്ധിച്ച് സാമൂഹ്യ മാധ്യമങ്ങളിലും മറ്റും വലിയതോതിലുള്ള വ്യാജ പ്രചരണങ്ങൾ നടക്കുന്നുണ്ട്. എത്ര അപകടകാരിയായ ആനയായാലും അതിനെ എഴുന്നെള്ളിച്ച് കോടികൾ സമ്പാദിക്കണമെന്ന് ആഗ്രഹമുള്ള, ജനങ്ങളുടെ ജീവന് അൽ‍പ്പവും വില കൽ‍പ്പിക്കാത്ത നിക്ഷിപ്ത താല്‍പ്പര്യക്കാരാണ് ഇത്തരം പ്രചരണങ്ങൾ‍ക്ക് പിന്നിൽ. ഇത് മനസ്സിലാക്കി ജനങ്ങൾ ഇത്തരം വ്യാജപ്രചരണങ്ങളിൽ വഞ്ചിതരാകരുതെന്ന് അഭ്യർ‍ത്ഥിക്കുന്നു.\nLast Updated 7, May 2019, 5:38 PM\nതെച്ചിക്കോട്ട്കാവ് രാമചന്ദ്രന്‍റെ വിലക്ക്


പൊലീസ് ഉദ്യോഗസ്ഥയ്ക്ക് കൊവിഡ്; കോഴിക്കോട് പിങ്ക് പൊലീസ് പ്രവര്‍ത്തനം താത്കാലികമായി നിര്‍ത്തി – News Creators\nകോഴിക്കോട് ജില്ലയില് വനിതാ പൊലീസ് ഉദ്യോഗസ്ഥയ്ക്ക് കൊവിഡ് സ്ഥിരീകരിച്ചതോടെ നഗരത്തിലെ പിങ്ക് പൊലീസിന്റെ പ്രവര്‍ത്തനം താത്കാലികമായി നിര്‍ത്തി. ആന്റിബോഡി ടെസ്റ്റിലാണ് പൊലീസ് ഉദ്യോഗസ്ഥയ്ക്ക് കൊവിഡ് സ്ഥിരീകരിച്ചത്. ഇതോടെ 16 വനിതാ പൊലീസ് ഉദ്യോഗസ്ഥരോട് നിരീക്ഷണത്തില് പോകാന് നിര്‍ദേശം നല്‍കി.\nമൂന്ന് യൂണിറ്റുകളിലായി പ്രവര്‍ത്തിക്കുന്ന ഉദ്യോഗസ്ഥരോട് നിരീക്ഷണത്തില് പോകാനാണ് നിര്‍ദേശം നല്‍കിയിരിക്കുന്നത്. ജില്ലയിലെ കൂടുതല് പൊലീസ് ഉദ്യോഗസ്ഥരുടെ ആന്റിബോഡി പരിശോധനകള് വരും ദിവസങ്ങളില് നടത്തുമെന്നാണ് വിവരം.\nജില്ലയുടെ പല മേഖലകളിലും സമ്പര്‍ക്കത്തിലൂടെയുള്ള രോഗബാധ വര്‍ധിക്കുകയാണ്. ആരോഗ്യ പ്രവര്‍ത്തകര്‍ക്കും പൊലീസ് ഉദ്യോഗസ്ഥര്‍ക്കും കൊവിഡ് ബാധിക്കുന്നത് ജില്ലയിലെ കൊവിഡ് പ്രതിരോധ പ്രവര്‍ത്തനങ്ങളെ ബാധിക്കുന്നുണ്ട്.\nPrevious Previous post: നാടൻപാട്ട് കലാകാരൻ ജിതേഷ് കക്കടിപ്പുറം അന്തരിച്ചു\nNext Next post: സംസ്ഥാനത്ത് ഇന്ന് റിപ്പോർട്ട് ചെയ്തത് ആറ് കൊവിഡ് മരണം


പ്രധാനമന്ത്രിക്ക് സുരക്ഷയൊരുക്കുന്ന എസ്പിജി കമാന്‍ഡോകളുടെ കൈകളിലുള്ള ബാഗിന്റെ രഹസ്യം അറിയാമോ? ശത്രുക്കളെ നേരിടാനുള്ള രഹസ്യ ബാഗിനെക്കുറിച്ച് അറിയേണ്ടതെല്ലാം : Rashtradeepika\nപ്രധാനമന്ത്രിക്ക് സുരക്ഷയൊരുക്കുന്ന എസ്പിജി കമാന്‍ഡോകളുടെ കൈകളിലുള്ള ബാഗിന്റെ രഹസ്യം അറിയാമോ? ശത്രുക്കളെ നേരിടാനുള്ള രഹസ്യ ബാഗിനെക്കുറിച്ച് അറിയേണ്ടതെല്ലാം\nഎസ്പിജി അഥവാ സ്‌പെഷ്യല് പ്രൊട്ടക്ഷന് ഗ്രൂപ്പ് കമാന്‍ഡോകളാണ്. പ്രധാനമന്ത്രി, മുന് പ്രധാനമന്ത്രിമാര് തുടങ്ങി അതിപ്രശസ്തരായ വ്യക്തികളുടെ പൂര്‍ണ സുരക്ഷാ ചുമതല വഹിക്കുന്നത്. ഇഞജഎ, ഞജഎ തുടങ്ങിയ അര്‍ധസൈനിക വിഭാഗങ്ങളില് നിന്ന് തെരഞ്ഞെടുക്കുന്ന ഇവരെ വളരെ കൃത്യവും, കഠിനവുമായ പരിശീലനങ്ങള് നല്‍കിയാണ് കമാണ്ടോകളാക്കി മാറ്റുന്നത്. ഏതു ആപത്ത്ഘട്ടത്തിലും അവസര ത്തിനൊത്തുയരാനും വിശിഷ്ട വ്യക്തിയെ രക്ഷിച്ചുകൊണ്ടു ശത്രുവിനു നേരെ മിന്നലാക്രമണം നടത്താനും ഇവര്‍ക്ക് ഞൊടിയിടയില് കഴിയും.\nഈ കരിംപൂച്ചകളുടെ കൈയില് 2000 അസാള്‍ട്ട് റൈഫിള്, ആട്ടോമാറ്റിക് ഗണ്, 17 എം ആധുനിക പിസ്റ്റള് തുടങ്ങിയ ആയുധങ്ങള് ഉടനടി പ്രയോഗിക്കാവുന്ന രീതിയില് ശരീരത്തിന്റെ പല ഭാഗങ്ങളിലായി എപ്പോഴും സജ്ജമാണ്. ആള്‍ക്കൂട്ടത്തില് നിന്നുണ്ടാകുന്ന ഒരു ചെറിയ വിരലനക്കം പോലും മനസ്സിലാക്കി പ്രതികരിക്കാന് ഇവര്‍ക്ക് കഴിയുമെന്നതാണ് പ്രത്യേകത. പ്രധാനമന്ത്രിക്കൊപ്പം സഞ്ചരിക്കുന്ന എസ്പിജി കമാന്‍ഡോകളില് ചിലരുടെ കൈകളില് ഒരു ബ്രീഫ് കെയ്സ് ശ്രദ്ധിച്ചിട്ടുണ്ടോ. പ്രധാനമന്ത്രി പോകുന്നിടത്തെല്ലാം ഈ പെട്ടിയും ഒപ്പമുണ്ടാകും. ഈ ബ്രീഫ് കെയ്സ് പ്രധാനമന്ത്രിയുടെ സുരക്ഷക്കുള്ള പ്രധാന ഉപാധികളില് ഒന്നാണ്.\nഇത് ഒരു portable bullet proof shield ആണ്. അപകടസമയത്ത് ഇതിലു ള്ള വളരെ ചെറിയ ബട്ടണ് അമര്‍ത്തിയാല് പെട്ടി ഒരു നീളമുള്ള പാളിയായി തുറക്കപ്പെടുന്നു. വിശിഷ്ട വ്യക്തിക്ക് അപകട സമയത്തു താല്‍ക്കാലിക കവചമൊരുക്കി സുരക്ഷ നല്‍കാനുള്ള ബുള്ളറ്റ് പ്രൂഫ് ഉപകാരണമാണിത്. ആപദ്ഘട്ടത്തില് ഉപയോഗിക്കാനായി ഇതിന്റെ രഹസ്യ അറയില് പിസ്റ്റലുകളും ഒളിപ്പിച്ചുവച്ചിട്ടുണ്ട്.\nവിശിഷ്ട വ്യക്തിക്ക് അല്ലെങ്കില് അതിഥിക്ക് ആപത്തുണ്ടാകുന്ന ഘട്ടത്തില് അദ്ദേഹത്തിന് മുന്നില് വന്ന് ഈ ഷീല്‍ഡ് തുറന്ന് അദ്ദേഹത്തെ പൂര്‍ണ്ണമായും കവര് ചെയ്യുന്നു. തുറക്കുന്ന കമാന്‍ഡോക്ക് ഇതിനുള്ളില് അമര്‍ന്നിരുന്നുകൊണ്ട് ഒളിച്ചുവച്ചിരിക്കുന്ന പിസ്റ്റള് എടുത്തു ശത്രുവിനെ അറ്റാക്ക് ചെയ്യാന് അനായാസം കഴിയും. അതാണിതിന്റെ പ്രത്യേകത. ഭാരതത്തിലെത്തുന്ന വിദേശ രാഷ്ട്രത്തലവന്മാര്‍ക്കും, അതിഥികള്‍ക്കും എസ.പി.ജി കമാന്‍ഡോകളാണ് സുരക്ഷ ഒരുക്കുന്നത്. ടജഏ ഡയറക്ടര് ഐപിഎസ് ഉദ്യോഗസ്ഥനാണ്. എസ്പിജി കമാന്‍ഡോകള് ക്യാബിനറ്റ് സെക്രട്ടറിയുടെ അധീനതയിലാണുള്ളത്. മുഖ്യമായും അതിവിശിഷ്ട വ്യക്തികളുടെ സുരക്ഷാ ചുമതലയാണ് എസ്പിജി കമാന്‍ഡോകള്‍ക്കുള്ളത്.\n(ക്രെഡിറ്റ്- ഫേസ്ബുക്കിലെ അജ്ഞാത എഴുത്തുകാരന്)


തിരുവനന്തപുരം: സംസ്ഥാനത്തെ ക്രമസമാധനം പൂര്‍ണ്ണമായും തകര്‍ന്നതിനാല് മുഖ്യമന്ത്രി പിണറായി വിജയന് ആഭ്യന്തര വകുപ്പ് ഒഴിയണമെന്ന് ബിജെപി സംസ്ഥാന സെക്രട്ടറി എ.എന്.രാധാകൃഷ്ണന്. കണ്ണൂരില് സിപിഎം വീണ്ടും അക്രമം അഴിച്ചു വിട്ടിരിക്കുന്നു.\nപോലീസ് സിപിഎം പ്രവര്‍ത്തകരോടൊപ്പമാണ്. ബിജെപി പ്രവര്‍ത്തകരെ അകാരണമായി പോലീസ് പിടികൂടി സ്റ്റേഷനിലെത്തിച്ച് മര്‍ദ്ദിച്ച ശേഷം അവിടെ വച്ച് ചെങ്കൊടി പിടിപ്പിക്കുന്നു.\nപാര്‍ട്ടിയിലെ വിഭാഗീയത മറച്ചുവയ്ക്കാനാണ് സിപിഎം അക്രമം അഴിച്ചു വിടുന്നത്. പാര്‍ട്ടി പ്രവര്‍ത്തകരെ സഹായത്തിന് കിട്ടാത്തതിനാല് ഏരിയ സമ്മേളനങ്ങളും ജില്ലാ സമ്മേളനങ്ങളും സിപിഎമ്മിനു വേണ്ടി നടത്തുന്നത് ഇവന്റ് മാനേജ്‌മെന്റ് കമ്പനികളാണ്.\nകണ്ണൂര് ജില്ലാ സെക്രട്ടറി പി. ജയരാജനെ പ്രകീര്‍ത്തിച്ചു ജില്ലയിലാകെ ഫ്‌ളക്‌സുകള് സ്ഥാപിച്ചു. പാര്‍ട്ടിയില് ഇത് ചര്‍ച്ചയായതിനാല് വിഭാഗീയത മറച്ച് വയ്ക്കാന് കണ്ണൂരില് അക്രമത്തിന് പാര്‍ട്ടി കോപ്പു കൂട്ടുന്നു. പ്രാകൃതമായ രീതിയാണ് സംസ്ഥാനത്ത് നടന്നു വരുന്നത്. ആഭ്യന്തര വകുപ്പ് ഘടക കക്ഷികളെ ഏല്‍പ്പിക്കണമെന്നും രാധാകൃഷ്ണന് ആവശ്യപ്പെട്ടു.\nമുഖ്യമന്ത്രി ആഭ്യന്തരം ഒഴിയണം: കെ.സുരേന്ദ്രന്\nകണ്ണൂരില് സമാധാനത്തിന് മുഖ്യമന്ത്രി മുന്‍കൈ എടുക്കണം: കൃഷ്ണദാസ്


നരേന്ദ്രമോഡിയുടെ ഇരുപതു വര്‍ഷങ്ങള്\nനരേന്ദ്ര മോഡിയുടെ ഭരണത്തുടര്‍ച്ചയുടെ ഇരുപതാം വാര്‍ഷികം ബി ജെപിക്കാര് ആഘോഷിക്കുകയാണ്. ഇരുപതെന്നത് കേന്ദ്രഗവണ്‍മെന്‍റിന്‍റെ വാര്‍ഷികമല്ല. മോഡി എന്ന വ്യക്തി ഗുജറാത്തില് മൂന്നു തവണ മുഖ്യമന്ത്രിയായതും ചേര്‍ത്തുള്ള വാര്‍ഷികമാണ്. ഇന്ത്യയില് ഏറ്റവും അധികം കാലം തുടര്‍ച്ചയായി ഭരണത്തിലിരുന്ന ആള് എന്ന സല്‍പ്പേര് കൂടി ആര്‍ജിക്കാനുള്ള ശ്രമം ആണെന്നു തോന്നുന്നു ഈ ആഘോഷത്തിനു പിന്നില്. ഈ ഇരുപതു വര്‍ഷത്തിനുള്ളില് മോഡി എന്താണ് ചെയ്തത് എന്ന് പരിശോധിക്കാനുള്ള അവസരം നിരീക്ഷകര്‍ക്കുണ്ട്.\nഗുജറാത്ത് ഒരു ഘട്ടത്തില് ഹിന്ദുരാഷ്ട്രത്തിനു യോജിച്ച വിളനിലമായിരുന്നില്ല.മഹാത്മാ ഗാന്ധിയുടെ ജന്മനാടെന്ന നിലയിലും സര്‍ദാര് പട്ടേല് മുതല് മൊറാര്‍ജി ദേശായി വരെ നിരവധി കോണ്‍ഗ്രസ് നേതാക്കള്‍ക്ക് ജന്മം നല്‍കിയ നാടെന്ന നിലയിലും ഗുജറാത്ത് കോണ്‍ഗ്രസിന്‍റെ കൂടെ തന്നെ ആയിരുന്നു. അഹമ്മദാബാദിലെയും വഡോദരയിലെയും തുണിവ്യവസായം, കണ്ട്ലെ, സൂറത്ത് തുറമുഖങ്ങള്, രാജ്യാന്തരമായി പടര്‍ന്നുപിടിച്ച പ്രവാസിവരുമാനം, സിന്ധിബാങ്കര്‍മാര് തുടങ്ങിയവര് വഴിയായി ഇന്ത്യയിലെ സമ്പന്നമായ സംസ്ഥാനങ്ങളില് ഒന്നായിരുന്നു ഗുജറാത്ത്. ഇതനുസരിച്ചുള്ള സാമൂഹ്യവികാസം ഗുജറാത്തിനുണ്ടായില്ല. ജാതീയവും മതപരവുമായ ഭിന്നതകള് ഉലച്ച ഗുജറാത്തിനെ സാമൂഹ്യമായി മുന്‍പന്തിയിലേക്കുകൊണ്ടുവരാന് ഗാന്ധിമാര്‍ഗത്തിനും കഴിഞ്ഞില്ല.അവസരസമത്വത്തിനു വേണ്ടി പിന്നോക്കവിഭാഗങ്ങളുടെ പ്രക്ഷോഭങ്ങള് 1980 കളില് ആരംഭിച്ചത് ഗുജറാത്തിലായിരുന്നു\nഇന്ത്യന് സ്വാതന്ത്ര്യം ഉയര്‍ത്തിവിട്ട ഹിന്ദു-മുസ്ലീം സംഘര്‍ഷങ്ങള് ഗുജറാത്തിലെ അഹമ്മദാബാദ്, ജുനഗഢ് തുടങ്ങിയ പ്രദേശങ്ങളിലേക്കും വ്യാപിച്ചിരുന്നു. സംഘര്‍ഷങ്ങളുടെ ഭാഗമായി ഇന്നത്തെ പാകിസ്ഥാനില് നിന്ന് കുടിയേറിയ സിന്ധികള് അഹമ്മദാബാദില് താമസമാക്കിയത് ഹിന്ദുമനോഭാവം ഇവിടങ്ങളില് വളര്‍ത്തുന്നതിന് കാരണമായി. 1980 കളില് ഇന്ത്യയാകെ ബാധിച്ച സാമ്പത്തികമാന്ദ്യത്തിന്‍റെ പശ്ചാത്തലത്തില് ഗുജറാത്തിലെ തുണിവ്യവസായം തകര്‍ന്നതും സൂറത്തിലും കച്ചിലും വാണിജ്യസമൂഹങ്ങളുടെ തകര്‍ച്ചയും അവര് തമ്മിലുള്ള സംഘര്‍ഷങ്ങളും ഗുജറാത്തിലെ ജീവിതത്തിന്‍റെ സുസ്ഥിരതയെ തകര്‍ത്തു. അഹമ്മദാബാദിലും സൂറത്തിലും മറ്റു പ്രദേശങ്ങളിലും ഇവ വര്‍ഗീയകലാപങ്ങളായി മാറി. ഹിന്ദുത്വരാഷ്ട്രീയത്തിനു അനുകൂലമായ മണ്ണ് ഗുജറാത്തില് രൂപപ്പെട്ടത് ഈ വിധമാണ്.\nഗുജറാത്തിലെ ജനസംഖ്യയില് തൊണ്ണൂറു ശതമാനത്തോളം ഹിന്ദുക്കളാണ്. മുസ്ലിങ്ങള് ഒമ്പതു ശതമാനം മാത്രമേ വരുകയുള്ളു. അവര് തന്നെ സൂറത്ത്, കച്ച്, അഹമ്മദാബാദ് മുതലായ പ്രദേശങ്ങളില് ആണ് പ്രധാനമായും ഉള്ളത്. ഹിന്ദുക്കളില് ശക്തമായ ജാതിഭേദങ്ങളും ജന്മികുടിയാന് ബന്ധങ്ങളും നിലനില്‍ക്കുന്നുണ്ട്. എന്നാല് ഇവയെ മറികടക്കുന്ന വിധത്തില് ഹിന്ദുക്കളുടെ ഐക്യം ഉണ്ടാക്കിയെടുത്താല് മാത്രമാണ് ബിജെപിക്ക് അവിടെ ആധിപത്യം ചെലുത്താന് ആവുക. 1992 ലെ ബോംബെ വര്‍ഗീയകലാപങ്ങള് ഏറ്റവും അധികം സ്വാധീനം ചെലുത്തിയത് സൂറത്തിലും വഡോദരയിലും ആയിരുന്നു. ഇതിനെ തുടര്‍ന്ന് രാഷ്ട്രീയത്തിലും വര്‍ഗീയതയുടെ സ്വാധീനം വര്‍ധിക്കുകയും ബി ജെപിയുടെ സ്വാധീനം വര്‍ധിക്കുകയും ചെയ്തു, ഈ സാഹചര്യത്തിലാണ് ബി ജെപിയുടെ സെക്രട്ടറിമാരില് ഒരാളായിരുന്ന നരേന്ദ്ര മോഡിയെ ഗുജറാത്തിലെ മുഖ്യമന്ത്രിസ്ഥാനത്തേക്ക് അവരോധിക്കുന്നത്. പിന്നോക്കസമുദായക്കാരനായ മോഡിയെ പ്രയോജനപ്പെടുത്തി ഹിന്ദു ഐക്യം സാധ്യമാക്കാമെന്ന കണക്കുകൂട്ടലും ഇവിടെ പ്രസക്തമാണ്.\nമോഡി ഗുജറാത്ത് മുഖ്യമന്ത്രിയായതിന്‍റെ ആദ്യവര്‍ഷങ്ങളില് തന്നെയാണ് രാജ്യത്തെ നടുക്കിയ ഗുജറാത്ത് വംശഹത്യ നടക്കുന്നത്. ട്രെയിനില് ഗോധ്ര റെയില്‍വേ സ്റ്റേഷനില് എത്തിയവരും സ്റ്റേഷന് സമീപമുള്ള നരോദ പട്യാ കോളനിയിലെ നിവാസികളും തമ്മിലുണ്ടായ സംഘര്‍ഷം അതിവേഗത്തില് അഹമ്മദാബാദിലും വഡോദരയിലും സൂറത്തിലും മറ്റു പ്രദേശങ്ങളിലും നിരവധി ദാരുണമായ കൂട്ടക്കൊലകള്‍ക്ക് കാരണമാകുകയായിരുന്നു. ഒരു തീപ്പൊരിയെ കാട്ടുതീയായി പടര്‍ത്തുക എന്ന തന്ത്രം വളരെ വിദഗ്ധമായി മോഡി ഗവണ്‍മെന്‍റിന്‍റെ അനുവാദത്തോടെ സംഘപരിവാര് ഉപയോഗിച്ചതിന്‍റെ ഫലമായിരുന്നു 2002 ലെ വംശഹത്യ. ഇക്കാലത്തു നടന്ന നിരവധി കരുതിക്കൂട്ടിയുള്ള കൊലപാതകങ്ങള് പുറത്തു കൊണ്ടുവരപ്പെട്ടുവെങ്കിലും വര്‍ഷങ്ങള്‍ക്കുശേഷം അവയ്ക്കൊന്നിനും തെളിവില്ലെന്ന കാരണം പറഞ്ഞു കൊലയാളികള് കുറ്റവിമുക്തരാകുന്ന കാഴ്ചയും നാം ഇപ്പോള് കാണുകയാണ്.\nഗുജറാത്തിലെ വംശഹത്യ നരേന്ദ്ര മോഡിയുടെ പതനത്തിലേക്കാണ് നയിക്കുക എന്ന് പലരും കരുതിയെങ്കിലും നേരെ തിരിച്ചാണ് സംഭവിച്ചത്. അടുത്ത നിയമസഭാ തിരഞ്ഞെടുപ്പില് മോഡി കൂടുതല് ശക്തനായി തിരിച്ചെത്തുകയായിരുന്നു. ഇതിന്‍റെ പ്രധാനകാരണങ്ങള് അന്നുതന്നെ വിലയിരുത്തപ്പെട്ടിരുന്നു. ഗുജറാത്ത് വംശഹത്യ നടന്ന പശ്ചാത്തലത്തില്‍പോലും മോഡി ഗവണ്‍മെന്‍റിനെതിരെ ശക്തമായ പ്രതിരോധമുയര്‍ത്താന് മുഖ്യപ്രതിപക്ഷകക്ഷിയായ കോണ്‍ഗ്രസിനു കഴിഞ്ഞില്ല. വ്യക്തമായ നേതൃത്വം പോലും ഇല്ലാത്ത അവസ്ഥയിലാണ് കോണ്‍ഗ്രസ് എത്തിച്ചേര്‍ന്നത്. ഇടതുപക്ഷ അനുകൂലികളായ സംഘടനകളും സന്നദ്ധപ്രവര്‍ത്തകരുമാണ് വംശഹത്യക്കെതിരെ പ്രതിരോധം ഉയര്‍ത്തിയത്. എന്നാല് ഈ പ്രതിരോധത്തെ നിയമസഭയിലേക്കുള്ള വോട്ടാക്കി മാറ്റാനുള്ള സംഘടനാ ശേഷി അവര്‍ക്കില്ലായിരുന്നു. ഏറ്റവും പ്രധാനമായി അന്നത്തെ യുപിഎ സര്‍ക്കാര് നടപ്പിലാക്കിയ നവലിബറല് നയങ്ങള് ഏറ്റവും ഫലപ്രദമായി കൊണ്ടുവന്ന സംസ്ഥാനം ഗുജറാത്തായിരുന്നു. ഗുജറാത്തിന്‍റെ വാണിജ്യപരവും സാമ്പത്തികവുമായ മേല്‍ക്കോയ്മ ഉപയോഗപ്പെടുത്തി വിദേശമൂലധനമടക്കമുള്ള മൂലധനത്തെ ആകര്‍ഷിക്കാന് മോഡിസര്‍ക്കാരിനു കഴിഞ്ഞു. നര്‍മദാ നദീതടത്തില് സ്ഥാപിക്കപ്പെട്ട സര്‍ദാര് സരോവര് അണക്കെട്ടിന്‍റെ വാണിജ്യ-കൃഷി സാധ്യതകളെ ഉപയോഗിച്ച് കോര്‍പ്പറേറ്റ് കാര്‍ഷികമുറകള്‍ക്കു പ്രോത്സാഹനം നല്‍കിയതും ഇതേ രീതിയുടെ ഭാഗമായിരുന്നു. പിന്നീട് പശ്ചിമബംഗാളിലെ സിംഗൂരില് സ്ഥലം നിഷേധിക്കപ്പെട്ട ടാറ്റായുടെ നാനോ ഫാക്ടറിക്ക് പെട്ടെന്ന് സ്ഥലവും അടിസ്ഥാനസൗകര്യങ്ങളും ഏര്‍പ്പെടുത്തിക്കൊടുത്തതും മോഡിസര്‍ക്കാരായിരുന്നു.\nപിന്നീട് കേന്ദ്രഗവണ്‍മെന്‍റിന്‍റെ അടിസ്ഥാനആശയസംഹിതയായി പലരും വിലയിരുത്തിയ ഗുജറാത്ത് മോഡലിന്‍റെ ഉത്ഭവം ഇവിടെ നിന്നാണ്. ഭരണതലത്തില് നിന്ന് ഭരണകൂടം പിന്‍വാങ്ങുകയും സാമ്പത്തികരംഗം പൂര്‍ണമായി തന്നെ ഭരണകൂടത്തിന്‍റെ ആശയസംഹിതകളോട് വിധേയമായി പ്രവര്‍ത്തിക്കുന്നതിന് മടിയില്ലാത്ത വിദേശികളും സ്വദേശികളുമായ സ്വകാര്യസംരംഭകരെ ഏല്‍പ്പിക്കുകയും, ഭരണകൂടത്തിന്‍റെ സൗജന്യവും സംരംഭകരുടെ ജീവകാരുണ്യപ്രവര്‍ത്തനവും അടക്കമുള്ള ഒരു പാക്കേജ് ഉപയോഗിച്ച് പാവപ്പെട്ട ജനങ്ങളെ വിധേയരാക്കി നിലനിര്‍ത്തുകയും ഏറ്റവും പ്രധാനമായി മോഡി ഭരണത്തോട് ജനങ്ങളുടെ വിധേയത്വം ഉറപ്പു വരുത്തുന്ന ഹിന്ദുമതരാഷ്ട്രീയവും മോഡിയുടെ വ്യക്തിപൂജയും (ബാലനരേന്ദ്ര എന്ന പേരില് കുട്ടികള്‍ക്കുള്ള കോമിക് പുസ്തകം വരെ അന്നിറങ്ങി) ഉള്‍പ്പെടുന്ന ചേരുവയെയാണ് നാം ഗുജറാത്ത് മോഡല് എന്ന് വിളിക്കുന്നത്. കോര്‍പ്പറേറ്റ് ദാസ്യത്തോടൊപ്പം ഭരണകൂടത്തിന്‍റെ തണലില് പുതിയ മുതലാളിത്തത്തെ വളര്‍ത്തിയെടുക്കുന്ന ചങ്ങാത്തമുതലാളിത്തവും ഈ മോഡലിന്‍റെ ഭാഗമാണ്. ഇന്ന് ഇന്ത്യ കീഴടക്കാന് വെമ്പുന്ന അംബാനിയും അദാനിയും ഗുജറാത്തിലെ മോഡി ഭരണകൂടത്തിനും ഏറെ പ്രിയങ്കരരായിരുന്നു. ഇതിനോടൊപ്പം , മോഡിയുടെ മൂന്നുവട്ടത്തെ ഭരണത്തില് ജനങ്ങളുടെ ജീവിതഗുണനിലവാരത്തിലോ അടിസ്ഥാനസൗകര്യങ്ങളുടെ വികസനത്തിന്‍റെ എന്തെങ്കിലും മാറ്റങ്ങള് വന്നതായി സൂചനയില്ല.ജനങ്ങളുടെ സ്ഥിതി പരിതാപകരമായി തുടര്‍ന്നു.\nമോഡി സൃഷ്ടിച്ചെടുത്ത കോര്‍പ്പറേറ്റ് വര്‍ഗീയ സഖ്യം ഏതെങ്കിലും വിധത്തിലുള്ള ചെറുത്തുനില്‍പ്പുകള് അസാധ്യമാക്കുകയായിരുന്നു. ദളിതര്‍ക്കെതിരായ അതിക്രമങ്ങള്‍ക്കെതിരെ നടന്ന ചെറുത്തുനില്‍പ്പുകള്, സംവരണത്തിന് വേണ്ടിയുള്ള പട്ടേലുമാരുടെ പ്രക്ഷോഭം തുടങ്ങിയ ചില സമരങ്ങളാണ് ഗുജറാത്തില് അരങ്ങേറിയത്. അവരില് ഹാര്‍ദിക് പട്ടേല്, അല്‍പേഷ് താക്കൂര് ഇപ്പോള് ജിഗ്നേഷ് മേവാനി മുതലായ ചില നേതാക്കളെ സ്വന്തം അണികളില് ഉള്‍പ്പെടുത്തിയത് ഒഴിച്ചാല് (ഹര്‍ദിക് പട്ടേല്, ഇപ്പോള് പി സി സി പ്രെസിഡന്‍റുമാണ്) ഭരണകൂടത്തിനെതിരെ ക്രിയാത്മകമായ എന്തെങ്കിലും ചെയ്യാന് കോണ്‍ഗ്രസ് നേതൃത്വത്തിന് കഴിഞ്ഞിട്ടില്ല. കോണ്‍ഗ്രസിന്‍റെയും ബി ജെപിയുടെയും നയങ്ങള് തമ്മില് വര്‍ഗപരമായ ഭിന്നതയില്ലാത്തതാന് ഈ നിഷ്ക്രിയത്വത്തിനു പ്രധാനകാരണം. ഇപ്പോള് കോണ്‍ഗ്രസ് ചെയ്യാന് ശ്രമിക്കുന്നത് ജാതിമതഭിന്നതകള് ഉപയോഗിച്ച് പുതിയ പിന്തുണക്കൂട്ടങ്ങളെ സൃഷ്ടിക്കുകയാണ്. മേവാനിയും മറ്റും അതിനുള്ള ആയുധങ്ങളാണ്. ഇത് എത്രമാത്രം വിജയിക്കുമെന്നത് കണ്ടറിയേണ്ടിയിരിക്കുന്നു.\nനരേന്ദ്ര മോഡിയെ പ്രധാനമന്ത്രിയാക്കാന് ബിജെപി/എന്‍ഡിഎ തീരുമാനിച്ചതിനു ശേഷം മോഡി അവതരിപ്പിച്ച തന്ത്രങ്ങള് എല്ലാം തന്‍റെ ഗുജറാത്ത് അനുഭവത്തില്‍നിന്ന് വളര്‍ത്തിയെടുത്തതായിരുന്നു. വികസനത്തില് ഊന്നി നിന്നുകൊണ്ട് ഇന്ത്യയെ വന്‍ലോകശക്തിയാക്കുമെന്നു പ്രതിജ്ഞയെടുക്കുന്ന ശൈലി അതുവരെ ബിജെപി പിന്തുടര്‍ന്ന കേവല ഹിന്ദുത്വ മുദ്രാവാക്യങ്ങളില് നിന്നു ഭിന്നമായിരുന്നു. ഒരുവശത്ത് സാര്‍വദേശീയ മൂലധനത്തിനു യഥേഷ്ടം കടന്നുവരാന് സാധിക്കും എന്ന വ്യക്തമായ സൂചന ഇവിടെ നല്‍കിയിരുന്നു. അതേ സമയം തന്‍റെ ഗുജറാത്ത് അനുഭവങ്ങളുടെ പശ്ചാത്തലത്തില് നിന്നു കൊണ്ട് പ്രവാസി ഇന്ത്യക്കാരുടെ പിന്തുണയും മോഡി നേടി. പിന്നീട് മോഡി ആവിഷ്കരിച്ച മെയ്ക് ഇന് ഇന്ത്യക്യാമ്പയ്ന്‍റെ അടിത്തറയും ഇതുതന്നെയായിരുന്നു.നവലിബറല് ഉദാരവല്‍ക്കരണനയങ്ങള്‍ക്ക് ഒരു ദേശീയപരിവേഷം നല്‍കുക പ്രവാസി ഇന്ത്യക്കാരുടെ ഹിന്ദുത്വത്തെ ഉപാധിയാക്കിക്കൊണ്ട് അവക്കു സാര്‍വദേശീയ അംഗീകാരം നേടിയെടുക്കുക എന്നതായിരുന്നു പുതിയ തന്ത്രം. ഇതോടെ മോഡി ഭരണകൂടം ആവിഷ്കരിക്കുന്ന നവലിബറല് നയങ്ങളെ എതിര്‍ക്കുന്ന എല്ലവരും വികസനവിരുദ്ധരും ദേശവിരുദ്ധരും ആകുന്നു. ഹിന്ദുമതരാഷ്ട്രീയവുമായി യോജിക്കാത്തവരും ഇതുപോലെ ദേശവിരുദ്ധരായിമാറുന്നു .കോര്‍പ്പറേറ്റ് വര്‍ഗീയസഖ്യത്തിന്‍റെ പ്രചാരണായുധമായി ദേശീയത മാറുന്ന വിചിത്രമായ കാഴ്ചയാണ് ഇവിടെ പ്രത്യക്ഷപ്പെട്ടത്.\nനരേന്ദ്രമോഡിയുടെ ആദ്യകേന്ദ്രഗവണ്‍മെന്‍റിന്‍റെ അവസാനഘട്ടത്തില് കാശ്മീരിലെ പുല്‍വാമയില് നടന്ന ചാവേര് ആക്രമണവും തുടര്‍ന്ന് പാകിസ്താനുമായുണ്ടായ സംഘര്‍ഷവും ഈ പുതിയ ആശയസംഹിതയുടെ പരീക്ഷണമേഖലകൂടി ആയിരുന്നു. ഇന്ത്യക്കാരുടെ ദേശാഭിമാനത്തെ നിലനിര്‍ത്തുന്ന പ്രധാന ഉപാധി അയല് രാജ്യങ്ങളുമായുള്ള സംഘര്‍ഷമാണ്. ചൈനയുമായുള്ള സംഘര്‍ഷങ്ങള് ചില്ലറ അതിര്‍ത്തി തര്‍ക്കങ്ങളില് ഒതുങ്ങുമെങ്കില് കാശ്മീര് പ്രശ്നം ഉപയോഗിച്ചുള്ള പാകിസ്താനുമായുള്ള സംഘര്‍ഷത്തിന് മാനങ്ങള് പലതാണ്. കാശ്മീര് എന്ന പ്രദേശത്തിന്‍റെ പ്രശ്നം നിലനിക്കുന്നതുകൊണ്ട് സംഘര്‍ഷത്തിന് ഭൂമിശാസ്ത്രപരവും വിഭവപരവുമായ തലമുണ്ട്. പാകിസ്ഥാന് ഒരു മുസ്ലിംഭൂരിപക്ഷപ്രദേശമായതുകൊണ്ട് ദേശീയതയെ ഹിന്ദുമതരാഷ്ട്രീയമായി വ്യാഖ്യാനിക്കാനും എളുപ്പമാണ്. കൂടാതെ തീവ്രവാദികളെ ചെറുക്കുന്നു എന്ന സാര്‍വത്രികമായി അംഗീകാരം ലഭിക്കുന്ന ന്യായവുമുണ്ട്. ഇവയുടെ അടിസ്ഥാനത്തില് ചാവേര് ബോംബാക്രമണവും വൈമാനികരെ തട്ടിക്കൊണ്ടുപോകലും സൃഷ്ടിച്ച ദേശീയവികാരത്തെ ഹിന്ദുമതരാഷ്ട്രീയ വികാരമാക്കി മാറ്റാന് പ്രയാസമില്ലായിരുന്നു. രണ്ടാം മോഡി സര്‍ക്കാര് അധികാരത്തില് വന്നതിന്‍റെ അടിത്തറയും ഇതുതന്നെയായിരുന്നു. ഈ ദേശീയവികാരത്തിനു മുമ്പില് പ്രതിപക്ഷ പാര്‍ടികള് അടിപതറുന്നതും നാം കണ്ടു.\nഈ അവസരം ഉപയോഗപ്പെടുത്തി രാഷ്ട്രഘടനയില് മാറ്റം വരുത്താനുള്ള നീക്കങ്ങളാണ് രണ്ടാം മോഡി സര്‍ക്കാരിന്‍റെ കാലത്തു നടന്നത്. അസമില് യു പി എ സര്‍ക്കാരിന്‍റെ കാലത്തു തന്നെ നടപ്പിലാക്കപ്പെട്ട ദേശീയപൗരത്വ രജിസ്റ്ററിനെ ഉപയോഗപ്പെടുത്തി ഇന്ത്യയാകെ വ്യാപിപ്പിക്കാനുള്ള നീക്കങ്ങള് നടന്നു, അത് ഹിന്ദു പ്രവാസികള്‍ക്ക് ആനുകൂല്യം നല്‍കി മുസ്ലിങ്ങളെ ഒഴിവാക്കുന്ന പൗരത്വനിയമഭേദഗതിനിയമത്തിലേക്ക് നയിച്ചു. ഇതുയര്‍ത്തിയ ശക്തമായ പ്രതിഷേധത്തെ ദേശദ്രോഹമായി മുദ്രകുത്തി അമര്‍ച്ച ചെയ്യാന് സര്‍ക്കാര് ശ്രമിച്ചു. പുല്‍വാമയുടെ പശ്ചാത്തലത്തില് കാശ്മീരിനെ മൂന്നായി വെട്ടിമുറിച്ചു, കാശ്മീരിന് പ്രത്യേക പദവി നല്‍കുന്ന ഭരണഘടനയിലെ 370-ാം വകുപ്പ് റദ്ദുചെയ്യപ്പെട്ടു. കാശ്മീര് പ്രദേശത്തെ മുഴുവനും പട്ടാളനിയമത്തിന്‍റെ കീഴില് കൊണ്ടുവരുകയും പ്രതിഷേധം മുഴുവന് അമര്‍ച്ച ചെയ്യുകയുമുണ്ടായി. ഇത്തരം നീക്കങ്ങളുടെ രാഷ്ട്രീയപ്രത്യാഘാതങ്ങള് ദുര്‍ബലമായതു തന്നെ മോഡി സര്‍ക്കാരിന്‍റെ ആശയസംഹിതയ്ക്ക് ലഭിക്കുന്ന അംഗീകാരത്തെ സൂചിപ്പിക്കുന്നതാണ്. കോവിഡിന്‍റെ സാഹചര്യത്തില് പൊതുവായ സംഘം ചേരലിനുണ്ടായ നിയന്ത്രണങ്ങളും വന്‍കൂട്ടായ്മകളുടെ വളര്‍ച്ചയ്ക്ക് വിലങ്ങുതടിയായിട്ടുണ്ട്. അത്തരം സാഹചര്യങ്ങളില് ഏറ്റവും വലിയ വാര്‍ത്താവിനിമയോപാധി ആയ മാധ്യമങ്ങള് മോഡിയുടെ നയങ്ങള്‍ക്ക് നല്‍കിയ അംഗീകാരവും പ്രതിരോധത്തെ ദുര്‍ബലപ്പെടുത്തുന്നതില് പ്രധാനപങ്കുവഹിച്ചു.\nമോഡിയുടെ കോര്‍പ്പറേറ്റ് വര്‍ഗീയനയങ്ങളുടെ യഥാര്‍ത്ഥപ്രത്യാഘാതങ്ങള് പുറത്തുകൊണ്ടു വരുന്ന നിരവധി സൂചകങ്ങള് ഇപ്പോള് ലഭ്യമാണ്. ഫോബ്സിന്‍റെ ശതകോടീശ്വരന്മാരുടെ പട്ടികയിലും മറ്റു പട്ടികകളിലും സ്ഥാനം നേടുന്ന ശതകോടീശ്വരന്മാരുടെ എണ്ണം ഉയര്‍ന്നിട്ടുണ്ട്. എന്നാല് ദാരിദ്ര്യസൂചികയടക്കം എല്ലാ മനുഷ്യവികസന സൂചികകളിലും ഇന്ത്യയുടെ സ്ഥാനം വളരെ പിറകിലാണ്. ഭീകരവിരുദ്ധ മുദ്രാവാക്യങ്ങളുടെയും ചൈനാവിരുദ്ധ നിലപാടുകളുടെയും അടിസ്ഥാനത്തില് ഏറ്റവും അവസാനം അമേരിക്ക ഉണ്ടാക്കിയ ഔക്കസ് അടക്കം എല്ലാ സാമ്രാജ്യത്വസഖ്യങ്ങളിലും പങ്കാളിയാകാന് ഇന്ത്യ ശ്രദ്ധിക്കുന്നുണ്ട്. എന്നാല് ഒരു വികസനസൂചികയനുസരിച്ചും സാമ്രാജ്യത്വരാഷ്ട്രങ്ങളോടോ ചൈനയോടോ ഒപ്പം എത്താന് കഴിയുന്ന രാഷ്ട്രമായി ഇന്ത്യ അംഗീകരിക്കപ്പെടുന്നില്ല. പാക്കിസ്താനേതിരേയും മറ്റും തിണ്ണമിടുക്ക് കാണിക്കുന്നതൊഴിച്ചാല് മറ്റെന്തെങ്കിലും ക്രിയാത്മകമായി ചെയ്യാന് ഇന്ത്യക്കു കഴിയുമെന്നും ആരും കരുതുന്നില്ല.\nഇന്ത്യയാകട്ടെ അവരുടെ സര്‍വസമ്പത്തും ആസ്തികളും കോര്‍പ്പറേറ്റ് കുത്തകകളുടെ മുമ്പില് തുറന്നു മലര്‍ത്തിയിടുകയാണ്. കാര്‍ഷികരംഗത്തിന്‍റെയും ഫിനാന്‍സ് - ഇന്‍ഷുറന്‍സ് രംഗങ്ങളുടെയും കോര്‍പ്പറേറ്റ്വത്കരണം കൂടാതെ ഗതാഗതം, തുറമുഖങ്ങള്, റെയില്‍വേ, വ്യോമയാനഗതാഗതം, പ്രതിരോധവ്യവസായങ്ങള് തുടങ്ങി എല്ലാ മേഖലകളും കോര്‍പ്പറേറ്റ് വ്യവസായികള്‍ക്കു തുറന്നിടുകയാണ്. ഇതിനനുപൂരകമായി ഹിന്ദുരാഷ്ട്രമുദ്രാവാക്യങ്ങളും ഭീകരവിരുദ്ധവായ്ത്താരികളും മുറുകുകയും ചെയ്യുന്നു. ചെറുത്തുനില്‍പ്പുകളെ അടിച്ചമര്‍ത്താന് ഒരു ദയയും കാണിക്കില്ലെന്നു യുപിയിലെ ലഖീംപൂര് ഖേരിയില് കര്‍ഷകസമരക്കാരെ കാര് ഇടിച്ചുകയറ്റി കൂട്ടക്കൊലചെയ്തതില് നിന്നുതന്നെ വ്യക്തമാണ്, കോടതിയുടെ പരാമര്‍ശത്തിന് ശേഷം മാത്രമാണ് കുറ്റവാളിയായ മന്ത്രിപുത്രന് അറസ്റ്റ് ചെയ്യപ്പെട്ടത്. ഇതിന്‍റെ മറ്റൊരു കരാളരൂപമാണ് അസമില് ഇപ്പോള് അരങ്ങേറുന്നത്. പൗരത്വഭേദഗതിനിയമത്തിന്‍റെ മറവില് പൗരത്വരജിസ്റ്ററില് വരാത്തവരെയെല്ലാം നുഴഞ്ഞുകയറ്റക്കാരായി മുദ്രകുത്തി കൂട്ടത്തോടെ പുറത്താക്കുകയാണ്. ഇത്തരം അന്വേഷണങ്ങള് മറ്റു പ്രദേശങ്ങളിലും നടക്കുന്നുണ്ട്. ഇവയെ കുറിച്ചുള്ള വിവരങ്ങള് മാധ്യമങ്ങള് വഴി നമ്മുടെയിടയില് എത്തുന്നില്ല. എത്തുന്നെങ്കില് തന്നെ അവയെല്ലാം ദേശീയതയെകുറിച്ചുള്ള ഹിന്ദുരാഷ്ട്രപ്രേരിതമായ വായ്ത്താരിയിലും നുഴഞ്ഞുകയറ്റക്കാരെ കുറിച്ചുള്ള കഥകളിലും അവസാനിക്കാവുന്നതേ ഉള്ളു.\nഅപ്പോള് മോഡിയുടെ ഇരുപതു വര്‍ഷങ്ങള് നമ്മെ എത്തിക്കുന്നതെവിടെയാണ്? ഏറെ ഉപയോഗിക്കുകയും ദുരുപയോഗപ്പെടുത്തുകയും ചെയ്യപ്പെട്ട ഒരു വാക്കാണ് ഫാസിസം. ഹിറ്റ്ലറുടെ ആര്യന് മിത്തും മുസോളിനിയുടെ റോമന് സാമ്രാജ്യമിത്തും ഒക്കെ ഫാഷിസത്തിന് പ്രേരകമായിട്ടുണ്ട്. ഒരു മിത്തിന്‍റെയും സഹായമില്ലാതെ ഒരു പട്ടാള ജനറലായ ഫ്രാന്‍കോയും ഫാസിസ്റ്റായി ഭരിച്ചിട്ടുണ്ട്. ചിലിയില് പിനോഷെയും സമാനമായ ഭരണം നടത്തിയിട്ടുണ്ട്. ഏറെ വ്യത്യസ്തതകളുണ്ടായിരുന്നെങ്കിലും ഇവരെല്ലാം നടപ്പിലാക്കാന് ശ്രമിച്ചത് മുതലാളിത്തസമ്പത്ഘടനയായിരുന്നു. ഇവരെല്ലാം കടുത്ത കമ്യൂണിസ്റ്റ് വിരോധികളുമായിരുന്നു. കടുത്ത ദേശീയത ഇവരുടെയെല്ലാം ആശയസംഹിതയുടെ ഭാഗവുമാണ്. ഈ ദേശീയവികാരത്തിന്‍റെ രൂപീകരണത്തിനായി എന്തു മാര്‍ഗവും ഉപയോഗിക്കും അവര്. വിദേശികള്, അന്യമതസ്ഥര്, കമ്യൂണിസ്റ്റുകാര്, ജൂതന്മാര് തുടങ്ങി ആരും ഇത്തരത്തില് ശത്രുക്കളായി ഉപയോഗിക്കപ്പെടാന് സാധ്യതയുണ്ട്. ഇത്തരത്തിലുള്ള ആശയസംഹിതകള് ഏതെങ്കിലും അധീശസ്വഭാവമുള്ള ജനവിഭാഗത്തിനെതിരായ എതിര്‍പ്പുകള് മാത്രമല്ല ഭരണകൂടങ്ങള്‍ക്കെതിരായ പ്രക്ഷോഭങ്ങളെയും ഇല്ലായ്മ ചെയ്യാനുള്ള മാര്‍ഗങ്ങളും കൂടിയാണ്. അതിനായി ഉപയോഗിക്കുന്ന തന്ത്രങ്ങളും രൂപങ്ങളും വ്യത്യസ്തമായിരിക്കും.\nഇന്ത്യയെപ്പോലുള്ള ഒരു പ്രദേശത്ത് കേവലമായ മതാധിപത്യം സ്ഥാപിക്കുക എളുപ്പമല്ല. ഇന്ത്യ ബഹുസാംസ്കാരികമായ ബഹുമതങ്ങളെ അംഗീകരിച്ചു പോന്ന പ്രദേശമാണ്. യൂറോപ്പിലെ സെമിറ്റിക് വിരുദ്ധതയോ വംശീയതയോ പോലെ നിയതമായ ഒരു ആശയസംഹിത സമൂഹത്തില് എല്ലായിടത്തും ഒരു പോലെ നിലവിലില്ല. യഥാര്‍ത്ഥത്തില് നിലനില്‍ക്കുന്നത് ജാതീയതയാണ്. അത് ഹിന്ദുരാഷ്ട്രസങ്കല്പത്തിന് ഇപ്പോഴും സഹായകരമാകണം എന്നില്ല. വര്‍ഗീയസംഘര്‍ഷങ്ങള് ഹിന്ദുവികാരത്തെ വളര്‍ത്താന് സഹായിക്കുമെങ്കിലും അതു സൃഷ്ടിക്കുന്ന ഹിംസയ്ക്കു പൊതുസമ്മതി കിട്ടുക പ്രയാസമാണ്. അപ്പോള് സാധിക്കുന്ന ഒരേയൊരു മാര്‍ഗം ഹിന്ദുരാഷ്ട്രത്തെ ഒരു ദേശീയമുദ്രാവാക്യമാക്കി മാറ്റുക എന്നതാണ്. ഇതിനായി ഗാന്ധിജിയും സര്‍ദാര് പട്ടേലും അടക്കം ആരെയെല്ലാം ഉപയോഗിക്കാമോ അവരെയെല്ലാം ഉപയോഗിച്ച് ഒരു സാംസ്കാരിക ദേശീയ പരിപ്രേക്ഷ്യം സൃഷ്ടിക്കുക എന്നതാണ്. അതിനാവശ്യമായ എല്ലാ കരുക്കളും ഭരണഘടനയിലെ പഴുതുകളും വിദേശബന്ധങ്ങളും ജനവികാരവും ഉപയോഗിച്ച് നീക്കുക എന്നതാണ്. ഇന്ത്യയെ ഒരു വന്‍സാമ്പത്തികശക്തിയാക്കാന് കഴിഞ്ഞില്ലെങ്കിലും ഒരു വന് രാഷ്ട്രീയശക്തിയാക്കി മാറ്റുകയും മറ്റു വന്‍ശക്തികളോട് കിടപിടിക്കാവുന്ന തലത്തില് ഇന്ത്യയുടെ രാഷ്ട്രീയസ്വാധീനം വര്‍ധിപ്പിക്കുക എന്നതുമാണ്. ഇതിന് ഇന്ത്യയിലെ മധ്യ ഉപരിവര്‍ഗത്തിന്‍റെ മാത്രമല്ല കോര്‍പ്പറേറ്റ് പിന്തുണയും ആവശ്യമാണ്. ഇതില് നിന്നാണ് യഥാര്‍ത്ഥ മോഡി മോഡല് ഉയരുന്നത്. സാര്‍വദേശീയ കോര്‍പ്പറേറ്റ് കുത്തകകളുടെ വിഹാരരംഗവും അതിന്‍റെ അടിസ്ഥാനത്തില് സാര്‍വദേശീയാംഗീകാരമുള്ളതുമായ ഒരു ഹിന്ദുരാഷ്ട്രമായി ഇന്ത്യയെ മാറ്റുക എന്നതുതന്നെയാണ് ആ ലക്ഷ്യം •


ഒരു കിളി പാട്ട് മൂളവേ, എഴുതിയത് രവി മേനോന് , വിഷയം കവിതകള് , ISBN 9789388830676, Published by Green Books ::: കേരളാ ബുക്ക് സ്റ്റോർ\nISBN : 9789388830676\nBook Name in English : Oru Kili Pattu Moolave\nസംഗീതലോകത്തിൽ നിറഞ്ഞുനിൽക്കുന്നവരുടെ ഗൃഹാതുരസ്‌മൃതികൾ. സിനിമാലോകത്തിന്റെ വെള്ളിനക്ഷത്രങ്ങളുടെ അണിയറ ജീവിതങ്ങൾ. ഹേമന്ത് കുമാർ , കാവാലം നാരായണപ്പണിക്കർ , ബ്രഹ്മാനന്ദൻ, ഗിരീഷ് പുത്തഞ്ചേരി , കെ. പി . ഉദയഭാനു , എം .ജി. രാധാകൃഷ്ണൻ, ബാബുരാജ് തുടങ്ങിയ മൺമറഞ്ഞുപോയ സംഗീതപ്രതിഭകൾക്കുള്ള തിലോദകം കൂടിയാണ് ഈ പുസ്തകം “ ആ കാലമൊന്നും തിരിച്ചുവരില്ല. ആ മനുഷ്യരും“ ആരോ മൃദുവായി കാതിൽ മന്ത്രിക്കുന്നപോലെ\nWrite Your Review about ഒരു കിളി പാട്ട് മൂളവേ


സംസ്ഥാനത്ത് ഇന്ന് മുതൽ കൂടുതൽ വാക്സിനേഷൻ കേന്ദ്രങ്ങൾ-More Covid-19 Vaccination Centres in Kerala from Today\nMore Covid 19 Vaccination Centres In Kerala From Today\nസംസ്ഥാനത്ത് തിങ്കള്, ചൊവ്വ, വ്യാഴം, വെള്ളി എന്നീ4ദിവസങ്ങളിലാണ് കോവിഡ് വാക്‌സിന് കുത്തിവയ്പ് എടുക്കുന്നത്\nJanuary 18, 2021 10:27:03 am\nതിരുവനന്തപുരം: സംസ്ഥാനത്ത് ഇന്നു മുതൽ കൂടുതൽ കോവിഡ് വാക്‌സിനേഷൻ കേന്ദ്രങ്ങൾ തുറക്കുമെന്ന് ആരോഗ്യമന്ത്രി കെ.കെ.ശൈലജ. ചെറിയ കേന്ദ്രങ്ങളില് റജിസ്റ്റര് ചെയ്തവരുടെ വാക്‌സിനേഷന് പൂര്‍ത്തിയായതിനാല് ജില്ലകളുടെ മേല്‍നോട്ടത്തില് പുതിയ കേന്ദ്രങ്ങള് ആരംഭിക്കും.\nവരും ദിവസങ്ങളിലും 100 പേരെ വച്ച് 133 കേന്ദ്രങ്ങളില് വാക്‌സിനേഷന് നല്‍കാനാണ് ഉദ്ദേശിക്കുന്നത്. എറണാകുളം ജില്ലയില് 12 കേന്ദ്രങ്ങളിലും തിരുവനന്തപുരം, കോഴിക്കോട് ജില്ലകളില് 11 കേന്ദ്രങ്ങളില് വീതവും ബാക്കി ജില്ലകളില്9കേന്ദ്രങ്ങളില് വീതവുമാണ് വാക്‌സിനേഷന് നടക്കുന്നത്. ചില കേന്ദ്രങ്ങളില് വാക്‌സിന് നല്‍കുന്നവരുടെ എണ്ണത്തില് ഏറ്റക്കുറച്ചിലുണ്ടാകാം. മെഡിക്കല് കോളേജ് ഉള്‍പ്പെടെയുള്ള സ്ഥലങ്ങളില് വരും ദിവസങ്ങളില് എണ്ണം കൂട്ടാനും ഉദ്ദേശിക്കുന്നുണ്ട്.\nRead More: വാക്‌സിനെടുത്തത് 2.24 ലക്ഷം പേര്; പാര്‍ശ്വഫലങ്ങളുണ്ടായത് 447 പേര്‍ക്ക്: ആരോഗ്യമന്ത്രാലയം\nആദ്യ ദിനത്തിലെ വിജയത്തെ തുടര്‍ന്ന് അതേ രീതിയില് വാക്‌സിനേഷന് തുടരാന് സംസ്ഥാനം തീരുമാനിച്ചിട്ടുണ്ട്. സംസ്ഥാനത്ത് തിങ്കള്, ചൊവ്വ, വ്യാഴം, വെള്ളി എന്നീ4ദിവസങ്ങളിലാണ് കോവിഡ് വാക്‌സിന് കുത്തിവയ്‌പ് എടുക്കുന്നത്. ബുധനാഴ്ച കുട്ടികള്‍ക്കുള്ള പ്രതിരോധ കുത്തിവയ്‌പ് ദിവസമായതിനാല് അതിന് തടസം ഉണ്ടാകാതിരിക്കാനാണ് ആ ദിവസം ഒഴിവാക്കിയതെന്നും മന്ത്രി വ്യക്തമാക്കി.\nഓരോ കേന്ദ്രത്തിലും രാവിലെ9മണി മുതല്5മണിവരെയാണ് വാക്‌സിന് നല്‍കുക. റജിസ്റ്റര് ചെയ്ത ആളിന് എവിടെയാണ് വാക്‌സിന് എടുക്കാന് പോകേണ്ടതെന്ന എസ്എംഎസ് ലഭിക്കും. അതനുസരിച്ചാണ് സമയം നിശ്ചയിച്ച് അവര് വാക്‌സിനേഷന് കേന്ദ്രത്തിലെത്തേണ്ടത്. വാക്‌സിന് എടുത്തു കഴിഞ്ഞാല് 30 മിനിറ്റ് നിര്‍ബന്ധമായും നിരീക്ഷണത്തിലിരിക്കണം. അടിയന്തര ചികിത്സയ്ക്കായി എല്ലാ കേന്ദ്രങ്ങളിലും എഇഎഫ്ഐ (Adverse Events Following Immunization) കിറ്റ് ഉണ്ടാകും. ആംബുലന്‍സ് സേവനവും ലഭ്യമാക്കിയിട്ടുണ്ട്.\nആദ്യദിനം 8062 ആരോഗ്യ പ്രവര്‍ത്തകരാണ് വാക്‌സിൻ സ്വീകരിച്ചത്. ആർക്കും തന്നെ പാർശ്വഫലങ്ങൾ ഒന്നും റിപ്പോർട്ട് ചെയ്തിട്ടില്ല. വാക്‌സിനെ സംബന്ധിച്ചുള്ള ആശങ്കകള് മാറ്റാനായി ആരോഗ്യ വകുപ്പ് ഡയറക്ടര്, ആരോഗ്യ വിദ്യാഭ്യാസ ഡയറക്ടര്, മലബാര് കാന്‍സര് സെന്റർ ഡയറക്ടര്, ഹൃദയ ശസ്ത്രക്രിയ വിദഗ്ധര് എന്നിവര് ഉള്‍പ്പെടെയുള്ള ആരോഗ്യ പ്രവര്‍ത്തകര് വാക്‌സിന് എടുത്തിരുന്നു.


ഒടുവിൽ മോഹൻലാൽ അത് പറഞ്ഞു.. ബിഗ് ബോസില് സര്‍പ്രൈസ്, പൊട്ടിക്കരഞ്ഞ് വീണ നായര്... - metromatinee.com Lifestyle Entertainment & Sports\nബിഗ്‌ബോസ് ഹൗസിലെ ഏറ്റവും ബോൾഡ് ആയിട്ടുള്ള ഒരു മത്സരാർത്ഥിയാണ് വീണ നായർ.മാത്രമല്ല വളരെ വേഗം സെന്റിമെന്റൽ ആകുകയും ചെയ്യും.ഇപ്പോളിതാ ബിഗ്‌ബോസ് ഹൗസിൽ വീണയ്ക്ക് ഒട്ടും പ്രതീക്ഷയ്ക്കാതെ ഒരു സർപ്രൈസ് കിട്ടിയിരിക്കുകയാണ്.ബിഗ്‌ബോസ്സിൽ ഇപ്പോഴും വീണ് അപറയുന്ന രണ്ടുപേരുകളാണ് ‘അമ്പുച്ചന്’ എന്ന് വീണ വിളിക്കുന്ന മകന് അമ്പാടിയുടെയും ‘കണ്ണേട്ടന്’ എന്ന് വിളിക്കുന്ന ഭര്‍ത്താവ് കണ്ണന്റെന്റെയും. ഇരുവരേയും പിരിഞ്ഞ ബിഗ്‌ബോസ്സിൽ നിൽക്കുന്നതിൽ ഏറെ ദുഃഖമുണ്ടന്നും വീണ പലവട്ടം പറഞ്ഞിട്ടുണ്ട്.അതോർത്ത് ഇമോഷണൽ ആകാറുമുണ്ട്.\nഇന്നലെ ബിഗ്‌ബോസിൽ പലർക്കും സർപ്രൈസ് നൽകിയിരുന്നു.പല മത്സരാര്ഥികളുടേയും ബന്ധുക്കളുടെ ശബ്ദരേഖ ബിഗ്‌ബോസിൽ കേൾപ്പിച്ചു.അത് കേട്ട് മിക്കവരും കണ്ണീരണിയുകയും ചെയ്തു.എലീനയുടെയും ഫുക്രുവിന്റെയും പ്രദീപിന്റെയും സാജുവിന്റെയും മഞ്ജുവിന്റെയും പ്രിയപ്പെട്ടവര് ബിഗ് ബോസിലെ തങ്ങളുടെ ഉറ്റവരോട് സംസാരിച്ചു. റെക്കോര്‍ഡ് ചെയ്ത സന്ദേശമാണ് എല്ലാവരും കേള്‍ക്കെ പ്ലേ ചെയ്തത്. എന്നാൽ ഇതിനു ശേഷം ഇനി ആർക്കെങ്കിലും ഉറ്റവരുമായി സംസാരിക്കണോ എന്ന് മോഹൻലാൽ ചോദിച്ചു.അപ്പോൾ വീണ പ്രതികരിച്ചു.അമ്മയുടെ പിറന്നാളാണ് ഇന്നെന്നും ശബ്ദം കേള്‍ക്കാന് ആഗ്രഹമുണ്ടെന്നും വീണ പറഞ്ഞു. വീണയുടെ കുട്ടി, ‘അമ്പുച്ചന്’ എന്ന് വിളിക്കുന്ന അമ്പാടിയുടെ ശബ്ദം ബിഗ്‌ബോസ് ഹൗസിൽ പ്ലേ ചെയ്യുകയായിരുന്നു. തുടര്‍ന്നുവന്ന ശബ്ദത്തോട് പൊട്ടിക്കരഞ്ഞുകൊണ്ടാണ് വീണ പ്രതികരിച്ചത്.\nഉറയ്ക്കാത്ത ശബ്ദത്തില് ‘അമ്മേ, ബിഗ് ബോസില് ആണോ’ എന്ന് ചോദിച്ചുകൊണ്ടാണ് അമ്പാടി തുടങ്ങിയത്. അതിനുശേഷം കാവാലത്തിന്റെ ‘കറുകറെ കാര്‍മുകില്’ എന്ന പാട്ടിന്റെ ചില വരികളും അമ്പാടി പാടി. ‘അമ്മോ, സുഖമായിട്ട് ഇരിക്കുന്നോ’ എന്ന് വീണ്ടും കുശലാന്വേഷണം. ‘കുഞ്ഞുണ്ണി സുഖമായിട്ട് ഇരിക്കുന്നു. സ്‌കൂളില് പോകുന്നുണ്ട്. ചോറുണ്ണും. പാപ്പം കഴിക്കും. അച്ഛന് എന്നും വിളിക്കാറുണ്ട്. ഉമ്മ’, അടുത്തുനിന്ന് വീണയുടെ അമ്മായിഅമ്മ അടുത്തുനിന്ന് കുട്ടിയെ സംസാരിക്കാന് സഹായിക്കുന്നത് കേള്‍ക്കാമിയിരുന്നു. ‘സുമയമ്മ’ എന്ന് വീണ ബിഗ് ബോസില് പലപ്പോഴും അവതരിപ്പിച്ചിട്ടുള്ള അമ്മായിഅമ്മയുടെ ശബ്ദവും പിന്നീട് വീണയെ തേടിയെത്തി. ‘മോളേ എല്ലാവരും സുഖമായിട്ട് ഇരിക്കുന്നു. കുഴപ്പങ്ങളൊന്നുമില്ല. കുഞ്ഞ് സ്‌കൂളില് പോകുന്നുണ്ട്. വേറെ വിശേഷങ്ങള് ഒന്നുമില്ല. എല്ലാം ദൈവം അനുഗ്രഹിക്കട്ടെ’, അവര് പറഞ്ഞുനിര്‍ത്തി.\nഎന്നാൽ തിരിച്ച് അവരോട് പ്രതികരിക്കാൻ വീണയ്ക്ക് കഴിഞ്ഞില്ല. അമ്മയ്ക്ക് പിറന്നാള് ആശംസകളെന്ന് കരച്ചിലിനിടെ വീണ പറഞ്ഞൊപ്പിച്ചു. പിന്നീട് വീണ ആവശ്യപ്പെട്ടതനുസരിച്ച് മോഹന്‍ലാലും ‘സുമയമ്മ’യ്ക്ക് പിറന്നാള് ആശംസകള് നേര്‍ന്നു.’ഒരുപാട് ഐശ്വര്യവും സന്തോഷവും സമാധാനവും ഉണ്ടാവട്ടെ’ എന്നായിരുന്നു മോഹന്‍ലാലിന്റെ പിറന്നാള് ആശംസ.\nabout biggboss season 2\nRelated Topics:Bigg Boss in Malayalam, Featured, Mohanlal, veena nair\nതൊട്ടാൽ പൊള്ളും ഇത് വിജയ് ജോസഫ്.. ചോദ്യം ചെയ്യലിന് ഹാജരാകാം പക്ഷേ രോമത്തിൽ പോലും തൊടാൻ കഴിയില്ല…


ഇന്ത്യ-ഇംഗ്ലണ്ട് നാലാം ടെസ്റ്റിന് ഇന്ന് തുടക്കം – DN News\nHome/Sports/Cricket/ഇന്ത്യ-ഇംഗ്ലണ്ട് നാലാം ടെസ്റ്റിന് ഇന്ന് തുടക്കം\nഇന്ത്യ-ഇംഗ്ലണ്ട് നാലാം ടെസ്റ്റിന് ഇന്ന് തുടക്കം\nഇന്ത്യ-ഇംഗ്ലണ്ട് നാലാം ടെസ്റ്റിന് വ്യാഴാഴ്ച ഓള്‍ഡ് ട്രാഫോഡ് ഗ്രൗണ്ടില് തുടക്കമാവുമ്പോള് ഇരു ടീമുകളും ലക്ഷ്യമാക്കുന്നത് വിജയമാണ്. ഇരു ടീമുകളും ഓരോ മത്സരം ജയിച്ച് സമനിലയില് നില്‍ക്കെ, പരമ്പരയുടെ ഫലം തീരുമാനിക്കുന്നതില് ഈ ടെസ്റ്റിന് നിര്‍ണായക പ്രാധാന്യമുണ്ട്. ഈ ടെസ്റ്റ് ജയിക്കുന്ന ടീമിന് അഞ്ച് മത്സരങ്ങളുള്ള പരമ്പരയില് പരാജയപ്പെടില്ലെന്ന് ഉറപ്പാക്കാം.\nമൂന്നാം ടെസ്റ്റിലെ പരാജയത്തിന്റെ വെളിച്ചത്തില് ഇന്ത്യ പ്ലേയിങ് ഇലവനില് മാറ്റത്തിന് മുതിര്‍ന്നേക്കുമെന്നാണ് സൂചന. മൂന്നാം ടെസ്റ്റില് നാല് സ്‌പെഷലിസ്റ്റ് ബൗളര്‍മാരുമായാണ് ഇന്ത്യ കളിച്ചത്. ഒരു അധിക ബാറ്റ്‌സ്മാനെ, രോഹിത് ശര്‍മയെ ഉള്‍പ്പെടുത്തുന്നതിനായിരുന്നു ഇന്ത്യ ഇങ്ങനെ ചെയ്തത്. പക്ഷെ, രണ്ടിന്നിങ്ങ്‌സിലും വലിയ സ്‌കോര് കണ്ടെത്താന് ഇന്ത്യക്ക് കഴിയാതെ പോയി. ഈ സാഹചര്യത്തില് ശര്‍മയെ ഒഴിവാക്കി ഓഫ് സ്പിന്നര് അശ്വിനെ കളിപ്പിച്ചേക്കുമെന്നാണ് സൂചന.\nഇതുവരെ കളിച്ച മൂന്ന് ടെസ്റ്റിലും വലിയ സ്‌കോര് കണ്ടെത്താന് കഴിയാതെ പോയ ഓപ്പണര് ശിഖര് ധവാനെയും ഒവിവാക്കിയേക്കും. അങ്ങനെയാണെങ്കില് രണ്ടു വര്‍ഷത്തോളം നീണ്ട ഇടവേളയ്ക്ക് ശേഷം ഗൗതം ഗംഭീറിന് ടെസ്റ്റ് ക്രിക്കറ്റിലേക്ക് തിരിച്ചുവരവിന് അവസരമൊരുങ്ങും. പരിചയസമ്പന്നനായ ഗംഭീറിന്റെ സാന്നിധ്യം ഇന്ത്യന് ബാറ്റിങ്ങിന് ആഴം നല്‍കുമെന്നുതന്നെ പ്രതീക്ഷിക്കണം. എന്നാല് മുരളിക്കൊപ്പം ചേതേശ്വര് പുജാരയെ ഓപ്പണ് ചെയ്യിച്ച് രോഹിതിനെ ടീമില് നിലനിര്‍ത്തണമോയെന്ന ആലോചനയും നടക്കുന്നുണ്ട്.\nകാല്‍പാദത്തിന് പരിക്കേറ്റ ഭുവനേശ്വര് കുമാര് ഫിറ്റ്‌നസ് വീണ്ടെടുത്തുവെന്നതാണ് ശുഭവാര്‍ത്ത. അതേസമയം മൂന്നാം ടെസ്റ്റില് അരങ്ങേറ്റം കുറിക്കുകയും ഒരു വിക്കറ്റ് പോലും ലഭിക്കാതിരിക്കുകയും ചെയ്ത പങ്കജ് സിങ്ങിന് സ്ഥാനം നഷ്ടമായേക്കും. വരുണ് ആറോണ് ആയിരിക്കും പകരക്കാരന്. ആരോണിന്റെ ബൗളിങ് സീം ബൗളിങ്ങിനെ തുണയ്ക്കുന്ന ഇംഗ്ലീഷ് വിക്കറ്റുകളില് ഫലപ്രദമാവുമെന്നാണ് കണക്കുകൂട്ടല്.\nമൂന്നാം ടെസ്റ്റില് കളിച്ച ടീമില്‍നിന്ന് ഇംഗ്ലണ്ട് കാര്യമായ മാറ്റം വരുത്തില്ലെന്നാണ് സൂചന.


മകന് പറ്റിയ കൈയബദ്ധം; അച്ഛന് നഷ്ടമായത് മൂന്നു ലക്ഷം രൂപ – Kairali News | Kairali News Live\nമകന് പറ്റിയ കൈയബദ്ധം; അച്ഛന് നഷ്ടമായത് മൂന്നു ലക്ഷം രൂപ\nമകന് പറ്റിയ ഒരു കൈയബദ്ധത്തിന്റെ പേരില് ഹോങ്കോങ്ങിലെ ഒരു അച്ഛന് നല്‍കേണ്ടി നഷ്ടമായത് മൂന്നു ലക്ഷം രൂപ. ഷോപ്പിങ് മാളില് പ്രവര്‍ത്തിക്കുന്ന കടയിലെ കളിപ്പാട്ടം പൊട്ടിച്ചുവെന്ന് ആരോപിച്ച് പിതാവില് നിന്ന് 3.30 ലക്ഷം രൂപയാണ് കടക്കാരന് ആവശ്യപ്പെട്ടത്.\nഹോങ്കോങ്ങില് ഒരു മാളിലെ ഡിസൈനര് കളിപ്പാട്ട സ്റ്റോറിലെ സ്വര്‍ണ നിറത്തിലുള്ള ടെലിറ്റബ്ബീസ് പാവയാണ് കുട്ടി പൊട്ടിച്ചതെന്ന് കടക്കാരന് പറയുന്നു. 1.8 മീറ്റര് ഉയരമുള്ള പാവയാണിത്. കടയിലെ തറയില് പാവയുടെ കഷ്ണങ്ങള് കിടക്കുന്ന ചിത്രങ്ങളും വീഡിയോയും നിമിഷനേരത്തിനുള്ളില് സോഷ്യല് മീഡിയയില് വൈറലായി.\nഞായറാഴ്ച വൈകുന്നേരം ഭാര്യയ്ക്കും രണ്ട് ആണ്‍മക്കള്‍ക്കുമൊപ്പം പ്ലേസ് മാളിലെ കെകെ പ്ലസ് എന്ന കടയില് എത്തിയതായിരുന്നു ചെങ്. ഒരു ഫോണ് കോള് എടുക്കാന് താന് പുറത്തേക്ക് ഇറങ്ങിയെന്നും വലിയ ശബ്ദം കേട്ട് ഓടിയെത്തിയപ്പോള് തറയില് ചിതറിക്കിടക്കുന്ന കളിപ്പാട്ടത്തെ നോക്കി നിശ്ചലനായി നില്‍ക്കുന്ന മകനേയാണ് കണ്ടതെന്നും ചെങ് പറയുന്നു.\n‘എന്റെ മൂത്ത മകനാണ് അതു നശിപ്പിച്ചതെന്ന് കടയിലെ ഒരു സ്റ്റാഫ് പറഞ്ഞു. അവര് നഷ്ടപരിഹാരം ആവശ്യപ്പെട്ടു. അതു ശരിയാണെന്ന് കരുതി ഞാന് പാവയുടെ പണം നല്‍കാമെന്ന് സമ്മതിച്ചു. എന്നാല് പിന്നീട് വീഡിയോ കണ്ടപ്പോള് മകനെതിരേ തെറ്റായ കുറ്റമാണ് ചുമത്തിയതെന്ന് മനസ്സിലായി. മാളില്‍വെച്ച് തന്റെ അടുത്തേക്ക് വന്ന ഒരാള്‍ക്ക് സ്ഥലം നല്‍കുന്നതിനായി അല്‍പം പിന്നിലേക്ക് മകന് നീങ്ങിയപ്പോള് പാവയില് തട്ടുകയും അത് മറിഞ്ഞുവീഴകയുമായിരുന്നു. സംഭവം മകനെ ഏറെ വേദനിപ്പിക്കുകയും ചെയ്തു.’ ചെങ് പറയുന്നു.\nസോഷ്യല് മീഡിയയില് പലരും പിതാവിന്റെ ഭാഗമാണ് ശരി എന്ന രീതിയില് പോസ്റ്റുകള് പങ്കുവെച്ചിട്ടുണ്ട്. കെകെ പ്ലസ് എന്ന കട ആ പിതാവിനെ കബളിപ്പിച്ചുവെന്നും കളിപ്പാട്ടത്തിന് അടുത്തേക്ക് ആളുകള് വരുന്നത് തടയാന് എന്തുകൊണ്ട് അവിടെ സുരക്ഷാ ക്രമീകരണങ്ങള് ഇല്ല എന്നും ഇവര് ചോദിക്കുന്നു.\nഎന്നാല് കഴിഞ്ഞ വര്‍ഷം നവംബര് മുതല് കളിപ്പാട്ടം ഇതേ സ്ഥലത്താണെന്നും ഒരു ഉപഭോക്താവും അസൗകര്യത്തെ കുറിച്ച് പരാതിപ്പെട്ടിട്ടില്ലെന്നും കെകെ പ്ലസ് പുറത്തിറക്കിയ പ്രസ്താവനയില് പറയുന്നു.


November 24, 2014 , പി.പി. ചെറിയാന്\nവാഷിംഗ്ടണ്: മതിയായ യാത്രാ രേഖകളില്ലാതെ 450,000 ഇന്ത്യക്കാര് അമേരിക്കയില് കുടിയേറിയതായി തെളിയിക്കുന്ന ഔദ്യോഗിക രേഖകള് വാഷിംഗ്ടണ് ആസ്ഥാനമായി പ്രവര്‍ത്തിക്കുന്ന പ്യൂ (PEW) റിസേര്‍ച്ച് സെന്റര് പുറത്തുവിട്ട സര്‍വ്വേയില് പറയുന്നു. 2012 വരെയുളള കണക്കുകളനുസരിച്ച് 11.2 മില്യണ് അനധികൃത കുടിയേറ്റക്കാരാണ് അമേരിക്കയില് വര്‍ഷങ്ങളായി താമസിക്കുന്നത്. ഇതില് നാല് ശതമാനത്തോളം ഇന്ത്യാക്കാരാണെന്നും സൂചിപ്പിക്കുന്നു.\nകഴിഞ്ഞ അഞ്ച് വര്‍ഷങ്ങളില് അമേരിക്കയില് അനധികൃതമായി എത്തുന്നവരുടെ എണ്ണത്തില് ഗണ്യമായ കുറവ് വന്നിട്ടുണ്ട്. മെക്‌സിക്കോയില് നിന്നാണ് കൂടുതല് പേര് അമേരിക്കയിലേക്ക് അനധികൃതമായി കുടിയേറിയിട്ടുളളത്. 316 മില്യണ് വരുന്ന അമേരിക്കന് ജനസഖ്യയില് 3.5 ശതമാനം അനധികൃത കുടിയേറ്റക്കാരാണ്.\nഇന്ത്യയില് നിന്നും ഹാംഷെയറിലേക്കാണ് കൂടുതല് ഇന്ത്യക്കാര് എത്തിച്ചേര്‍ന്നിരിക്കുന്നത്. ഫ്‌ളോാറിഡ, മെരിലാന്റ്, നെബ്രാസ്‌ക്ക, കെന്റക്കി, പെന്‍സില്‍വാനിയ, വെര്‍ജിനിയ എന്നിവിടങ്ങളിലും ഇന്ത്യക്കാര് കുടിയേറിയിട്ടുണ്ട്.\nപ്രസിഡന്റ് ഒബാമയുടെ കുടിയേറ്റ നിയന്ത്രണ നിയമം അംഗീകരിക്കപ്പെടും എന്ന പ്രതീക്ഷയിലാണ് ഈ അനധികൃത കുടിയേറ്റാക്കാര്.


ice cream parlour forced to close\nഷിഗെല്ല രോഗബാധ; കാസര്‍ഗോഡ് പരിശോധന ശക്തം; ലൈസന്‍സില്ലാതെ പ്രവര്‍ത്തിച്ച് ഐസ്‌ക്രീ പാര്‍ലര് പൂട്ടിച്ചു\nഷിഗെല്ല രോഗവ്യാപന പശ്ചാത്തലത്തില് കാസര്‍ഗോഡ് ജില്ലയില് പരിശോധന കര്‍ശനമാക്കി പൊലീസ്. ചെറുവത്തൂരില് ഭക്ഷ്യസുരക്ഷാ വിഭാഗത്തിന്റെ വ്യാപകമായ പരിശോധന നടന്നു. നഗരത്തില് ലൈസന്‍സില്ലാതെ പ്രവര്‍ത്തിച്ച ഐസ്‌ക്രീം പാര്‍ലര് പൂട്ടിച്ചു. അതേസമയം ശുചിത്വമില്ലാതെ പ്രവര്‍ത്തിക്കുന്ന ഹോട്ടലുകള്‍ക്കെതിരെ കടുത്ത നടപടിയെടുക്കുമെന്ന് ആരോഗ്യമന്ത്രി വീണാ ജോര്‍ജ് പറഞ്ഞു.\nഭക്ഷ്യവിഷബാധയേറ്റ് ചികിത്സയിലുള്ള കുട്ടികളുടെ ആരോഗ്യനില തൃപ്തികരമാണെന്ന് മന്ത്രി പറഞ്ഞു. കുട്ടികളില് രണ്ടുപേരെ വാര്‍ഡിലേക്ക് മാറ്റിയിട്ടുണ്ട്. ഒരാള് മാത്രമാണ് ഐസിയുവിലുള്ളത്. ആരോഗ്യനില സംബന്ധിച്ച് ആശങ്ക വേണ്ടെന്നും സംസ്ഥാനത്ത് രാത്രികാലങ്ങളില് പ്രവര്‍ത്തിക്കുന്ന ഹോട്ടലുകളില് പരിശോധന നടത്തുമെന്നും മന്ത്രി വീണാ ജോര്‍ജ് വ്യക്തമാക്കി.\nRead Also : കാസർഗോട്ടെ ഭക്ഷ്യവിഷബാധ; സ്വമേധേയ കേസെടുത്ത് ഹൈക്കോടതി\nഹോട്ടലുകളിലെയും കടകളിലെയും പരിശോധനയ്ക്ക് പുറമേ ചെറുവത്തൂരിലെ വീടുകളില് ഉപയോഗിക്കുന്ന കുടിവെള്ളവും ആരോഗ്യവകുപ്പ് പരിശോധിക്കും. കാസര്‍ഗോട്ട് ഷവര്‍മയില് നിന്ന് ഭക്ഷ്യവിഷബാധയേറ്റ നാല് കുട്ടികള്‍ക്ക് ഇന്നലെയാണ് ഷിഗെല്ല സ്ഥിരീകരിച്ചത്. കാഞ്ഞങ്ങാട് ജില്ലാ ആശുപത്രിയില് ചികിത്സയിലുള്ള നാല് കുട്ടികള്‍ക്കാണ് ഷിഗെല്ല രോഗം സ്ഥിരീകരിച്ചത്. കോഴിക്കോട് മെഡിക്കല് കോളജില് നടത്തിയ പരിശോധനയിലാണ് രോഗം കണ്ടെത്തിയത്.\nStory Highlights: ice cream parlour forced to close\nRead more on: food poison | kasargod\nവകുപ്പ് പിരിച്ചു വിട്ടുകൂടെ? മന്ത്രിക്ക് രാജിവച്ചു കൂടെ; ഷവര്‍മ്മ വിവാദത്തില് ശ്രീയ രമേഷ് Kerala News


പുലിക്കുഞ്ഞിനെ പരിപാലിക്കുന്ന സിംഹിണി ശ്രദ്ധ നേടുന്നു\nടാൻസാനിയ: ങ്ങോറോങ്ങോറോ സംരക്ഷിത മേഖലയിൽ പുലിക്കുഞ്ഞിനെ പരിപാലിക്കുന്ന സിംഹിണിയെ കണ്ടെത്തിയെന്ന് ഗാർഡിയൻ ദിനപത്രം റിപ്പോർട്ട് ചെയ്തു. അഞ്ചു വയസ്സ് പ്രായമുള്ള നോസികിറ്റോക് എന്ന പെൺ സിംഹമാണ് ഇവിടെ മൂന്നാഴ്ച്ച മാത്രം പ്രായമുള്ള ചെമ്പുലിക്കുഞ്ഞിനെ സ്വന്തം കുഞ്ഞിനെപ്പോലെ മുലയൂട്ടി വളർത്തുന്നത്.\nഅന്യ സ്പിഷീസിൽപെട്ട ഒരു കുഞ്ഞിന്റെ പരിചരണം ജീവികൾ ഇത്തരത്തിൽ ഏറ്റെടുക്കുന്ന കാഴ്ച്ച അത്യപൂർവമാണ്. മനഃശാസ്ത്രപരമായ കാരണങ്ങൾ ഇതിനുണ്ടാകാം. ഒരുപക്ഷെ അടുത്തിടെ മരണപ്പെട്ട സ്വന്തം കുഞ്ഞിനെക്കുറിച്ചുള്ള ഓർമയാകാം സിംഹിണിയുടെ ഈ പ്രവൃത്തിക്കുപിന്നിൽ എന്നാണ് കരുതുന്നത്.\nസ്വന്തം കുഞ്ഞിന്റെ അതേ പ്രായവും, രൂപ സാദൃശ്യവുമെല്ലാം ഇതിനു കാരണമായിട്ടുണ്ടാകാം എന്ന് പാന്തേര എന്ന മൃഗസംരക്ഷണക്കൂട്ടായ്മയുടെ പ്രസിഡന്റായ ലുക്ക് ഹണ്ടർ പറയുന്നു. അതേസമയം പുലിക്കുഞ്ഞിന്റെ അതിജീവനം അസാധ്യമാകുമെന്നാണ് വിലയിരുത്തൽ. ജീവി വർഗ്ഗങ്ങളെ വേറിട്ട് തിരിച്ചറിയാൻ സിംഹങ്ങൾക്കു പ്രത്യേക ശേഷിയുണ്ട്.\nഅൽപ്പ നാളുകൾക്കുള്ളിൽ തന്നെ പുലിക്കുഞ്ഞിന്റെ രൂപവും, അലർച്ചയും വച്ച് അത് തങ്ങളിൽ ഒന്നല്ല എന്ന് മറ്റു സിംഹങ്ങൾ മനസ്സിലാക്കും. എന്നാൽ ഒന്നോ, ഒന്നരയോ വയസു പ്രായമാകുന്നത് വരെ പുലിക്കുഞ്ഞിന് അതിജീവിക്കാനായാൽ കഥ മാറിയേക്കാം. വളർത്തമ്മയായ സിംഹത്തെ ഉപേക്ഷിച്ച് ജന്മവാസന നിമിത്തം അത് സ്വന്തം വഴി തേടിപ്പോയേക്കാമെന്നും മൃഗസംരക്ഷകർ വ്യക്തമാക്കി.\nTags: adoptedanother speciesconservationistscublionessmonitoredNgorongoro conservation areaNosikitok leopardnursingTanzaniatiny leopard cubwild cat


സൂപ്പര് മാര്‍ക്കറ്റുകളില് ഒരു സമയം ആറ് പേര് മാത്രം; ബാങ്കുകള് സമയം ഉപയോക്താക്കളെ നേരത്തെ അറിയിക്കണം – Media Mangalam\nസൂപ്പര് മാര്‍ക്കറ്റുകളില് ഒരു സമയം ആറ് പേര് മാത്രം; ബാങ്കുകള് സമയം ഉപയോക്താക്കളെ നേരത്തെ അറിയിക്കണം\nതിരുവനന്തപുരം: കൊവിഡ് വ്യാപനം തടയുന്നതിനായി പാലിക്കേണ്ട നിയന്ത്രണങ്ങളടങ്ങിയ പുതിയ സര്‍ക്കുലര് ഡിജിപി ലോക്നാഥ് ബെഹ്‌റ പുറത്തിറക്കി. വ്യാപാരസ്ഥാപനങ്ങളിലും ബാങ്കുകളിലും ആള്‍ക്കൂട്ടം ഒഴിവാക്കണം. സൂപ്പര്‍മാര്‍ക്കറ്റുകളില് ഒരേ സമയം ആറ് പേരെ മാത്രമേ അനുവദിക്കാവൂ. വലിയ സൂപ്പര് മാര്‍ക്കറ്റുകളില് 12 പേരെ അനുവദിക്കാം. ബാങ്കുകള് ഇടപാടുകാര്‍ക്ക് നേരത്തെ തന്നെ സമയം അനുവദിച്ച് വിവരം അറിയിക്കണമെന്നും സര്‍ക്കുലറില് പറയുന്നു. ഐജി മുതലുളള ഉദ്യോഗസ്ഥര്‍ക്ക് സര്‍ക്കുലറിലെ നിര്‍ദ്ദേശങ്ങള് കര്‍ശനമായി നടപ്പിലാക്കാന് ചുമതലപ്പെടുത്തി.വ്യാപാര സ്ഥാപനങ്ങളില് വളരെ അത്യാവശ്യം ജീവനക്കാരെ മാത്രമേ ജോലിക്കായി നിയോഗിക്കാവൂ.\nകാത്തുനില്‍ക്കുന്ന ഉപയോക്താക്കള് സാമൂഹിക അകലം പാലിക്കാന് കടകള്‍ക്ക് മുന്നില് വൃത്തം വരക്കണം. പരമാവധി കുറവ് സമയമേ ഇവിടെ ഉപയോക്താക്കള് ചിലവഴിക്കാവൂ. ചെറിയ കടകളിലും ഈ നിര്‍ദ്ദേശങ്ങള് ബാധകമാണ്. സാമൂഹിക അകലം കര്‍ശനമായി പാലിക്കപ്പെടണം. ഉപയോക്താക്കള്‍ക്ക് ആവശ്യമായ നിര്‍ദ്ദേശങ്ങള് ഉള്‍ക്കൊളളുന്ന പോസ്റ്ററുകള് കടകളുടെ മുന്നില് പതിക്കാന് നല്‍കിയിരുന്ന നിര്‍ദ്ദേശം പലയിടത്തും പാലിച്ചതായി കാണുന്നില്ല. കടകള്‍ക്കു മുന്നിലും അകത്തും മലയാളത്തിലും ഇംഗ്ലീഷിലുമാണ് പോസ്റ്റര് പതിക്കേണ്ടിയിരുന്നത്. ഇക്കാര്യം നേരിട്ട് പരിശോധിക്കാന് പോലീസ് ആസ്ഥാനത്തെ സ്‌പെഷ്യല്‍ടീമിനെ ഏര്‍പ്പെടുത്തിയെന്നും സര്‍ക്കുലറില് പറയുന്നു.\nലോക ജനതയെ നടുക്കിയ അണുബോംബ് ആക്രമണത്തിന്റെ 75ാം വര്‍ഷം


Oct 24, 2020, 12:37 pm IST\nമുഖസൗന്ദര്യത്തിനായി ഇനി ടെൻഷൻ വേണ്ട. എല്ലാ വീടുകളിലും ലഭ്യമായ തേൻ ഉപയോഗിച്ച് മുഖത്തിന്റെ സൗന്ദര്യം വർദ്ധിപ്പിക്കാവുന്നതാണ്. തേനിൽ അടങ്ങിയിരിക്കുന്ന ആന്റിബാക്റ്റീരിയൽ ഗുണങ്ങൾ ആണ് ഇതിന് സഹായിക്കുന്നത്. ചർമ്മ സംരക്ഷണത്തിനായി ഉപയോഗിക്കാവുന്ന ഏറ്റവും എളുപ്പത്തിലുള്ള ഒരു വസ്തു കൂടിയാണ് തേൻ. ചർമ്മത്തിൽ തേൻ പുരട്ടുന്നത് കൊണ്ട് നിരവധി ഗുണങ്ങൾ ആണുള്ളത്.\nബ്ലാക്ക് ഹെഡ്സ്കൾ ഇല്ലാതാക്കാനും ചർമ്മത്തിലെ സുഷിരങ്ങളിലെ അഴുക്കുകൾ ഇല്ലാതാക്കാനും തേൻ സഹായിക്കുന്നു. ഇതിനായി രണ്ട് ടേബിൾ സ്പൂൺ വെളിച്ചെണ്ണയും ഒരു ടേബിൾ സ്പൂൺ തേനും ചേർത്ത് മുഖത്ത് പുരട്ടുക. മസ്സാജ് ചെയ്യുക. ശേഷം മുഖം കഴുകുക.\nപ്രായമാകുന്നവരുടെ ചർമ്മ പ്രശ്നങ്ങൾക്കുള്ള പരിഹാരവും തേനിൽ അടങ്ങിയിരിക്കുന്നു. ചർമ്മത്തിലെ ചുളിവുകൾ ഇല്ലാതാക്കാൻ തേനിന് സാധിക്കും. ശുദ്ധമായ തേൻ മുഖത്ത് പുരട്ടുക. 20-30 മിനിറ്റുകൾക്ക് ശേഷം കഴുകി കളയുക.\nചർമ്മത്തിൽ ഈർപ്പം നിലനിർത്താനുള്ള കഴിവും തേനിന് ഉണ്ട്. വരണ്ട ചർമ്മം ഉള്ളവർ തീർച്ചയായും മുഖത്ത് തേൻ പരീക്ഷിക്കേണ്ടതാണ്. മുഖത്ത് ശുദ്ധമായ തേൻ പുരട്ടി 15 മിനിട്ടുകൾക്ക് ശേഷം കഴുകി കളയുക. ദിവസവും ഇത് ഉപയോഗിക്കുന്നതിലൂടെ മുഖത്തെ മാറ്റം സ്വയം തിരിച്ചറിയാവുന്നതാണ്.\nചർമ്മത്തിലെ നിർജ്ജീവ കോശങ്ങളെ നീക്കം ചെയ്യാനും തേൻ സഹായിക്കുന്നു. ചർമ്മത്തിന്റെ ഘടന നിലനിർത്താനും തേൻ സഹായിക്കുന്നു.\nചർമ്മത്തിലെ ബാക്ടീരിയകളുടെ വളർച്ച ഇല്ലാതാക്കാനും മുഖക്കുരു ഇല്ലാതാക്കാനും തേൻ സഹായിക്കുന്നു. തേൻ മുഖത്ത് പുരട്ടുന്നത് മാത്രമല്ല, തേൻ കഴിക്കുന്നതും നല്ലതാണ്. ദിവസവും പുരുഷന്മാർ3ടേബിൾ സ്പൂൺ തേനും സ്ത്രീകൾ2ടേബിൾ സ്പൂൺ തേനും കഴിക്കുന്നത് നല്ലതാണ്. ചർമ്മ സൗന്ദര്യത്തിനായി ബ്യൂട്ടിപാർലറുകളിൽ ചിലവാക്കുന്ന തുകയുടെ പകുതി പോലും ആവശ്യമില്ലാത്ത വസ്തുവാണ് തേൻ. ഇത് ഉപയോഗിക്കുന്നത് മൂലം ദോഷഫലങ്ങൾ ഒന്നും തന്നെ ഉണ്ടാകുന്നില്ല എന്നതാണ് മറ്റൊരു കാര്യം.\nത്രിവര്‍ണ പതാക ഉയര്‍ത്തില്ലെന്ന് മെഹ്ബൂബ; പരാതി നല്‍കി സുപ്രീം കോടതി അഭിഭാഷകന്; അറസ്റ്റ് ചെയ്യണമെന്ന് ബിജെപി\n”അറിവിന്റെ വെളിച്ചത്തിലൂടെ മാത്രമേ അജ്ഞാനത്തിന്റെ അന്ധകാരത്തെ കീഴടക്കാനാവൂ’:വിജയദശമി ആശംസകൾ നേർന്ന് പിണറായി വിജയൻ


ഭാരതിരാജ (Bharathiraja): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nBorn : 17 Jul 1941\nBirth Place : Theni Allinagaram, Theni, Tamil Nadu\nപ്രശസ്ത തമിഴ് ചലച്ചിത്ര സംവിധായകനാണ്. 1977ല് പുറത്തിറങ്ങിയ പതിനാറു വയതിനിലേ ആണ് സംവിധാനം ചെയ്ത ആദ്യ ചിത്രം. പിന്നീടങ്ങോട്ട് നിരവധി ചിത്രങ്ങള് സംവിധാനം ചെയ്തു.കാതൽ ഓവിയം,നിഴൽകൾ,പുതിയ വാർപ്പുകൾ,പന്നീർ പുഷ്പങ്കൾ,വേദം പുതിതു,കൊടി പറക്കുതു തുടങ്ങി... ReadMore\nഅമ്മ -പുരട്ചി തലവി\nപ്രശസ്ത തമിഴ് ചലച്ചിത്ര സംവിധായകനാണ്. 1977ല് പുറത്തിറങ്ങിയ പതിനാറു വയതിനിലേ ആണ് സംവിധാനം ചെയ്ത ആദ്യ ചിത്രം. പിന്നീടങ്ങോട്ട് നിരവധി ചിത്രങ്ങള് സംവിധാനം ചെയ്തു.കാതൽ ഓവിയം,നിഴൽകൾ,പുതിയ വാർപ്പുകൾ,പന്നീർ പുഷ്പങ്കൾ,വേദം പുതിതു,കൊടി പറക്കുതു തുടങ്ങി അമ്പതോളം ചിത്രങ്ങള് സംവിധാനം ചെയ്തിട്ടുണ്ട്. 2004 ൽ പത്മശ്രീ ലഭിച്ചു. 2013 ലെ കേരള സംസ്ഥാന ചലച്ചിത്ര അവാർഡ് നിർണ്ണയ ജൂറി ചെയർമാനായി പ്രവർത്തിച്ചു.\nപത്മശ്രീ - 2004\n1982 – സീതകൊക്ക ചിലുക്ക - സംവിധായകൻ) മികച്ച\n1986 – മുതൽ മരിയാതൈ(നിർമ്മാതാവ് &\nDirected by ഭാരതിരാജ\nDirected by സുശീന്തിരന്


വാലറ്റത്തെ കൂട്ടുപിടിച്ച് ജഡേജ(58) നടത്തിയ രക്ഷാപ്രവര്‍ത്തനവും മുന്‍നിര തകര്‍ന്ന ഇന്ത്യയെ കാത്ത രഹാനെ(81)യുമാണ് ഇന്ത്യക്ക് ഭേദപ്പെട്ട സ്‌കോര് സമ്മാനിച്ചത്.\n23 Aug, 2019 at 04:23 PM\nവെസ്റ്റ് ഇന്‍ഡീസിനെതിരായ ആദ്യ ടെസ്റ്റില് ഇന്ത്യയുടെ ഒന്നാം ഇന്നിങ്‌സ് 297 റണ്‍സില് അവസാനിച്ചു. രണ്ടാം ദിനം 6ന് 203 എന്ന നിലയില് ബാറ്റിംങ് തുടങ്ങിയ ഇന്ത്യക്ക് തുണയായത് രവീന്ദ്ര ജഡേജയുടെ(58) അര്‍ധസെഞ്ചുറിയാണ്. നേരത്തെ മുന്‍നിര തകര്‍ന്നിട്ടും പിടിച്ചു നിന്ന രഹാനെയയുടെ(81) ബാറ്റിംങായിരുന്നു ഇന്ത്യക്ക് ആദ്യദിനം തുണയായത്.\nആറിന് 203 റണ്‍സെന്ന നിലയില് രണ്ടാം ദിനം ബാറ്റിങ് തുടങ്ങിയ ഇന്ത്യ 94 റണ്‍സാണ് കൂട്ടിച്ചേര്‍ത്തത്. സ്‌കോര് ബോര്‍ഡില് മൂന്ന് റണ് കൂട്ടിച്ചേര്‍ക്കുമ്പോഴേക്കും ഋഷഭ് പന്ത് പുറത്തായി. പിന്നീട് അര്‍ധ സെഞ്ചുറി നേടിയ രവീന്ദ്ര ജഡേജ(112 പന്തില് 58)യാണ് ഇന്ത്യയുടെ സ്‌കോര് 300 റണ്‍സിന് തൊട്ടടുത്തെത്തിച്ചത്. ഇഷാന്ത് ശര്‍മ്മയ്ക്കൊപ്പം ചേര്‍ന്ന് എട്ടാം വിക്കറ്റില് ജഡേജ 60 റണ്‍സിന്റെ കൂട്ടുകെട്ട് ഉണ്ടാക്കിയതും നിര്‍ണായകമായി. 19 റണ്‍സാണ് ഇഷാന്ത് ശര്‍മ്മ നേടിയത്. മുഹമ്മദ് ഷമി റണ്ണെടുക്കും മുമ്പ് പുറത്തായി. നാല് റണ്‍സുമായി ബുംറ പുറത്താകാതെ നിന്നു.\nവിന്‍ഡീസ് നിരയില് കെമര് റോച്ച് നാല് വിക്കറ്റും ഷാനൊണ് ഗബ്രിയേല് മൂന്ന് വിക്കറ്റും വീഴ്ത്തി. നേരത്തെ 3ന് 25 എന്ന നിലയില് തകര്‍ച്ചയോടെയായിരുന്നു ഇന്ത്യയുടെ ബാറ്റിംങിന്റെ തുടക്കം. ഓപണര് മായങ്ക് അഗര്‍വാളും(5) വന്‍മതിലാകുമെന്ന് പ്രതീക്ഷിച്ച പുജാരയും(2) ക്യാപ്റ്റന് കോഹ്ലിയും(9) മടങ്ങിയതോടെ ഇന്ത്യ അപകടം മണത്തു. ബൗളിംങ് പിച്ചില് പ്രതാപകാലത്തെ അനുസ്മരിപ്പിക്കും വിധം പന്തെറിഞ്ഞ വിന്‍ഡീസ് പേസര്‍മാരായിരുന്നു ഇന്ത്യന് മുന്‍നിരയെ പുറത്താക്കിയത്.\nഎന്നാല്, കെ.എല് രാഹുലിന്റേയും(44) രഹാനെയുടേയും നാലാം വിക്കറ്റ് കൂട്ടുകെട്ട് ഇന്ത്യന് സ്‌കോര് 93ലെത്തിച്ചു. അഞ്ചാം വിക്കറ്റില് ഹനുമ വിഹാരിയെ കൂട്ടുപിടിച്ച് രഹാനെ നടത്തിയ രക്ഷാപ്രവര്‍ത്തനമാണ് ഇന്ത്യക്ക് രക്ഷയായത്. 32 റണ്‍സെടുത്ത ഹനുമ വിഹാരിയെ റോച്ച് കീപ്പറുടെ കൈകളിലെത്തിച്ചതോടെയാണ് ഈ കൂട്ടുകെട്ട് തകര്‍ന്നത്.\nപിന്നാലെ, സെഞ്ചുറിക്ക് 19 റണ്‍സ് അകലെ വെച്ച് രഹാനെയുടെ വിക്കറ്റ് ഗബ്രിയേല് തെറിപ്പിച്ചു. 163 പന്തുകള് നേരിട്ട രഹാനെ 10 ബൗണ്ടറികള് നേടിയ ശേഷമാണ് മടങ്ങിയത്. ഋഷഭ് പന്തും(20) രവീന്ദ്ര ജഡേജയുമാണ് ആദ്യ ദിനം കളി അവസാനിക്കുമ്പോള് ക്രീസില്. വരാനിരിക്കുന്നത് ബൗളര്‍മാരാണെന്നതുകൊണ്ട് തന്നെ ഇവരുടെ കൂട്ടുകെട്ടിന്റെ പ്രകടനം ടെസ്റ്റില് നിര്‍ണ്ണായകമായേക്കും.\nടോസ് ലഭിച്ച വെസ്റ്റ് ഇന്‍ഡീസ് നായകന് ജേസന് ഹോള്‍ഡര് ഇന്ത്യയെ ബാറ്റിങിനയക്കുകയായിരുന്നു. മഴ രണ്ട് തവണ തടസപ്പെടുത്തിയ ആദ്യ ദിവസത്തെ കളിയില് 68.5 ഓവര് മാത്രമാണ് എറിഞ്ഞത്.\nAjinkya RahaneIndia WestIndies 2019\nവല്ലാത്തൊരു രക്ഷപ്പെടലായിരുന്നു അത്...


സിനിമാ വിചാരണ: നാന്\nകാര്‍ത്തിക് എന്ന ചെറുപ്പക്കാരന്റെ കഥയാണ് 'നാന്' . ചെറുപ്പം തൊട്ടേ പഠിത്തത്തില് മികവു പുലര്‍ത്തുന്ന കാര്‍ത്തികിന് തന്റെ ജീവിതത്തില് അവിചാരിതമായി പലതും നേരിടേണ്ടി വരുന്നു . അയാള് അനുഭവിക്കുന്ന സങ്കീര്‍ണമായ അവസ്ഥകളില് കൂടിയും പ്രശ്നനങ്ങളില് കൂടിയുമാണ് സിനിമ പ്രേക്ഷകനെ കൊണ്ട് പോകുന്നത്. ജീവിതത്തില് താന് ഒറ്റപ്പെട്ടു പോയിരിക്കുന്നു എന്ന തിരിച്ചറിവില് അലക്ഷ്യമായി ചെന്നൈയിലേക്ക് യാത്ര തിരിക്കുന്ന കാര്‍ത്തിക് ഒരു ബസ് അപകടത്തില് പെടുന്നു. തൊട്ടടുത്ത സീറ്റില് ഇരുന്നിരുന്ന യുവാവ് മരിച്ചെന്നു മനസിലാകുന്ന സമയത്ത് തെറ്റും ശരിയും ആലോചിക്കാതെ അയാളുടെ സര്‍ട്ടിഫിക്കറ്റുകളും പണവുമടങ്ങിയ പെട്ടി കാര്‍ത്തിക് കൈക്കലാക്കുന്നു. മരിച്ചയാളുടെ വിലാസത്തില് ജീവിക്കാന് തുടങ്ങുന്ന കാര്‍ത്തികിന് തരണം ചെയ്യേണ്ട വെല്ലുവിളികള് പലതായിരുന്നു. ആ വെല്ലുവിളികളെ കാര്‍ത്തിക് എങ്ങിനെ നേരിടുന്നു എന്നതാണ് സിനിമ പിന്നീട് കാണിക്കുന്നത്.\nവിജയ് ആന്റണി, സിദ്ധാര്‍ഥ് വേണുഗോപാല്, രൂപാ മഞ്ജരി എന്നിവര് പ്രധാന വേഷങ്ങളില് എത്തുന്ന ഈ സിനിമ സംവിധാനം ചെയ്തിരിക്കുന്നത് ജീവാ ശങ്കര് ആണ്. ഒരു സംവിധായകന്‍റെ എല്ലാ മികവും സിനിമയില് പ്രകടമാണ്. ഒരു ക്രൈം ത്രില്ലര് സിനിമയ്ക്കു വേണ്ട എല്ലാ ഹോം വര്‍ക്കും ചെയ്തു പഠിച്ച ശേഷമാണ് ജീവ ഈ സിനിമ എടുത്തിരിക്കുന്നത് എന്ന് നിസ്സംശയം പറയാം. രണ്ടു വര്‍ഷത്തോളം നീണ്ടു നിന്ന ഷൂട്ടിംഗ് ഷെഡ്യൂള് ആയിരുന്നു ഈ സിനിമയുടേത്.\nഅഭിനയത്തിന്‍റെ കാര്യത്തില് എല്ലാവരും മികച്ച പ്രകടനമാണ് കാഴ്ച വച്ചിരിക്കുന്നത്. സിനിമയില് ഒരു പോരായ്മയായി ഒരു പക്ഷെ പ്രേക്ഷകന് തോന്നാന് വഴിയുള്ള ഏക കാര്യം , അവസാന രംഗം പെട്ടെന്ന് പറഞ്ഞവസാനിപ്പിച്ചു എന്നത് മാത്രമായിരിക്കാം. ചില സീനുകളില് ലോജിക്ക് നമ്മുക്ക് ഉപേക്ഷിക്കെണ്ടിയും വരുന്നു .\nആകെ മൊത്തം ടോട്ടല് = ഒരു നല്ല ക്രൈം ത്രില്ലര് സിനിമ വളരെ നല്ല രീതിയില് അവതരിപ്പിച്ചിരിക്കുന്നു.\nPosted by പ്രവീണ് ശേഖര് at 2:31 PM\nകാത്തി October 21, 2012 at 4:22 PM\nഅത്ര നന്നായോ ....തമിഴ്സിനിമകളിലെ ഇത്തരം സിനിമകളിലെ സ്ഥിരം കഥയില് നിന്നും അവസാനമോക്കെ കുറച്ചു മാറി സഞ്ചരിച്ചത് കൊണ്ട് കുഴപ്പമില്ല.ഒരു പാട്ട് വല്ലാതെ എനിക്കിഷ്ട്ടായി.\nപ്രവീണ് ശേഖര് October 21, 2012 at 6:17 PM\nനന്നായോ എന്നു ചോദിച്ചാല് നന്നായി...പക്ഷെ ...ചിലയിടത്ത് പാളിച്ചകള് ഉണ്ട് താനും. അവിശ്വസനീയമായ രംഗങ്ങളില് വരെ ത്രില് അടിപ്പിക്കുന്നത് കാരണം പ്രേക്ഷകനു ഒരിക്കലും അരോചകമായി തോന്നാന് വഴിയില്ല . അവസാനം പെട്ടെന്ന് പറഞ്ഞവസാനിപ്പിച്ചോ എന്ന് മാത്രം ഒരു സംശയം ..\nമണ്ടൂസന് October 21, 2012 at 5:55 PM\nഅഭിനയത്തിന്‍റെ കാര്യത്തില് എല്ലാവരും മികച്ച പ്രകടനമാണ് കാഴ്ച വച്ചിരിക്കുന്നത്. സിനിമയില് ഒരു പോരായ്മയായി ഒരു പക്ഷെ പ്രേക്ഷകന് തോന്നാന് വഴിയുള്ള ഏക കാര്യം , അവസാന രംഗം പെട്ടെന്ന് പറഞ്ഞവസാനിപ്പിച്ചു എന്നത് മാത്രമായിരിക്കാം.\nഎനിക്ക് കൂട്ടുകാർ നല്ലത് പറയുന്ന തമിഴും,ഇംഗ്ലീഷും അപൂർവ്വം മലയാള സിനിമയും കാണുന്നതാ കൂടുതലിഷ്ടം. അല്ലാതെ ചറപറാ ന്ന് മലയാള പടങ്ങൾ കാണാൻ പോകാറില്ല. അതുകൊണ്ട് തന്നെ ഇത് ഞാൻ മാർക്ക് ചെയ്തു ഇപ്പോൾ. ആശംസകൾ,നന്ദി.\nപ്രവീണ് ശേഖര് October 21, 2012 at 6:28 PM\nന്ഹെ ..അപ്പൊ മലയാളം കാണൂല ല്ലേ ..ഹി ഹി...അപ്പൊ ന്നാ ഈ തമിഴ് സിനിമ കണ്ടോ ട്ടോ\nAbsar Mohamed : അബസ്വരങ്ങള് October 21, 2012 at 9:32 PM\nഎനിക്ക് കത്തി പടം ആയി തോന്നി...\nപ്രവീണ് ശേഖര് October 22, 2012 at 9:19 AM\nഎന്റമ്മോ....ഈ അടുത്ത കാലത്ത് കണ്ട കത്തി സിനിമകള് വച്ച് നോക്കുമ്പോള് ഇതൊക്കെ എന്ത്...ആ അര്‍ത്ഥത്തില് ഈ സിനിമ ഒന്നുമില്ലെങ്കിലും ത്രില്ലിംഗ് ആയിരുന്നു എന്ന് കൂട്ടാം ..\nഷാജു അത്താണിക്കല് October 22, 2012 at 10:59 AM\nഞാൻ കണ്ടിട്ടേ ഇല്ല്ലാ\nപ്രവീണ് ശേഖര് October 22, 2012 at 11:01 AM\nകണ്ടു നോക്ക്...ഓരോരുത്തര്‍ക്കും ഓരോ അഭിപ്രായമാണ് ഈ സിനിമയെ കുറിച്ച് ..\najith November 2, 2012 at 10:54 PM\nഞാന് കണ്ടു. ആ നടനെ ഇഷ്ടപ്പെട്ടു. കാര്‍ത്തിക് ആയ നടന്.\nപ്രവീണ് ശേഖര് November 3, 2012 at 9:49 AM\nഅപ്പൊ കണ്ടു ല്ലേ ..ആ നടന്റെ പേരാണ് വിജയ് ആന്റണി ...സംഗീത സംവിധായകനും ഗായകനും ഒക്കെയാണ്...നടനെന്ന നിലയില് ആദ്യമായിട്ടാണ് ഈ സിനിമയില് വരുന്നത്.\nRainy Dreamz November 3, 2012 at 8:43 AM\nഅത്ര നന്നായോന്നൊരു സംശയം എനിക്കുണ്ട് ഈ സിനിമ\nപ്രവീണ് ശേഖര് November 3, 2012 at 9:57 AM\nങേ....ഭയങ്കര പടമായി എന്ന് ഞാനും പറഞ്ഞില്ല. ഒരു ക്രൈം ത്രില്ലര് എന്ന നിലയില് സിനിമ ഒക്കെ ആണ് എന്നാണു എനിക്ക് തോന്നിയത്. (ക്ലൈമാക്സ് ഒഴിച്ച് )\nsumesh vasu November 5, 2012 at 4:32 PM\nഎന്നാ ഒന്ന് കണ്ടേക്കാം\nപ്രവീണ് ശേഖര് November 5, 2012 at 4:42 PM\nകണ്ടിട്ട് ഇഷ്ടമായില്ലേല് അതിനുള്ള കാരണം പറയണം ..അല്ലെങ്കില് റേറ്റ് എത്ര കൊടുക്കുന്നു എന്നെങ്കിലും...\npravaahiny November 10, 2012 at 9:23 AM\nഞാന് കാണുന്നില്ല. വിവരണത്തിനു നന്ദി @PRAVAAHINY\nപ്രവീണ് ശേഖര് December 6, 2012 at 11:59 AM\nAbdul Salam December 6, 2012 at 9:36 AM\nചിത്രം...ഒരളവുക്ക് പറവൈ ഇല്ലൈ...എന്നാണു എനിയ്ക്ക് തോന്നിയത്. പ്രവീണ് പറഞ്ഞ പോലെ അവസാനിപ്പിച്ച രീതി അത്ര സുഖിച്ചില്ല. വിജയ് ആന്റണി കലക്കി. മറ്റുള്ളവരും കൊള്ളാം. ആകെ മൊത്തം ഒരു ത്രില്ലിംഗോടെ കണ്ടിരിയ്ക്കാവുന്ന പടം.\nഅത്രന്നെ ഉള്ളൂ...കൂടുതല് ആലോചിച്ചാല് ചിലപ്പോള് പോകയാകും\nabu thahir December 15, 2012 at 12:29 PM\nenikku ee padam ishtayilla logic illatha theme ithu super onnum parayan pattilla logic veettile attathu vachu poui kanendapadam praveen ithu ente mathram abhiparyam\nപ്രവീണ് ശേഖര് December 15, 2012 at 12:40 PM\nലോജിക്കിന്റെ പ്രശ്നം ഈ സിനിമയിലുണ്ട് പലയിടത്തും...പ്രത്യേകിച്ച് വിജയ് ശബ്ദം മാറ്റി സംസാരിക്കുന്നിടത്തും , രൂപയെ ഒളിച്ചു നടക്കുന്നിടത്തും എല്ലാം അത് പ്രകടമാണ്...അതൊന്നും തന്നെ നിഷേധിക്കുന്നില്ല. പക്ഷെ ആ ഭാഗങ്ങള് എല്ലാം തന്നെ ത്രില്ലിംഗ് ആയാണ് എനിക്ക് അനുഭവപ്പെട്ടത്.\nഈ സിനിമ കാണാന് തുടങ്ങിയ സമയത്താണ് ഞാന് മറ്റൊരു കാര്യം ആലോചിച്ചത്. നമ്മള് പി ജി ക്കോ മറ്റു കൊഴ്സുകള്‍ക്കോ ചേരാന് പോകുന്ന സമയം സബ്മിറ്റ് ചെയ്യേണ്ട രേഖകളില് ഒന്നും തന്നെ ഐ ഡി കാര്‍ഡോ മറ്റു അനുബന്ധ വിവരങ്ങളോ ഇല്ല. കൊടുക്കേണ്ടത് തൊട്ടു മുന്നേ പഠിച്ചിരുന്ന കോളേജിന്റെ ലീവിങ്ങ് സര്‍ട്ടിഫിക്കറ്റും കോഴ്സ് കമ്പ്ലീഷന് രേഖകളും മാത്രം... ഈ സിനിമയില് പറയും പ്രകാരം ഒരവസരത്തില് അങ്ങിനെയൊരു ആള് മാറാട്ടം സാധ്യമല്ലെ എന്നതാണ് എന്റെ സംശയം ...\nസിനിമയില് എനിക്ക് ഒട്ടും ഇഷ്ടമാകാതെ പോയ സംഭവം ക്ലൈമാക്സ് ആണ്. .വില്ലന് ഒരുക്കലും പിടിക്കപ്പെടില്ല എന്ന സൂചനയുമായി പെട്ടെന്ന് പടം അവസാനിപ്പിച്ചു..അതിനു തൊട്ടു മുന്നേ സലീമിന്റെ വീട്ടില് വില്ലന് /നായകന് പാറിയെത്തുന്ന സീനും യോജിക്കാനായില്ല.\nabu thahir December 15, 2012 at 7:06 PM\nmotthathil ee padam enikishttayilla pinne oru kaaryam dgerree kku anelum nammude 10 th nte certificate kaanikkende ?\nപ്രവീണ് ശേഖര് December 15, 2012 at 7:14 PM\nഡിഗ്രിക്ക് നമ്മള് 10th ന്‍റെ സര്‍ട്ടിഫിക്കറ്റ് വച്ചിട്ടുണ്ടോ ? പ്ലസ് ടു വിന്‍റെ അല്ലെ പ്രധാനമായും കൊടുക്കുന്നത് ... ഇനി ഡിഗ്രീ പോട്ടെ...പി ജി ക്ക് എസ് എസ് എസ് എല് സിയുടെ കോപ്പി പോലും ചോദിച്ചതായി ഓര്‍ക്കുന്നില്ല... ഹി ഹി..ഇതിപ്പോ ആകെ കണ്ഫൂശന് ആയല്ലോ...എന്തായാലും ഒന്ന് അന്വേഷിക്കട്ടെ...\nറണ് ബേബി റണ് (ക്യാമറമാന് വേണുവിനോടൊപ്പം ഫുള് ട...


വികസിത രാജ്യങ്ങളിലെ കൃഷി ഇപ്പോഴേ ജിപിഎസ്സും റിമോട്ട് സെന്‍സറു മൊക്കെ ചേര്‍ന്നാണ്.\nPublished: Feb 3, 2016, 05:54 PM IST\nഒരു ഗ്രാമ പാതക്കിരുവശവുമായി നീണ്ടു പരന്നു കിടക്കുന്ന വയലിലൂടെ കടന്നു പോകുമ്പോള് ഒരാളെപ്പോലും കാണാതാവുകയും ആളില്ലാത്ത ട്രാക്ടറുകള് നിലമുഴുകയും ചില യന്ത്രമനുഷ്യര് പറന്നു നടന്ന് വിളവുകള് പറിക്കുകയുമൊക്കെ ചെയ്യുന്നതു കണ്ടാലും അത്ഭുതപ്പെടേണ്ടതില്ലെന്നാണ് പുറത്തു വരുന്ന പുതിയ വിവരം. വികസിത രാജ്യങ്ങളിലെ കൃഷി ഇപ്പോഴേ ജിപിഎസ്സും റിമോട്ട് സെന്‍സറു മൊക്കെ ചേര്‍ന്നാണ്.\nകാര്യങ്ങള് അവിടന്നും മുന്നോട്ടു പോയിക്കഴിഞ്ഞു. അമേരിക്കയിലെ ഒരു പാടത്ത് ആളില്ലാത്ത ട്രാക്ടര് മനുഷ്യന് ഓടിക്കുന്നതിനേക്കാള് കൃത്യതയോടെ നിലം ഉഴുതു. ക്യാമറക്കണ്ണുകളും സെന്‍സര് പിടിപ്പിച്ച കയ്യുകളുമായി ഒരു കൂട്ടം യന്ത്രമനുഷ്യര് കൃഷിഭൂമിയിലിങ്ങി നടന്നു. വിത്തു മുളച്ച സമയം, വളര്‍ച്ചയുടെ തോത്, ചെടിയുടെ ആരോഗ്യം തുടങ്ങി രോഗം, കീടങ്ങളുടെ സാന്നിദ്ധ്യം തുടങ്ങി വിളകളുമായി ബന്ധപ്പെട്ട ഒന്നും ഇവരുടെ കണ്ണില് നിന്ന് രക്ഷപ്പെടില്ല.\nഅതായത് സ്വന്തം കൃഷിഭൂമിയില് മനുഷ്യന് ഇറങ്ങി നടക്കുന്നതിനേക്കാള് മെച്ചമാണ് കാര്യങ്ങളെന്ന് ചുരുക്കം. ഓരോ ചെടിക്കും വേണ്ടത്ര വെളളവും വളവും കീടനാശിനിയും ആവശ്യമുളളപ്പോള് മാത്രം നല്കാ നാകും എന്നതാണ് ഏറെ ശ്രദ്ധേയമായ നേട്ടം. മനുഷ്യരുടെ കണ്ണില് നിന്ന് എളുപ്പം രക്ഷപ്പെടുന്ന ഇലകള്‍ക്കടിയിലൊക്കെ ഒളിച്ചിരിക്കുന്ന കീടങ്ങള്‍ക്കും ഇവരുടെ കണ്ണില് നിന്ന് രക്ഷപ്പെടാനാകില്ല.\nപച്ചക്കറി പോലെ ഓരോന്നോരോന്നായി പറിക്കേണ്ട വിളകളുടെ കാര്യത്തില് മനുഷ്യര്‍ക്ക് പകരം ജോലി ചെയ്യിപ്പിക്കാന് കഴിയുന്ന റോബോകളുടെ കാര്യത്തില് ജപ്പാനും ഏറെ മുന്നോട്ടു പോയി ക്കഴിഞ്ഞു.\nതയ്യാറാക്കാം കുരുമുളകു തൈകള്\nടിഷ്യു കള്‍ച്ചര് കരിമ്പം വാഴ


മുറ്റത്തെ മുല്ല നന്നായി പൂവിടണോ? വഴിയുണ്ട്... | Garden Tips| Jasmine Flower |Homestyle |Manoramaonline| Manoramanews\nമുറ്റത്തെ മുല്ല നന്നായി പൂവിടണോ? വഴിയുണ്ട്...\nമനോരമ ലേഖകൻ April 06, 2020 04:07 PM IST\nമുല്ലപ്പൂവിന്റെ സൗന്ദര്യത്തെയും ഗന്ധത്തെയും വെല്ലാന് ഇന്നും പൂക്കളില്ല. വെണ്മയും വിശുദ്ധിയും മണവും ചേര്‍ന്ന മുല്ലപ്പൂവില്ലാതെ ജീവിതത്തിലെ ധന്യമുഹൂര്‍ത്തങ്ങള്‍ക്ക് പൂര്‍ണ്ണത നല്‍കാന് മലയാളിക്ക് കഴിയില്ല. ഈ കോവിഡ് ലോക്ഡൗൺ കാലത്ത് പൂവില്ല, മണമില്ല എന്നുപറഞ്ഞു തഴഞ്ഞിരുന്ന മുറ്റത്തെ മുല്ലയെ ഒരു നന്നാക്കിയെടുത്താലോ?\nഒരല്‍പം കരുതല് നല്‍കിയാല് ദിവസവും പൂക്കള് നല്‍കുന്ന ചെടിയാണ് മുല്ല. ധാരാളം മുല്ലപ്പൂക്കള് നിറഞ്ഞു നില്‍ക്കുന്നത് കാണാന് മനസ്സിനു തന്നെ സന്തോഷമാണ്. സൂര്യപ്രകാശം നല്ലതുപോലെ ലഭിക്കുന്ന തുറസ്സായ സ്ഥലമാണ് മുല്ല കൃഷിക്ക് തെരഞ്ഞെടുക്കേണ്ടത്.തണലത്തു വളരുന്ന മുല്ലയ്ക്ക് വളര്‍ച്ചയുണ്ടാകുമെങ്കിലും പൂമൊട്ടുകള് കുറവായിരിക്കും. ധാരാളം വെള്ളവും മുല്ലയ്ക്കാവശ്യമാണ്.നല്ല നീര്‍വാര്‍ച്ചയുള്ള മണല് കലര്‍ന്ന പശിമരാശി മണ്ണാണ് മുല്ലയുടെ വളര്‍ച്ചയ്ക്കും പൂവിടലിനും അനുയോജ്യം. എന്നാല് ചിലപ്പോള് മുല്ലയില് പൂക്കള് ഗണ്യമായി കുറയാറുണ്ട്. ഇനി പറയുന്ന സംഗതികള് മനസിലാക്കിയാല് പിന്നെ നിങ്ങളുടെ മുല്ല കാടു പോലെ പടർന്നു പന്തലിച്ചു പൂക്കും.\nസാധാരണ മണ്ണും പകുതി മണലും ചേര്‍ന്ന മിക്സില് മുല്ല നടുന്നതാണ് നല്ലത്. മുല്ല തണ്ടുകള് നടാന് ആണെങ്കില് മീഡിയം ലെവലില് മൂത്ത തണ്ടുകള് ആണ് നല്ലത്. വേര് പിടിച്ചു പുതിയ ഇലകള് വന്നാല് പിന്നെ വളപ്രയോഗം ചെയ്യാം. പഴത്തൊലി , ഉരുളന് കിഴങ്ങിന്റെ തൊലി , മുട്ടതോട്, ചായകൊന്ത്, ഉള്ളിതൊലി എന്നിവ ചേര്‍ത്താണ് വീട്ടില് വളം ഉണ്ടാക്കേണ്ടത്.\nപൊട്ടാസ്യം അടങ്ങിയ നേന്ത്ര പഴത്തിന്റെയും കിഴങ്ങിന്റെയും തൊലി നന്നായി മുല്ല പൂക്കാന് സഹായിക്കും. മുട്ടയുടെ തോട് മാത്രം ഉണക്കി പൊടിച്ചു എടുക്കണം. ശേഷം ഇവ ഒരു പാത്രത്തില് ഇട്ടു മൂന്നു ദിവസം വെയില് കൊള്ളാതെ വയ്ക്കണം. ഇത് അരിച്ചെടുത്ത് പിന്നീട് ആവശ്യത്തിനു വെള്ളം ചേര്‍ത്തു മുല്ലയ്ക്ക് ഒഴിക്കാം. ഇത് മുല്ല ചെടി പെട്ടെന്ന് തന്നെ പിടിച്ചെടുക്കും. ഫലമോ ആഴ്ചകള്‍ക്ക് ഉള്ളില് മുല്ല നന്നായി പുഷ്പിച്ചു തുടങ്ങും. വേര് തൊടാതെ വേണം ഇത് ഒഴിച്ച് കൊടുക്കാന്.\nEnglish Summary- Jasmine Plant Home Garden


ചെന്നൈയിൽ കനത്തമഴയില് നിര്‍മാണത്തിലിരുന്ന 11 നിലകെട്ടിടം തകര്‍ന്ന് ഒരാള് മരിച്ചു - ഇ വാർത്ത | evartha\nചെന്നൈയിൽ കനത്തമഴയില് നിര്‍മാണത്തിലിരുന്ന 11 നിലകെട്ടിടം തകര്‍ന്ന് ഒരാള് മരിച്ചു\nചെന്നൈയിൽ കനത്തമഴയില് നിര്‍മാണത്തിലിരുന്ന 11 നിലകെട്ടിടം തകര്‍ന്ന് ഒരാള് മരിച്ചു. 40 പേര് അവശിഷ്ടങ്ങള്‍ക്കടിയില് കുടുങ്ങിക്കിടക്കുകയാണെന്ന് സംശയിക്കുന്നു. പണി നടക്കുന്നതിനിടെയാണ് കെട്ടിടം പൂര്‍ണമായും തകര്‍ന്നുവീണത്. വൈകീട്ട് 4.30മുതല് ചെന്നൈയില് കനത്തമഴ പെയ്യുകയാണ്. 5.10ഓടെയാണ് കെട്ടിടം തകര്‍ന്നത്.\n100ലധികം പേര് കെട്ടിട നിര്‍മാണത്തില് ഏര്‍പ്പെട്ടിരുന്നതായും മഴമൂലം പലരും പണിനിര്‍ത്തിപോയതായും രക്ഷപ്പെട്ട തൊഴിലാളികള് പറഞ്ഞു. അതേസമയം അവശിഷ്ടങ്ങള്‍ക്കടിയില്‍പ്പെട്ടത് ഏറെയും തൊഴിലാളികളാണ്. അഞ്ച് യൂണിറ്റ് അഗ്നിശമന സേന, പോലീസ് എന്നിവരുള്‍പ്പടെ നൂറോളം പേര് രക്ഷാപ്രവര്‍ത്തനത്തിന് നേതൃത്വം നല്‍കുന്നുണ്ട്.


GOVERNOR NIYAMASABHA | വാച്ച് ആൻഡ് വാർഡിന്റെ സുരക്ഷയിൽ ഗവർണ്ണറെ സുരക്ഷിതമായി പോഡിയത്തിൽ എത്തിച്ച് സ്പീക്കർ; ദേശീയഗാനാലാപനത്തിൽ സഭ നിശബ്ദമായി; പിന്നെ കൈകൂപ്പി ഇരിപ്പിടത്തിൽ; പ്ലക്കാർഡുമായി നടത്തളത്തിൽ ബഹളമുണ്ടാക്കി പ്രതിപക്ഷവും; ഗോ ബാക്ക് വിളികൾക്കിടെ നയപ്രഖ്യാപനത്തിന് തുടക്കമിട്ട് ഗവർണ്ണർ; മലയാളത്തിൽ തുടക്കം വായിച്ച് ആരിഫ് മുഹമ്മദ് ഖാനും; പിന്നെ പ്രതിപക്ഷ ബഹിഷ്‌കരണം; നിയമസഭ സാക്ഷിയായത് നാടകീയ രംഗങ്ങൾക്ക്; നയപ്രഖ്യാപനം നടന്ന ആശ്വാസത്തിൽ പിണറായി സർക്കാരും - MarunadanMalayali.com\nJanuary 29, 2020 | 09:20 AM IST | Permalink\nതിരുവനന്തപുരം: നയപ്രഖ്യാപനത്തിന് നിയമസഭയിലെത്തിയ ഗവർണ്ണർ ആരിഫ് മുഹമ്മദ് ഖാനെ പ്രതിപക്ഷം തടഞ്ഞു. സഭയ്ക്കുള്ളിൽ എത്തിയ ഗവർണ്ണറെ വഴിയിൽ നിരന്ന് നിന്ന് തടയുകയാണ് പ്രതിപക്ഷം ചെയ്തത്. ഇതുവരെ നിയമസഭ സാക്ഷ്യം വഹിക്കാത്ത സംഭവങ്ങാണ് നടന്നത്. അങ്ങനെ 71-ാം നയപ്രഖ്യാപനം പ്രതിസന്ധിയിലാകുമോ എന്ന് പോലും സംശയം ഉയർന്നു. ഇതിനിടെ സ്പീക്കറുടെ പോഡിയത്തിൽ ഗവർണ്ണറെ വാച്ച് ആൻ വാർഡിന്റെ സഹായത്താൽ എത്തിച്ചു. അങ്ങനെ ഗവർണ്ണർ നയപ്രഖ്യാപനം തുടങ്ങി. മലയാളത്തിലായിരുന്നു വായന. ഇതോടെ പ്രതിപക്ഷം നടുത്തളത്തിൽ ഇറങ്ങി ബഹളം വച്ചു. ഇതിനിടെ പ്രതിപക്ഷം സഭ ബഹിഷ്‌കരിച്ചു.\nനയപ്രഖ്യാപന പ്രസംഗത്തിനായി ഗവർണ്ണർ ആരിഫ് മുഹമ്മദ് ഖാൻ നിയമസഭയിലെത്തിയത് കൃത്യസമയത്താണ്. വാച്ച് ആൻഡ് വാർഡ് ഗാർഡ് ഓഫ് ഓർണർ നൽകി. അതിന് ശേഷം മുഖ്യമന്ത്രി പിണറായി വിജയൻ ഗവർണ്ണറെ സ്വീകരിച്ചു. സ്പീക്കർ ശ്രീരാമകൃഷ്ണനും മന്ത്രി ബാലനും ഗവർണ്ണറെ നിയമസഭയിലേക്ക് ആനയിച്ചു. സൗഹൃദപരമായിരുന്നു ഗവർണ്ണർക്ക് നൽകിയ സ്വീകരണം. ഗവർണ്ണർ നടുത്തളത്തിൽ എത്തുന്നതിന് മുമ്പ് തന്നെ പ്രതിപക്ഷം നടുത്തളത്തിൽ എത്തി. ഗവർണ്ണറെ തിരിച്ചു വിളിക്കുകയെന്ന പ്ലക്കാർഡും മുദ്രാവാക്യവും അവർ ഉയർത്തി. നയപ്രഖ്യാപന പ്രസംഗം തടസ്സപ്പെടുത്താൻ നേരത്തെ തന്നെ യുഡിഎഫ് നിയമസഭാ കക്ഷി നേതൃയോഗം തീരുമാനിച്ചിരുന്നു. അതാണ് നടപ്പാക്കിയത്. സഭയിൽ നയപ്രഖ്യാപനം നടത്തേണ്ടത് ഭരണഘടനാ ബാധ്യതയായിരുന്നു.\nഅതുകൊണ്ട് തന്നെ വാച്ച് ആൻഡ് വാർഡ് രംഗത്ത് എത്തി. അവർ പ്രതിപക്ഷത്തെ വഴിയിൽ നിന്ന് മാറ്റി. അതിന് ശേഷം പതിയെ സപീക്കർ പോഡിയത്തിലേക്ക്. ദേശീയ ഗാനം വായിക്കുമ്പോൾ സഭയിൽ എല്ലാവരും നിശബ്ദരായി. അതിന് ശേഷം വീണ്ടും പ്രതിപക്ഷം ബഹളം തുടങ്ങി. നടുത്തളത്തിലേക്ക് അവർ ഇറങ്ങി. ഇതിനിടെ ആരേയും കൂസാക്കാതെ ഗവർണ്ണർ മലയാളത്തിൽ നയപ്രഖ്യാപനത്തിന്റെ ആമുഖം വായിച്ചു. ഇംഗ്ലീഷിലേക്ക് പ്രസംഗം കൊണ്ടു പോയി. ഇതോടെ പ്രതിപക്ഷം സഭ ബഹിഷ്‌കരിച്ച് പുറത്തെത്തി. സഭയിൽ പ്രശ്‌നമൊന്നുമില്ലാതെ നയപ്രഖ്യാപനം നടന്നു. ഇതോടെ നയപ്രഖ്യാപനം സംഘർഷത്തിൽ അട്ടിമറിക്കപ്പെടുമോ എന്ന ആശങ്ക ഒഴിഞ്ഞു സർക്കാരിന് ആശ്വാസവുമായി. പൗരത്വ ഭേദഗതിയിൽ സർക്കാർ എഴുതി നൽകിയ കേന്ദ്ര സർക്കാർ വിരുദ്ധ ഭാഗങ്ങൾ ഒഴിവാക്കിയുമില്ല. തന്റെ എതിർപ്പ് അറിയിച്ചു കൊണ്ട് തന്നെ ഗവർണ്ണർ എല്ലാം വായിച്ചു.\nനിയമസഭയിലേക്ക് സ്പീക്കറും മുഖ്യമന്ത്രിയും ചേർന്ന് ആനയിച്ച ഗവർണറെ പ്രതിപക്ഷം ബാനറുകളും പ്ലക്കാർഡുമായി തടഞ്ഞു. 'ഗോബാക്ക്' വിളികളുമായി ഗവർണക്കുമുന്നിൽ ഉപരോധം സൃഷ്ടിച്ച പ്രതിപക്ഷത്തെ വാച്ച് ആൻഡ് വാർഡ് പിടിച്ചുമാറ്റുകയായിരുന്നു. തുടർന്ന് മലയാളത്തിൽ നിയമസഭയെ അഭിസംബോധന ചെയ്ത ഗവർണർ അംഗങ്ങളോട് നന്ദി രേഖപ്പെടുത്തി. ഇതിനിടയിൽ പ്രതിപക്ഷം മുദ്രാവാക്യങ്ങൾ മുഴക്കി സഭ ബഹിഷ്‌കരിച്ചു.നിയമ സഭയ്ക്ക് പുറത്ത് പ്രതിപക്ഷം പ്രതിഷേധം തുടരുകയാണ്. പൗരത്വനിയമ ഭേദഗതിക്കെതിരായ സർക്കാരിന്റെ പ്രതിഷേധം പ്രസംഗത്തിൽ ഉൾപ്പെടുത്താനാവില്ലെന്ന് നിലപാടെടുത്ത ഗവർണറുടെ പ്രസംഗത്തിന് ഏറെ രാഷ്ട്രീയ പ്രാധാന്യമുണ്ട്. പൗരത്വനിയമ ഭേദഗതിക്കെതിരേ സർക്കാരും നിയമസഭയും സ്വീകരിച്ച നടപടികളെപ്പറ്റി പരാമർശിക്കുന്ന നയപ്രഖ്യാപനത്തിലെ 18-ാം ഖണ്ഡികയോടാണ് ഗവർണർക്ക് എതിർപ്പ്. ഈ ഖണ്ഡിക സർക്കാരിന്റെ അഭിപ്രായം മാത്രമാണെന്നും തിരുത്തണമെന്നും മുഖ്യമന്ത്രിയോട് ഗവർണർ ആവശ്യപ്പെട്ടിരുന്നു. ഇതിന് സർക്കാർ തയ്യാറായില്ല. അതുകൊണ്ട് തന്നെ തനിക്ക് എതിർപ്പുണ്ടെങ്കിലും അത് താൻ വായിക്കുകയാണെന്ന് ഗവർണ്ണർ പ്രഖ്യാപിച്ചു.\nനയപ്രഖ്യാപന പ്രസംഗത്തെ ചൊല്ലി സർക്കാരും ഗവർണറും തമ്മിലുള്ള ഭിന്നത ഏറെ ചർച്ചയായിരുന്നു. ഇത് ഏറെ പ്രതിസന്ധിയുമായി. മന്ത്രിസഭ അംഗീകരിച്ച പ്രസംഗം ഗവർണർ സഭയിൽ വായിക്കുമെന്നും എന്നാൽ പൗരത്വ ഭേദഗതി നിയമവുമായി ബന്ധപ്പെട്ട പരാമർശങ്ങൾ ഒഴിവാക്കിയാകുമെന്നുമായിരുന്നു പൊതുധാരണം. അതും ഗവർണ്ണർ മാറ്റി മറിച്ചു. മന്ത്രിസഭ അംഗീകരിച്ച നയപ്രഖ്യാപനം സഭയെ അറിയിക്കുക എന്ന ഭരണഘടനാ ബാധ്യത ഗവർണർ നിറവേറ്റി. പൗരത്വ ഭേദഗതി നിയമത്തിനെതിരെയുള്ള പരാമർശങ്ങൾ നയപ്രഖ്യാപന പ്രസംഗത്തിൽ ഉൾപ്പെടുത്തിയത് ഗവർണറോടുള്ള വെല്ലുവിളിയല്ലെന്നും മറിച്ച് ജനങ്ങളുടെ ആശങ്ക പ്രതിഫലിപ്പിക്കുന്നതാണെന്നുമാണ് സർക്കാർ നിലപാട്.\nഈ വിശദീകരണം രാജ്ഭവൻ ഭാഗികമായി അംഗീകരിച്ചിരുന്നു. ഈ സാഹചര്യത്തിൽ തന്റെ എതിർപ്പ് തുറന്ന് പറഞ്ഞ് അതും വായിച്ചു. അങ്ങനെ നിയമസഭയെ ഗവർണ്ണർ ഞെട്ടിച്ചു.


🔳ഇന്ത്യന് സമ്പദ്‌വ്യവസ്ഥയുടെ ഇക്കൊല്ലത്തെയും അടുത്തകൊല്ലത്തെയും പ്രതീക്ഷിത വളര്‍ച്ചാനിരക്കുകള് പുറത്തുവിട്ട് ഐ.എം.എഫ്. കോവിഡ് 19-നെ തുടര്‍ന്ന് 7.3 ശതമാനമായി ചുരുങ്ങിയ ഇന്ത്യന് സമ്പദ്വ്യവസ്ഥ 2021-ല് 9.5 ശതമാനവും 2022-ല് 8.5 ശതമാനവും വളര്‍ച്ച നേടുമെന്ന് ഐ.എം.എഫ് പുറത്തിറക്കിയ വേള്‍ഡ് എക്കണോമിക് ഔട്‌ലുക് പറയുന്നു.\n🔳അഫ്ഗാനിസ്താന്റെ മണ്ണ് മൗലികവാദത്തിനും ഭീകരവാദത്തിനും ഉറവിടമാകുന്നില്ലെന്ന് ഉറപ്പുവരുത്തണമെന്ന് അന്താരാഷ്ട്ര സമൂഹത്തോട് അഭ്യര്‍ഥിച്ച് പ്രധാനമന്ത്രി നരേന്ദ്ര മോദി. അഫ്ഗാനില് ഉചിതമായ മാറ്റങ്ങളുണ്ടാകാന് ലോകരാജ്യങ്ങളുടെ യോജിച്ചുള്ള പ്രതികരണം വേണമെന്നും അഫ്ഗാന് പൗരന്മാര്‍ക്ക് അടിയന്തരവും തടസ്സങ്ങളില്ലാത്തതുമായ മനുഷ്യത്വപരമായ സഹായം നല്‍കേണ്ടതുണ്ടെന്നും അദ്ദേഹം പറഞ്ഞു. അഫ്ഗാന് വിഷയത്തിന്മേലുള്ള അസാധാരണ ജി-20 ഉച്ചകോടിയില് വിര്‍ച്വലായി പങ്കെടുത്ത് സംസാരിക്കുകയായിരുന്നു അദ്ദേഹം.\n🔳മനുഷ്യാവകാശ വിഷയങ്ങളില് ചിലതില് മാത്രം പ്രതികരിക്കുന്നത് രാജ്യത്തിന് നല്ലതല്ലെന്ന് പ്രധാനമന്ത്രി നരേന്ദ്ര മോദി. ദേശീയ മനുഷ്യാവകാശ കമ്മിഷന്റെ 28-ാമത് സ്ഥാപകദിന പരിപാടിയില് സംസാരിക്കുകയായിരുന്നു അദ്ദേഹം. മനുഷ്യാവകാശങ്ങളെ രാഷ്ട്രീയപരമായി ലാഭ-നഷ്ട കണ്ണുകളിലൂടെ ചിലര് കാണുന്നുണ്ട്. ഇത് ജനാധിപത്യ സമൂഹത്തിന് ദോഷകരമാണെന്നും മോദി പറഞ്ഞു.\n🔳കേന്ദ്ര ആഭ്യന്തരമന്ത്രി അമിത് ഷായെ പുകഴ്ത്തി ദേശീയ മനുഷ്യാവകാശ കമ്മിഷന് അധ്യക്ഷന് അരുണ് മിശ്ര. ജമ്മു കശ്മീരില് പുതുയുഗം പിറക്കാന് കാരണക്കാരന് ഷാ ആണെന്ന് സുപ്രീം കോടതി മുന് ജഡ്ജി കൂടിയായ അരുണ് മിശ്ര പറഞ്ഞു. ഡല്‍ഹിയില് ദേശീയ മനുഷ്യാവകാശ കമ്മിഷന്റെ 28-ാം വാര്‍ഷികാഘോഷങ്ങളുമായി ബന്ധപ്പെട്ട ചടങ്ങില് സംസാരിക്കുകയായിരുന്നു അദ്ദേഹം. പ്രധാനമന്ത്രി നരേന്ദ്ര മോദിയുടെയും അമിത് ഷായുടെയും സാന്നിധ്യത്തിലായിരുന്നു മിശ്രയുടെ പരാമര്‍ശം.\n🔳രാജ്യത്ത് തിങ്കളാഴ്ച റെക്കോഡ് നിരക്കില് കല്‍ക്കരി വിതരണം ചെയ്തുവെന്ന് കേന്ദ്ര കല്‍ക്കരി വകുപ്പ് മന്ത്രി പ്രഹ്ലാദ് ജോഷി. സംസ്ഥാനങ്ങളുടെ ആവശ്യപ്രകാരമുള്ള കല്‍ക്കരി വിതരണം ചെയ്യാന് കേന്ദ്രസര്‍ക്കാര് ശ്രമിക്കുന്നുണ്ട്. 22 ദിവസത്തേക്കുള്ള കല്‍ക്കരി സ്റ്റോക്കുണ്ടെന്നും അദ്ദേഹം വ്യക്തമാക്കി. കല്‍ക്കരിക്ഷാമം രാജ്യത്തെ ഊര്‍ജപ്രതിസന്ധിയിലേക്ക് നയിക്കുമെന്ന ആശങ്കകള്‍ക്കിടയിലാണ് മന്ത്രിയുടെ വിശദീകരണം.\n🔳രാജ്യത്ത് ഇന്നലെ സ്ഥിരീകരിച്ച 16,020 കോവിഡ് രോഗികളില് 48.83 ശതമാനമായ 7,823 രോഗികളും കേരളത്തില്. ഇന്നലെ രേഖപ്പെടുത്തിയ 229 മരണങ്ങളില് 46.28 ശതമാനമായ 106 മരണങ്ങളാണ് കേരളത്തില് റിപ്പോര്‍ട്ട് ചെയ്തത്. രാജ്യത്തെ 2,00,872 സജീവരോഗികളില് 48.14 ശതമാനമായ 96,710 രോഗികളും കേരളത്തിലാണുള്ളത്.\n🔳സംസ്ഥാനത്ത് രണ്ടര കോടിയലധികം പേര്‍ക്ക് ആദ്യ ഡോസ് കോവിഡ്-19 വാക്‌സിന് നല്‍കിയതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. വാക്‌സിനേടുക്കേണ്ട ജനസംഖ്യയുടെ 93.64 ശതമാനമായ 2,50,11,209 പേര്‍ക്ക് ആദ്യ ഡോസും 44.50 ശതമാനമായ 1,18,84,300 പേര്‍ക്ക് രണ്ടാം ഡോസും നല്‍കി. ഇനിയും ആദ്യ ഡോസ് വാക്‌സിന് എടുക്കാനുള്ളവര് ഉടന് തന്നെ തൊട്ടടുത്ത വാക്‌സിനേഷന് കേന്ദ്രത്തില് നേരിട്ടെത്തി വാക്‌സിന് സ്വീകരിക്കേണ്ടതാണെന്നും മന്ത്രി വ്യക്തമാക്കി.\n🔳തിരുവനന്തപുരം അന്താരാഷ്ട്ര വിമാനത്താവളം ഇന്ന് അര്‍ദ്ധരാത്രി മുതല് അദാനി ഏറ്റെടുക്കും. ഏറ്റെടുക്കലിനെതിരെ കേരളം നല്‍കിയ ഹര്‍ജി സുപ്രീംകോടതിയില് പരിഗണിക്കാനിരിക്കെയാണ് വിമാനത്താവളം അദാനിക്ക് കൈമാറുന്നത്. തിരുവനന്തപുരം വിമാനത്താവളം ഇന്ന് അര്‍ദ്ധരാത്രി മുതല് അദാനി തിരുവനന്തപുരം ഇന്റര്‍നാഷണല് എയര്‍പോര്‍ട്ട് ലിമിറ്റഡ് എന്ന കമ്പനിയുടേതായി മാറും. ഏയര്‍പോര്‍ട്ട് അതോറിറ്റിയും അദാനിയും തമ്മില് കഴിഞ്ഞ ജനുവരിയിലാണ് ഇത് സംബന്ധിച്ച കരാര് ഒപ്പിട്ടത്.\n🔳അദാനി ഗ്രൂപ്പ് തിരുവനന്തപുരം വിമാനത്താവളം ഏറ്റെടുക്കുന്നതിനെ വീണ്ടും പിന്തുണച്ച് ശശി തരൂര് എംപി. തിരുവനന്തപുരം നഗരത്തിന്റെ വികസനത്തിന് അദാനിവരുമ്പോള് അത് നല്ലതാണെന്ന് തരൂര് പറഞ്ഞു. തിരുവനന്തപുരത്തേക്കുള്ള വിമാന യാത്രകളെക്കുറിച്ച് എപ്പോഴും പരാതികളുയര്‍ന്നിരുന്നു. നമ്മുടെ വിമാനത്താവളം നന്നായി പ്രവര്‍ത്തിക്കണമെന്നുള്ളത് തിരുവനന്തപുരം നിവാസികളുടെ ദീര്‍ഘകാലമായുള്ള ആവശ്യമാണെന്ന് ശശി തരൂര് ചൂണ്ടിക്കാട്ടി. ഇതു തന്റെ വ്യക്തിപരമായ അഭിപ്രായമാണെന്നും കോണ്‍ഗ്രസ് പാര്‍ട്ടിയുടേതല്ലെന്നും തരൂര് കൂട്ടിച്ചേര്‍ത്തു.\n🔳ആഗോളതലത്തിലെ തൊഴില് സാധ്യതകള് പ്രയോജനപ്പെടുത്തുന്നതിനായി കേരളത്തില് വിപുലമായ നൈപുണ്യ വികസന കേന്ദ്രങ്ങള് ആരംഭിക്കുമെന്നും നിലവിലുള്ള കേന്ദ്രങ്ങള് കൂടുതല് മെച്ചപ്പെടുത്തുമെന്നും മുഖ്യമന്ത്രി പിണറായി വിജയന്. പ്രകടപത്രികയില് പ്രഖ്യാപിച്ചിട്ടുള്ള 20 ലക്ഷം പേര്‍ക്ക് തൊഴില് നല്‍കുക എന്ന ലക്ഷ്യവുമായി സര്‍ക്കാര് മുന്നോട്ടു പോവുകയാണെന്നും കോവിഡ് മഹാമാരി സൃഷ്ടിച്ച മാറ്റങ്ങള് കൂടി ഉള്‍ക്കൊണ്ടാണ് ഈ മേഖലയില് പുതിയ പദ്ധതികള് സര്‍ക്കാര് ആവിഷ്‌കരിച്ചിരിക്കുന്നതെന്നും നോര്‍ക്ക സംഘടിപ്പിച്ച ഓവര്‍സീസ് എംപ്ലോയേഴ്സ് കോണ്‍ഫറന്‍സ് ഉദ്ഘാടനം ചെയ്യവെ മുഖ്യമന്ത്രി പറഞ്ഞു.\n🔳പീഡന കേസ് ഒതുക്കാന് മന്ത്രി എ കെ ശശീന്ദ്രന് ഇടപെട്ടെന്ന വിവാദം ഉണ്ടായ സംഭവത്തിന്റെ പേരില് എന്‍സിപിയില് കൂട്ട പുറത്താക്കല്. സംഘടനാ വിരുദ്ധ പ്രവര്‍ത്തനങ്ങളുടെ പേരിലാണ് പുറത്താക്കല്. യുവതിയുടെ പരാതിയില് പരാമര്‍ശിക്കപ്പെട്ട സംസ്ഥാന കമ്മിറ്റിയംഗം പദ്മാകരന്, രാജീവ് എന്നിവരെ പ്രാഥമിക അംഗത്വത്തില് നിന്നും പുറത്താക്കി. പരാതിക്കാരിയായ യുവതിയുടെ പിതാവിനെയും പുറത്താക്കിയിട്ടുണ്ട്.\n🔳സഹകരണ സ്ഥാപനങ്ങളിലെ ക്രമക്കേടുമായി ബന്ധപ്പെട്ട് 348 കേസുകള് നിലവിലുണ്ടെന്ന് സഹകരണ മന്ത്രി വി എന് വാസവന് അറിയിച്ചു. സംസ്ഥാന സഹകരണ ബാങ്കിലാണ് ഏറ്റവും കൂടുതല് കേസുകള് ഉള്ളത് എന്നും അദ്ദേഹം പറഞ്ഞു. 174 കേസുകളാണ് സംസ്ഥാന സഹകരണ ബാങ്കില് ക്രമക്കേടുമായി ബന്ധപ്പെട്ട് രജിസ്റ്റര് ചെയ്തിട്ടുള്ളതെന്നും കണ്‍സ്യൂമര് ഫെഡില് 29 കേസുകളില് അന്വേഷണം നടക്കുന്നുണ്ടെന്നും സഹകരണ മേഖയിലെ വിജിലന്‍സ് സംവിധാനത്തെ ശക്തിപ്പെടുത്തുമെന്നും മന്ത്രി നിയമസഭയില് രേഖാമൂലം അറിയിച്ചു.\n🔳കെപിസിസി ഭാരവാഹികളുടെ പട്ടിക ഇന്ന് പ്രഖ്യാപിക്കും. ചര്‍ച്ച പൂര്‍ത്തിയാക്കി അന്തിമ പട്ടിക ഹൈക്കമാന്‍ഡിന് കൈമാറി. രാജീവന് മാസ്റ്റര്, എംപി വിന്‍സന്റ് എന്നീ മുന് ഡിസിസി അധ്യക്ഷന്മാരെ തര്‍ക്കത്തെ തുടര്‍ന്ന് ഒഴിവാക്കാന് തീരുമാനിച്ചു. സമുദായ സമവാക്യവും ദളിത് - വനിതാ പ്രാതിനിധ്യവും ഉറപ്പ് വരുത്തി 51 പേരടങ്ങുന്ന അന്തിമപട്ടികയാണ് തയ്യാറാക്കിയിരിക്കുന്നത്.\n🔳പൊതു ഇടങ്ങള് കയ്യേറി കൊടിമരങ്ങള് സ്ഥാപിക്കുന്നതിനെതിരെ ഹൈക്കോടതി. കേരളത്തിന്റെ മുക്കിലും മൂലയിലും പൊതു ഇടങ്ങളില് കൊടിമരങ്ങളാണെന്ന് അഭിപ്രായപ്പെട്ട കോടതി ഇത്തരം കൊടിമരങ്ങള് പലപ്പോഴും ക്രമസമാധാന പ്രശ്നങ്ങളുണ്ടാക്കുന്നു എന്നും പറഞ്ഞു. റോഡ് അരികിലും പൊതു ഇടങ്ങളിലും കൊടിമരങ്ങള് സ്ഥാപിക്കുന്നത് എന്ത് അടിസ്ഥാനത്തിലാണെന്നും ജസ്റ്റിസ് ദേവന് രാമചന്ദ്രന് ചോദിച്ചു. റോഡ് അരികിലും പൊതു ഇടങ്ങളിലും ഇത്തരത്തില് അനധികൃതമായി കൊടിമരങ്ങള് സ്ഥാപിക്കുന്നത് തടയണമെന്നും ഇങ്ങനെ കൊടിമരങ്ങള് സ്ഥാപിക്കുന്നത് ഭൂസംരക്ഷണ നിയമത്തിന് വിരുദ്ധമാണെന്നും കോടതി പറഞ്ഞു.\n🔳അഞ്ചല് സ്വദേശിനി ഉത്രയെ മൂര്‍ഖന് പാമ്പിനെ ഉപയോഗിച്ച് കടിപ്പിച്ചു കൊന്ന കേസില് ഭര്‍ത്താവ് സൂരജിനുള്ള ശിക്ഷാവിധി ഇന്ന് കോടതി പ്രസ്താവിക്കും. സൂരജ് കുറ്റക്കാരനെന്ന് കഴിഞ്ഞ ദിവസം കോടതി കണ്ടെത്തിയിരുന്നു.\n🔳സംസ്ഥാനത്ത് ഇന്നും കനത്ത മഴയുണ്ടാകുമെന്ന് മുന്നറിയിപ്പ്. അറബികടലില് രൂപംകൊണ്ട ചക്രവാതചുഴി കൂടാതെ മധ്യ കിഴക്കന് ബംഗാള് ഉള്‍ക്കടലില് ന്യൂനമര്‍ദം രൂപപ്പെടാനും സാധ്യതയുണ്ട്. തെക്കന് കേരളത്തില് ശക്തമായിരുന്ന പടിഞ്ഞാറന് കാറ്റ് വടക്കന് കേരളത്തിലേക്കും വ്യാപിക്കുന്നതോടെ സംസ്ഥാനത്ത് 16 വരെ മഴ തുടരുമെന്നാണ് മുന്നറിയിപ്പ്.\n🔳കനത്ത മഴയെ തുടര്‍ന്നുള്ള ഏത് അടിയന്തിര സാഹചര്യവും നേരിടാന് തയ്യാറെന്ന് റവന്യൂമന്ത്രി കെ രാജന്. എന്‍ഡിആര്‍എഫിന്റെ ആറ് ടീം തൃശ്ശൂര്, ആലപ്പുഴ, ഇടുക്കി, വയനാട് ജില്ലകളില് ക്യാമ്പ് ചെയ്യുന്നുണ്ട്. കേന്ദ്ര സേനാ വിഭാഗങ്ങളും പ്രവര്‍ത്തിക്കുന്നുണ്ട്. സംസ്ഥാനത്ത് 27 ക്യാമ്പുകള് പ്രവര്‍ത്തനം തുടങ്ങിയെന്നും മന്ത്രി അറിയിച്ചു.\n🔳മഴ കനത്തതോടെ അയല് സംസ്ഥാനങ്ങളില് നിന്ന് കേരളത്തിലേക്കുള്ള പച്ചക്കറികളുടെ വില കുതിച്ച് ഉയരുകയാണ്. സവാളയ്ക്കും തക്കാളിക്കും വില ഇരട്ടിയായി. ആഴ്ചകളായുള്ള കനത്ത മഴയില് ഏക്കറ് കണക്കിന് കൃഷി നശിച്ചതാണ് വില ഉയരാന് കാരണം.\n🔳തിരുവനന്തപുരം മുടവന്‍മുകളില് ഇരട്ട കൊലപാതകം. ഭാര്യയുടെ അച്ഛനെയും സഹോദരനെയും യുവാവ് കുത്തി കൊന്നു. ഇന്നലെ രാത്രി ഒമ്പത് മണിയോടെയായിരുന്നു സംഭവം. ചുമട്ട് തൊഴിലാളിയായ സുനില്, മകന് അഖില് എന്നിവരാണ് കൊല്ലപ്പെട്ടത്. പ്രതി അരുണിനെ പൂജപ്പുര പൊലീസ് കസ്റ്റഡിയിലെടുത്തു. കുട്ടിയെ എഴുത്തിനിരുത്തുന്നതുമായി ബന്ധപ്പെട്ടുള്ള സംസാരമാണ് തര്‍ക്കത്തിലേക്കും തുടര്‍ന്ന് കൊലപാതകത്തിലും കലാശിച്ചത്. മദ്യലഹരിയിലായിരുന്നു പ്രതി എന്നാണ് പ്രാഥമിക വിവരം.\n🔳വിനായക് ദാമോദര് സവര്‍ക്കര് സാമൂഹിക പരിഷ്‌കര്‍ത്താവായിരുന്നു എന്ന് പ്രതിരോധ മന്ത്രി രാജ്നാഥ് സിങ്. മഹാത്മാ ഗാന്ധി പറഞ്ഞിട്ടാണ് സവര്‍ക്കര് മാപ്പ് പറഞ്ഞതെന്നും സവര്‍ക്കറെ മോചിപ്പിക്കണമെന്ന് മഹാത്മാഗാന്ധി ആവശ്യപ്പെട്ടിരുന്നുവെന്നും രാജ്നാഥ് സിങ്ങ്. മഹാത്മാ ഗാന്ധിയും സവര്‍ക്കറും പരസ്പര ബഹുമാനമുള്ളവരായിരുന്നെന്നും സവര്‍ക്കറെ മോശമായി ചിത്രീകരിച്ചവരുടെ അടുത്ത ലക്ഷ്യം, സ്വാമി വിവേകാനന്ദന്, സ്വാമി ദയാനന്ദ സ്വരസ്വതി, യോഗി അരവിന്ദ് എന്നിവരായിരുന്നുവെന്നും ആര് എസ് എസ് മേധാവി മോഹന് ഭാഗവത് കുറ്റപ്പെടുത്തി. സവര്‍ക്കറെ കുറിച്ചുള്ള പുസ്തക പ്രകാശന ചടങ്ങില് സംസാരിക്കുകയായിരുന്നു ഇരുവരും.\n🔳വ്യാജ ഇന്ത്യന് തിരിച്ചറിയില് രേഖകളുമായി ദില്ലിയില് പിടിയിലായ പാക് ഭീകരന്റെ വിശദാംശങ്ങള് പുറത്തുവിട്ട് പൊലീസ്. പിടിയിലായത് പാക്കിസ്ഥാനിലെ നര്‍വാള് സ്വദേശി മുഹമ്മദ് അഷ്റഫാണെന്നും പിടിയിലായ ഭീകരന് ഐഎസ്ഐ പരിശീലനം കിട്ടിയിട്ടുണ്ടെന്നും പൊലീസ് പറഞ്ഞു. പത്തു വര്‍ഷത്തിലധികമായി ഇന്ത്യയില് വ്യാജ പേരില് താമസിക്കുകയായിരുന്ന ഇയാള്‍ക്ക് നിരവധി ഭീകരപ്രവര്‍ത്തനങ്ങളില് പങ്കുണ്ടെന്നാണ് പൊലീസ് സംശയിക്കുന്നത്.\n🔳കോവിഡിനെ തുടര്‍ന്ന് ഏര്‍പ്പെടുത്തിയ സീറ്റ് നിയന്ത്രണം ആഭ്യന്തര വിമാനങ്ങളില് നിന്ന് ഒഴിവാക്കി കേന്ദ്ര വ്യോമയാന മന്ത്രാലയം. ഈ മാസം 18 മുതല് മുഴുവന് സീറ്റുകളില് ആളുകളെ പ്രവേശിപ്പിച്ച് യാത്ര നടത്താന് വിമാന കമ്പനികള്‍ക്ക് അനുമതി നല്‍കി. അതേസമയം യാത്രക്കാരും ജീവനക്കാരും കോവിഡ് നിയന്ത്രണ പെരുമാറ്റവും നിര്‍ദേശങ്ങളും പാലിക്കുന്നുണ്ടെന്ന് ഉറപ്പുവരുത്താനും മന്ത്രാലയം നിര്‍ദേശിച്ചു.\n🔳അഫ്ഗാനിസ്താന് ഒരു ബില്ല്യണ് യൂറോ സാമ്പത്തിക സഹായം പ്രഖ്യാപിച്ച് യൂറോപ്യന് യൂണിയന്. ജി-20 രാജ്യങ്ങളുടെ യോഗത്തിലാണ് അഫ്ഗാനിസ്താന് സഹായം പ്രഖ്യാപിച്ചത്. അഫ്ഗാനിസ്താന് സാമ്പത്തികമായും സാമൂഹികമായും തകര്‍ന്നുവെന്നും രാജ്യത്ത് നടക്കുന്നത് കടുത്ത മനുഷ്യാവകാശലംഘനങ്ങളാണെന്നും യോഗത്തില് പങ്കെടുത്ത\nരാഷ്ട്രപ്രതിനിധികള് അഭിപ്രായപ്പെട്ടു. യൂറോപ്യന് യൂണിയന് ഫണ്ടുകള് അഫ്ഗാനികള്‍ക്കുള്ള നേരിട്ടുള്ള പിന്തുണ ആണെന്നും അത് താലിബാന്റെ താല്‍ക്കാലിക സര്‍ക്കാരിനല്ലെന്നും പകരം രാജ്യത്ത് പ്രവര്‍ത്തിക്കുന്ന അന്താരാഷ്ട്ര സംഘടകള്‍ക്ക് കൈമാറുമെന്നും യൂണിയന് വ്യക്തമാക്കി.\n🔳സൗരയൂഥത്തിന് പുറത്ത് നിന്ന് ആദ്യമായി ഗവേഷകര്‍ക്ക് റേഡിയോ സിഗ്നലുകള് ലഭിച്ചു. നെതര്‍ലന്‍ഡിലെ ശക്തിയേറിയ ലോ ഫ്രീക്വന്‍സി അറേ റേഡിയോ ആന്റിന ഉപയോഗിച്ചാണ് റേഡിയോ സിഗ്നല് പിടിച്ചെടുത്തത്. സൗരയൂഥത്തിന് പുറത്തുള്ള ഒരു നക്ഷത്രത്തില് നിന്നാണ് ഈ സിഗ്നലുകള് ലഭിച്ചത്. ശൂന്യാകാശത്ത് മറഞ്ഞിരിക്കുന്ന ഗ്രഹങ്ങളെ കണ്ടെത്തുന്ന ഈ പുതിയ വിദ്യയിലൂടെ അന്യഗ്രഹ ജീവനെ കുറിച്ചുള്ള സൂചനയും ലഭിച്ചേക്കാം.\n🔳ഇന്ത്യന് ക്രിക്കറ്റ് ടീം മുഖ്യപരിശീലകസ്ഥാനത്തേക്കുളള ബിസിസിഐ ക്ഷണം നിരസിച്ച് രാഹുല് ദ്രാവിഡ്. ജൂനിയര് ക്രിക്കറ്റില് ശ്രദ്ധ കേന്ദ്രീകരിക്കാനാണ് തീരുമാനമെന്നും, ബെംഗളുരു വിടാന് താത്പര്യമില്ലെന്നും ദ്രാവിഡ് പറഞ്ഞു. ടി20 ലോകകപ്പിന് ശേഷം സ്ഥാനം ഒഴിയുന്ന രവി ശാസ്ത്രിക്ക് പകരമാണ് ബിസിസിഐ പുതിയ പരിശീലകനെ തേടുന്നത്. നിലവില് നാഷണല് ക്രിക്കറ്റ് അക്കാദമി തലവനായി പ്രവര്‍ത്തിക്കുകയാണ് ദ്രാവിഡ്.\n🔳ടി20 ലോകകപ്പില് എം എസ് ധോണി ഇന്ത്യന് ടീമിന്റെ ഉപദേഷ്ടാവാകുന്നത് പ്രതിഫലമില്ലാതെയാണെന്ന് ബിസിസിഐ പ്രസിഡന്റ് സൗരവ് ഗാംഗുലി. പ്രതിഫലമൊന്നുമില്ലാതെ തന്നെ ലോകകപ്പില് ഇന്ത്യയുടെ ഉപദേഷ്ടാവായിരിക്കാന് ധോണി തയാറായിയെന്ന് ബിസിസിഐ സെക്രട്ടറി ജയ് ഷായും സ്ഥിരീകരിച്ചു. ധോണിയുടെ സേവനങ്ങള്‍ക്ക് നന്ദിയുണ്ടെന്നും ജയ് ഷാ പറഞ്ഞു.\n🔳കേരളത്തില് ഇന്നലെ 86,031 സാമ്പിളുകള് പരിശോധിച്ചതില് 7823 പേര്‍ക്ക് കോവിഡ്-19 സ്ഥിരീകരിച്ചു. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 227 തദ്ദേശ സ്വയംഭരണ പ്രദേശങ്ങളിലായി 332 വാര്‍ഡുകളാണുള്ളത്. കഴിഞ്ഞ ദിവസങ്ങളിലുണ്ടായ 106 മരണങ്ങളാണ് കോവിഡ്-19 മൂലമാണെന്ന് ഇന്നലെ സ്ഥിരീകരിച്ചത്. ഇതോടെ ആകെ മരണം 26,448 ആയി. ഇന്നലെ രോഗം സ്ഥിരീകരിച്ചവരില് 35 പേര് സംസ്ഥാനത്തിന് പുറത്ത് നിന്നും വന്നവരാണ്. 7353 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 382പേരുടെ സമ്പര്‍ക്ക ഉറവിടം വ്യക്തമല്ല. 53 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 12,490 പേര് രോഗമുക്തി നേടി. ഇതോടെ 96,646 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\n🔳കോവിഡ് ബാധിച്ചവരുടെ ജില്ല തിരിച്ചുള്ള കണക്കുകള് : തൃശൂര് 1178, എറണാകുളം 931, തിരുവനന്തപുരം 902, കോഴിക്കോട് 685, കോട്ടയം 652, കണ്ണൂര് 628, പാലക്കാട് 592, കൊല്ലം 491, ആലപ്പുഴ 425, പത്തനംതിട്ട 368, മലപ്പുറം 366, ഇടുക്കി 285, വയനാട് 227, കാസര്‍ഗോഡ് 93.\n🔳രാജ്യത്ത് ഇന്നലെ 16,020 പേര്‍ക്ക് കോവിഡ് സ്ഥിരീകരിച്ചപ്പോള് 22,843 പേര് രോഗമുക്തി നേടി. മരണം 229. ഇതോടെ ആകെ മരണം 4,51,220 ആയി. ഇതുവരെ 3,40,00,500 പേര്‍ക്ക് രോഗം സ്ഥിരീകരിച്ചു. രാജ്യത്ത് നിലവില്2ലക്ഷം കോവിഡ് രോഗികള്.\n🔳മഹാരാഷ്ട്രയില് ഇന്നലെ 2,069 പേര്‍ക്കും തമിഴ്നാട്ടില് 1,289 പേര്‍ക്കും മിസോറാമില് 1430 പേര്‍ക്കും കോവിഡ് സ്ഥിരീകരിച്ചു. മറ്റെല്ലാ സംസ്ഥാനങ്ങളിലും ആയിരത്തില് താഴെ മാത്രം കോവിഡ് രോഗികള്.\n🔳ആഗോളതലത്തില് ഇന്നലെ 3,53,061 പേര്‍ക്ക് കോവിഡ് സ്ഥിരീകരിച്ചു. അമേരിക്കയില് 58,856 പേര്‍ക്കും ഇംഗ്ലണ്ടില് 38,520 പേര്‍ക്കും റഷ്യയില് 28,190 പേര്‍ക്കും തുര്‍ക്കിയില് 33,860 പേര്‍ക്കും ഇന്നലെ രോഗം സ്ഥിരീകരിച്ചു. ഇതോടെ ആഗോളതലത്തില് 23.93 കോടി ജനങ്ങള്‍ക്ക് കോവിഡ് ബാധിച്ചു. നിലവില് 1.78 കോടി കോവിഡ് രോഗികള്.\n🔳ആഗോളതലത്തില് 6,149 മരണമാണ് ഇന്നലെ റിപ്പോര്‍ട്ട് ചെയ്തത്. അമേരിക്കയില് 1,190 പേരും റഷ്യയില് 973 പേരും ഉക്രെയിനില് 352 പേരും ഇന്നലെ മരിച്ചു. ആഗോളതലത്തില് കോവിഡ് ബാധിച്ച് മരിച്ചവരുടെ എണ്ണം 48.79 ലക്ഷം.\n🔳നെറ്റ്ഫ്ളിക്സ്, ആമസോണ് പ്രൈം വീഡിയോ, ഡിസ്നി പ്ലസ് ഹോട്ട് സ്റ്റാര് എന്നീ ഒടിടി പ്ലാറ്റ്ഫോമുകളുടെ സൗജന്യ സബ്സ്‌ക്രിപ്ഷന് ലഭ്യമാക്കി ജിയോ, എയര്‍ടെല്, വി എന്നീ ടെലികോം കമ്പനികള്. അവയുടെ പ്രീ പെയ്ഡ്, പോസ്റ്റ് പെയ്ഡ് പ്ലാനുകള്‍ക്കൊപ്പം ഒടിടി നേട്ടങ്ങളും നല്‍കുകയാണ്. ഈ റീച്ചാര്‍ജ് പ്ലാനുകളില് പരിധിയില്ലാത്ത ഡാറ്റ, കാള് നേട്ടങ്ങളും ഉപയോക്താക്കള്‍ക്ക് കമ്പനികള് നല്‍കി വരുന്നു. റിലയന്‍സ് ജിയോയുടെ 399 രൂപാ പ്ലാനില് ആകെ 75 ജിബി എഫ്യുപി ഡാറ്റ ലഭ്യമാകും. എയര്‍ടെലിന്റെ 499 രൂപയുടെ പോസ്റ്റ് പെയ്ഡ് പ്ലാനില് റോള് ഓവര് സൗകര്യത്തോടെ 75 ജിബി ഡാറ്റയാണ് ഉപയോക്താക്കള്‍ക്ക് ലഭിക്കുക. വോഡഫോണ് ഐഡിയയുടെ 499 രൂപയുടെ പോസ്റ്റ് പെയ്ഡ് പ്ലാനില് 75 ജിബി എഫ്യുപി ഡാറ്റയാണ് ഉപയോക്താവിന് ലഭ്യമാവുക.\n🔳കേന്ദ്ര സര്‍ക്കാര് സ്ഥാപനമായ ഇഇഎസ്എല്ലിന്റെ 100 മെഗാവാട്ട് സൗരോര്‍ജ പദ്ധതി ടാറ്റാ പവര് സോളാറിന് ലഭിച്ചു. 538 കോടി രൂപ ചെലവ് വരുന്ന പദ്ധതിയുടെ നിര്‍മാണച്ചുമതലയാണ് ടാറ്റ സ്വന്തമാക്കിയത്. 12 മാസമാണ് പദ്ധതി പൂര്‍ത്തിയാക്കാനുള്ള കാലാവധി. മഹാരാഷ്ട്രയിലാണ് ഇഇഎസ്എല്ലിന്റെ പുതിയ സൗരോര്‍ജ്ജ പദ്ധതി വരുന്നത്. പുതിയ കരാര് കൂടി സ്വന്തമാക്കിയതോടെ ആകെ4ജിഗാവാട്ടിന്റെ പദ്ധതികളാണ് ടാറ്റ പവറിന്റെ കീഴില് രാജ്യത്ത് നിര്‍മിക്കുന്നത്. ഏകദേശം 9,264 കോടി രൂപയുടെ പദ്ധതികളാണിവ.\n🔳ഗൗതം വാസുദേവ് മേനോന് അഭിനയിക്കുന്ന ചിത്രമാണ് സെല്‍ഫി. കരുത്തുറ്റ കഥാപാത്രമായിട്ട് ആണ് ഗൗതം വാസുദേവ് മേനോന് സെല്‍ഫിയില് എത്തുന്നത്. ജി വി പ്രകാശ്കുമാര് ആണ് ചിത്രത്തില് നായകനായി എത്തുന്നത്. ഒരു എഞ്ചിനീയറുടെ കുമ്പസാരം എന്ന ടാഗ്ലൈനോടെയാണ് സെല്‍ഫി എത്തുക. നവാഗതനായ മതിമാരന് ആണ് ചിത്രത്തിന്റെ സംവിധായകന്. വര്‍ഷയാണ് സെല്‍ഫി എന്ന ചിത്രത്തിലെ നായിക.\n🔳ആന്റണി വര്‍ഗീസ് കഥയെഴുതിയ ഹ്രസ്വചിത്രമാണ് ബ്രഷ്- ഒരു തേപ്പ് കഥ. ആല്‍ബി പോളിന്റെ സംവിധാനത്തിലുള്ള ചിത്രം പുറത്തുവിട്ടു, ആന്റണി വര്‍ഗീസ് തന്നെയാണ് ചിത്രത്തിന്റെ വീഡിയോ ഷെയര് ചെയ്തിരിക്കുന്നത്. മഹാരാജാസില് പഠിക്കുന്ന സമയത്ത് ഹോസ്റ്റലില് നടന്ന ചെറിയൊരു സംഭവം അങ്കമാലിയിലെ കുറച്ചു സുഹൃത്തുക്കല് ചേര്‍ന്നു ഷോര്‍ട്ട് ഫിലിം ആയി ഇറക്കിയതാണെന്ന് ആന്റണി വര്‍ഗീസ് പറയുന്നു.\n🔳പുതിയ കണക്റ്റഡ് പ്ലെഷര് പ്ലസ് എക്സ ടെക് അവതരിപ്പിച്ച് ഹീറോ മോട്ടോകോര്‍പ്പ്. ഉത്സവ സീസണിലെ ഉപഭോക്താക്കള്‍ക്ക് സ്‌കൂട്ടറുകളുടെ വിശാലമായ ചോയ്‌സ് നല്‍കാനാണ് ശ്രമമെന്നും ഹീറോ പ്ലെഷര് പ്ലസ് 110 ന് 61,900 രൂപയും എല്‍എക്സ് വേരിയന്റിനും പ്ലെഷര് പ്ലസ് 110 എക്സ് ടെക്കിനും 69,500 രൂപയില് ദില്ലി എക്സ് ഷോറൂം വില ആരംഭിക്കുന്നതായി കമ്പനി അറിയിച്ചു.\n🔳ലോകത്തിലെ ആദ്യത്തെ ജനകീയ സിനിമാ വേദിയായ ഒഡേസയും അതിലൂടെ സാക്ഷാത്ക്കരിച്ച അമ്മ അറിയാന് എന്ന ചലച്ചിത്രവും. അതിന്റെ വഴികളിലൂടെ ചെ ഗുവേരയുടെ പ മോട്ടോര്‍സൈക്കിള് ഡയറീസിനെ അനുസ്മരിപ്പിക്കുംവിധം കേരളത്തിലങ്ങോളമിങ്ങോളം മോട്ടോര്‍ബൈക്കില് പാഞ്ഞുപോയ രണ്ടുപേര്. ജോണ് എബ്രഹാമും പ്രൊഫ. ശോഭീന്ദ്രനും. വെള്ളിത്തിരയില് എന്നപോലെ ജോണ് എബ്രഹാം എന്ന ചലച്ചിത്ര പ്രതിഭയുടെ വേറിട്ട ജീവിതകഥ ആ ബൈക്ക് യാത്രകളുടെ ഇരുപത്തിമൂന്ന് അധ്യായങ്ങളിലൂടെ വെളിപ്പെടുന്നു. 'മോട്ടോര് സൈക്കിള് ഡയറീസ് ജോണിനൊപ്പം'. പ്രൊഫ.ശോഭീന്ദ്രന്. മാതൃഭൂമി. വില 184 രൂപ.\n🔳നമ്മുടെ ദൈനംദിന കാര്യങ്ങള്‍ക്ക് ശരീരത്തിന് പല അവശ്യഘടകങ്ങളും വേണ്ടതായി വരുന്നുണ്ട്. ഇവയില് വൈറ്റമിനുകളും, ധാതുക്കളും, പ്രോട്ടീനുമെല്ലാം ഉള്‍പ്പെടുന്നു. ഇതിലേതെങ്കിലുമൊരു ഘടകത്തില് കുറവ് വന്നാല് തന്നെ അത് ശരീരത്തില് പ്രതിഫലിക്കും. വിശപ്പില്ലായ്മ, തളര്‍ച്ച, വണ്ണം കാര്യമായി കുറയുന്ന അവസ്ഥ, അലസത തുടങ്ങിയ പ്രശ്‌നങ്ങളെല്ലാം വൈറ്റമിന്- സി കുറവ് മൂലം ഒരു വ്യക്തിയില് കണ്ടേക്കാം. വൈറ്റമിന് -സി കുറവ് നേരിട്ട് എട്ട് മുതല് 12 ആഴ്ചകള്‍ക്കുള്ളിലാണ് ഈ ലക്ഷണങ്ങളെല്ലാം കണ്ടുതുടങ്ങുക. ഇവയ്ക്ക് പുറമെ മറ്റ് ചില പ്രശ്‌നങ്ങള് കൂടി വൈറ്റമിന് സി കുറവ് മൂലം കാണാം. മോണയ്ക്ക് അയവ് തോന്നുക, ഒപ്പം തന്നെ മോണയില് നിന്ന് രക്തസ്രാവവും ഉണ്ടാവുക. അതുപോലെ മലത്തിന് കടുത്ത നിറവും ഉണ്ടാവുക. ഈ ലക്ഷണങ്ങളെല്ലാം വൈറ്റമിന് സി കുറവിനെ സൂചിപ്പിക്കുന്നതാണ്. മുറിവുണങ്ങാന് അധികസമയമെടുക്കുന്നുണ്ടെങ്കില് അതും ഒരുപക്ഷേ വൈറ്റമിന് സിയുടെ കുറവിനെ സൂചിപ്പിക്കുന്നതാകാം. മുറിവുണങ്ങാന് സമയമെടുക്കുന്നതിന് വേറെയും കാരണങ്ങളുണ്ടാകാം അതിനാല് അത് പരിശോധിക്കുക തന്നെ ചെയ്യേണ്ടതുണ്ട്. വൈറ്റമിന് സിയുടെ കുറവ് ഏറ്റവുമധികം ബാധിക്കപ്പെടുന്നൊരു മേഖലയാണ് രോഗ പ്രതിരോധശേഷി. വൈറ്റമിന് സിയുടെ കുറവ് ദീര്‍ഘകാലത്തേക്ക് നിലനിന്നാല് പല്ല് കൊഴിഞ്ഞുപോരുക, പല്ല് പൊട്ടിപ്പോരുക, നഖങ്ങള് പൊട്ടുക, സന്ധിവേദന, എല്ല് പൊട്ടല് തുടങ്ങിയ പ്രശ്‌നങ്ങളും കാണാം.


അതിക്രമിച്ചു കയറിയ ഇടങ്ങളിൽ നിന്ന് ചൈന പിന്മാറുന്നു, ടെന്‍റുകള് പൊളിച്ചു | PLA seen removing tents and structures at PP14\nഅതിക്രമിച്ചു കയറിയ ഇടങ്ങളിൽ നിന്ന് ചൈന പിന്മാറുന്നു, ടെന്‍റുകള് പൊളിച്ചു\nGalwan Valley, First Published Jul 6, 2020, 12:30 PM IST\nകോർ കമ്മാന്റർമാരുടെ യോഗത്തിലെ തീരുമാന പ്രകാരമാണ് ചൈനയുടെ പിന്മാറ്റം. എന്നാൽ സംഘം എത്ര ദൂരം പിന്മാറിയെന്ന് വ്യക്തമല്ല\nദില്ലി: അതിർത്തിയിൽ ഇന്ത്യയുടെ അധീനതയിലുള്ള സ്ഥലങ്ങളിൽ അതിക്രമിച്ചു കയറി നിർമ്മിച്ച ടെന്‍റുകള് ചൈന പൊളിച്ചു നീക്കി. ഗൽവാൻ, ഹോട്ട് സ്പ്രിംഗ്, ഗോഗ്ര എന്നിവിടങ്ങളിൽ നിന്നാണ് ചൈന പിന്മാറുന്നത്. അതേസമയം ഗൽവാൻ താഴ്വരയിൽ ഇപ്പോഴും ചൈനീസ് പട്ടാളത്തിന്റെ സായുധ വാഹനങ്ങളുണ്ട്.\nഎന്നാൽ ഗൽവാനിൽ നിർമ്മിച്ച ടെന്റുകൾ ചൈന പൊളിച്ചുനീക്കി. ഇവിടെ നടത്തിവന്ന മറ്റ് നിർമ്മാണങ്ങളും ഒഴിവാക്കി. കോർ കമ്മാന്റർമാരുടെ യോഗത്തിലെ തീരുമാന പ്രകാരമാണ് ചൈനയുടെ പിന്മാറ്റം. എന്നാൽ സംഘം എത്ര ദൂരം പിന്മാറിയെന്ന് വ്യക്തമല്ല. സ്ഥിതിഗതികൾ ഇന്ത്യ നിരീക്ഷിക്കുകയാണ്.\nLast Updated Jul 6, 2020, 1:54 PM IST\nPLA seen removing\nഅതിക്രമിച്ചു കയറിയ ഇടങ്ങളിൽ\nനിന്ന് ചൈന പിന്മാറുന്നു


Indrani’s soft corner for Vidhie and hard heart for Sheena led to murder plot | ഇന്ദ്രാണി മകളെ കൊന്നത് വിധിയോടുള്ള വാത്സല്യം കാരണം; സ്വത്ത് കൈവിടാതിരിക്കാനുള്ള കൊലയെ കുറിച്ച് പീറ്റർ മുഖർജിക്കും അറിയാമായിരുന്നു; ഷീനാ ബോറ കൊലക്കേസിൽ വിചാരണ അടുത്തമാസം തുടങ്ങും - MarunadanMalayali.com\nNovember 21, 2015 | 08:20 AM IST | Permalink\nമുംബൈ: ഷീന ബോറ കൊലക്കേസ് വിചാരണ ഡിസംബർ ആദ്യ വാരം തുടങ്ങും. തന്റെയും ഭർത്താവിന്റെയും ആജീവനാന്ത സമ്പാദ്യം മുഴുവൻ മുൻ ഭർത്താവിലുള്ള മകൾ ഷീന ബോറയ്ക്ക് ലഭിക്കുമോ എന്ന ഭയമാണ് ഷീനയെ കൊല്ലാൻ ഇന്ദ്രാണിയെ പ്രേരിപ്പിച്ചതെന്ന് സിബിഐ കുറ്റപത്രം. മുൻ ഭർത്താവ് സജ്ഞീവ് ഖന്നയിലുണ്ടായ മറ്റൊരു മകൾ വിധിയോട് ഷീനയ്ക്കുണ്ടായിരുന്ന അമിത വാത്സല്യവും ഭയത്തിന് കാരണമായെന്നാണ് കുറ്റപത്രം വിശദീകരിക്കുന്നത്.\nഭർത്താവ് പീറ്റർ മുഖർജിയുടെ മകൻ രാഹുലുമായുള്ള ഷീനയുടെ പ്രണയം വിവാഹത്തിലെത്തിയാൽ സ്വത്ത് നഷ്ടപ്പെടുമെന്ന് ഇവർ കരുതിയിരുന്നു. ഇക്കാരണത്താൽ ഖന്നയെയും അവരുടെ ഡ്രൈവർ ശ്യാംവർ റായിയെയും കൂട്ടുപിടിച്ച് ഗൂഢാലോചന നടത്തുകയായിരുന്നെന്നാണ് സിബിഐ കണ്ടെത്തിയിരിക്കുന്നത്. കൊലപാതകത്തിന്റെ ആസൂത്രണത്തിൽ പങ്കുണ്ടെന്ന് കണ്ടെത്തിയതിനെ തുടർന്നാണ് പീറ്റർ മുഖർജിയെ കഴിഞ്ഞദിവസം അറസ്റ്റ് ചെയ്തതെന്ന് സിബിഐ മെട്രോപൊളിറ്റൻ കോടതിയിൽ അറിയിച്ചു. കേസിൽ പീറ്റർ മുകർജിക്ക് എതിരെ അനുബന്ധ കുറ്റപത്രം സിബിഐ സമർപ്പിക്കും. ഷീനയെ കൊന്നിട്ടില്ലെന്നും അവൾ അമേരിക്കയിലുണ്ടെന്നുമുള്ള വാദമാണ് ഇന്ദ്രാണി ആദ്യം മുംബൈ പൊലീസിനോടും പിന്നീട് സിബിഐയോടും ആവർത്തിച്ചത്. എന്നാൽ, ഗാഗൊഡെ ഖുർദിൽനിന്ന് കണ്ടത്തെിയ മൃതദേഹാവശിഷ്ടങ്ങൾ ഷീനയുടേതുതന്നെയാണെന്ന് മൂന്നിടങ്ങളിൽ നടത്തിയ ഫോറൻസിക് പരിശോധനകളിലും തെളിഞ്ഞു. ആദ്യ ഭർത്താവ് സിദ്ധാർഥ് ദാസിൽ ഇന്ദ്രാണിക്കു പിറന്ന മകളാണ് ഷീന. ഷീനക്കു പിന്നാലെ ഷീനയുടെ സഹോദരൻ മിഖായലിനെയും കൊല്ലാൻ ശ്രമിച്ചെന്ന് കുറ്റപത്രത്തിൽ പറയുന്നു.\nഷീന കൊല്ലപ്പെട്ട കാര്യം മകനും ഷീനയുടെ കാമുകനുമായ രാഹുലിൽ നിന്ന് ഇയാൾ മറച്ചുവച്ചു. കൊലപാതകത്തിന് മുമ്പും സമയത്തും ശേഷവും പീറ്ററും ഇന്ദ്രാണിയും തമ്മിൽ നിരന്തരം ഫോൺ സംഭാഷണം നടന്നതായും അന്വേഷണസംഘത്തിന് നേതൃത്വം നൽകുന്ന അഡീഷണൽ സോളിസിറ്റർ ജനറൽ അനിൽ സിങ് കോടതിയിൽ പറഞ്ഞു. സ്വത്ത് വിഭജനം സംബന്ധിച്ച് ഇന്ദ്രാണിയും ഷീനയും തമ്മിൽ പീറ്ററിന്റെ മദ്ധ്യസ്ഥതയിൽ നടന്ന ചർച്ചയിൽ തർക്കമുണ്ടായിരുന്നു. അമേരിക്കയിൽ നിന്ന് പീറ്ററും ഇന്ദ്രാണിയും പ്രത്യേകം തിരികെയെത്തിയതിന് ശേഷവും ഇരുവരും തമ്മിൽ സാധാരണയിലും കൂടുതൽ സംഭാഷണം നടന്നിരുന്നു. പീറ്റർ വിദേശത്തായിരുന്നപ്പോഴും ഇവർ തമ്മിൽ തുടർച്ചയായി 25 മിനിട്ട് വരെ നീളുന്ന ഫോൺ സംഭാഷണം നടന്നിരുന്നു സിങ് കോടതിയിൽ അറിയിച്ചു. ഷീനയുടെ മൊബൈൽഫോണും എ.ടി.എം കാർഡുകളും നഷ്ടപ്പെട്ടിരുന്നെന്നും സിബിഐ കണ്ടെത്തിയിരുന്നു. ഇന്ദ്രാണിയുടെ ആദ്യഭർത്താവ് സഞ്ജീവ് ഖന്ന, ഡ്രൈവർ ശ്യാംവർ രവി എന്നിവർ ചേർന്നാണ് 24കാരിയായ ഷീനയെ കൊലപ്പെടുത്തിയതായി സിബിഐ കണ്ടത്തെിയത്. 1000 പേജുള്ള കുറ്റപത്രത്തിൽ 150 സാക്ഷികളെയാണ് പരാമർശിച്ചിരിക്കുന്നത്. 200 രേഖകളും സിബിഐ സമർപ്പിച്ചു. കേസിൽ ഇന്ദ്രാണി മുഖർജി ഓഗസ്റ്റ് മുതൽ ജയിലിലാണ്.\nകേസിൽ അറസ്റ്റിലായ ഇന്ദ്രാണി മുഖർജി, മുൻ ഭർത്താവ് സഞ്ജീവ് ഖന്ന, ഡ്രൈവർ ശ്യാംവർ റായ് എന്നിവർക്കെതിരെ ഗൂഢാലോചന, കൊലപാതകം, കൊലപാതകശ്രമം, തട്ടിക്കൊണ്ടുപോകൽ, തെളിവ് നശിപ്പിക്കൽ, വ്യാജരേഖ ചമയ്ക്കൽ എന്നീ കുറ്റങ്ങൾക്ക് ഐ.പി.സി, ആയുധ, വിവരസാങ്കേതിക നിയമങ്ങൾ പ്രകാരമാണ് കുറ്റം ചുമത്തിയിരിക്കുന്നത്. ജുഡീഷ്യൽ കസ്റ്റഡി അവസാനിച്ചതിനെ തുടർന്ന് വെള്ളിയാഴ്ച കോടതിയിൽ ഹാജരാക്കിയ ഇന്ദ്രാണി, സഞ്ജീവ് ഖന്ന, ശ്യാംവർ റായ് എന്നിവരുടെ കസ്റ്റഡി അടുത്ത മൂന്നുവരെ നീട്ടിയ മജിസ്‌ട്രേറ്റ് കോടതി ഇനി മൂവരെയും സെഷൻസ് കോടതിയിൽ ഹാജരാക്കാനാണ് ആവശ്യപ്പെട്ടത്. പ്രത്യേക കോടതിയിൽ മൂവർക്കുമെതിരെ വിചാരണ തുടങ്ങുമ്പോഴേക്കും വ്യാഴാഴ്ച അറസ്റ്റിലായ പീറ്റർ മുഖർജിക്കെതിരെ അനുബന്ധ കുറ്റപത്രം സമർപ്പിക്കാനാണ് സിബിഐ നീക്കം.\nഷീനയെ താൻ കൊന്നിട്ടില്ലെന്നും തന്നെ കേസിൽ കുടുക്കിയതാണെന്നുമാണ് കഴിഞ്ഞ ദിവസം ഇന്ദ്രാണി മുഖർജി മാദ്ധ്യമങ്ങളോട് പ്രതികരിച്ചത്. ദക്ഷിണ മുംബൈയിലെ മജിസ്‌ട്രേറ്റ് കോടതിയിൽ ഹാജരാക്കിയശേഷം ജയിലിലേക്ക് മടങ്ങുമ്പോഴായിരുന്നു മാദ്ധ്യമങ്ങളോട് ഇന്ദ്രാണി ഇത് പറഞ്ഞത്. പീറ്റർ മുഖർജിയെയും കേസിൽ കുടുക്കിയതാണോ എന്ന ചോദ്യത്തോട് ഇന്ദ്രാണി പ്രതികരിച്ചില്ല. കേസിൽ പീറ്റർ മുഖർജിക്കെതിരെ കൊലക്കുറ്റം ചുമത്തി. ക്രിമിനൽ ഗൂഢാലോചന, തട്ടിക്കൊണ്ടുപോകൽ, കൊലപാതകം എന്നീ കുറ്റങ്ങളാണ് സിബിഐ ചുമത്തിയത്. പീറ്റർ മുഖർജി ഉൾപ്പെടെ മുഴുവൻ പ്രതികളെയും നവംബർ 23 വരെ സിബിഐ കസ്റ്റഡിയിൽ വിട്ടു. പീറ്ററുടെ സഹോദരൻ ഗൗതം മുഖർജി, ഇയാളുടെ മകൻ രാഹുൽ മുഖർജി എന്നിവരും കോടതിയിലത്തെിയിരുന്നു. സിബിഐ അന്വേഷണവുമായി എല്ലാ തരത്തിലും സഹകരിക്കുമെന്ന് ഷീനയുടെ സഹോദരൻ മിഖായേൽ മാദ്ധ്യമങ്ങളോട് വ്യക്തമാക്കി. തന്റെ സഹോദരിക്ക് നീതി കിട്ടണമെന്ന് മിഖയേൽ ആവർത്തിച്ചു.\nഷീനയെ കൊന്നതിനെ പറ്റി പീറ്ററിന് അറിയാമായിരുന്നു എന്ന് സിബിഐക്ക് ബോധ്യപ്പെട്ടതിന് പിന്നാലെയാണ് അറസ്റ്റുണ്ടായത്. പീറ്ററിനേയും മകൻ രാഹുലിനെയും ചോദ്യം ചെയ്യുന്നതിനായി ഉച്ചക്കു സിബിഐ ഓഫിസിലേക്ക് വിളിച്ചുവരുത്തിയിരുന്നു. ഷീനയുടെ കാമുകനായിരുന്നു രാഹുൽ. സ്റ്റാർ ടി.വി.യുടെ ചീഫ് എക്‌സിക്യൂട്ടീവ് ഓഫീസറായി മാദ്ധ്യമരംഗത്ത് തലയെടുപ്പോടെ നിന്നിരുന്ന പീറ്റർ മുംബൈയിലെ നിശാവിരുന്നിലാണ് ഇന്ദ്രാണിയെ ആദ്യം കാണുന്നത്. അത് പ്രണയമായി വളർന്നു. 2002ൽ ഇരുവരും വിവാഹിതരായി. സ്റ്റാർ ടി.വി.യുമായി അകന്ന പീറ്റർ ഇന്ദ്രാണിയുമായി ചേർന്ന് ഐ.എൻ.എക്‌സ്.മീഡിയ എന്ന സ്ഥാപനം ആരംഭിച്ചു. ഇന്ദ്രാണിയുടെ ആശയമായിരുന്നു ഇത്. സ്ഥാപനത്തിന്റെ തലപ്പത്തേക്ക് അവർ എത്തുകയും ചെയ്തു. എന്നാൽ, വൈകാതെ സ്ഥാപനം പൂട്ടേണ്ടി വന്നു. പീറ്റർ മുഖർജിയുടെ ആദ്യ വിവാഹം 1975ലായിരുന്നു. ശബ്‌നം സിങ്ങായിരുന്നു ആദ്യഭാര്യ. 1994ൽ ബന്ധം വേർപെടുത്തി. അതിൽ റാബിൻ, രാഹുൽ എന്നിങ്ങനെ രണ്ട് കുട്ടികളുണ്ട്. രാഹുൽ ഇന്ദ്രാണിയുടെ മകൾ ഷീനയുമായി പ്രണയത്തിലായി. ഇവർ തമ്മിലുള്ള പ്രണയം ഇന്ദ്രാണി ഇഷ്ടപ്പെട്ടിരുന്നില്ല. അതുകൊലപാതകത്തിന്റെ കാരണങ്ങളിലൊന്നാണെന്ന് കേസ് അന്വേഷിച്ച മുംബൈ പൊലീസും ഇപ്പോൾ സിബിഐ.യും പറയുന്നു. ഏകദേശം 800 കോടിയുടെ സ്വത്ത് പീറ്റർക്കും ഇന്ദ്രാണിക്കും ഉണ്ടെന്നാണ് വിവരം. കൊലപാതകത്തിന് പിന്നിൽ സാമ്പത്തിക ഇടപാടുകളും കാരണമാണത്രെ.\nപീറ്റർ മുഖർജിയെ അറസ്റ്റ് ചെയ്തത് തെളിവുകൾ നശിപ്പിക്കാൻ ശ്രമിച്ചു, തെറ്റായ വിവരങ്ങൾ നൽകി കുറ്റവാളിയെ സംരക്ഷിക്കാൻ ശ്രമിച്ചു എന്നീ കുറ്റങ്ങൾ ചുമത്തിയെന്ന് സിബിഐ. അറിയിച്ചു. ഇന്ദ്രാണിയുടെ മൊഴിയിൽ നിന്നും ഷീനയുടെ കൊലപാതകം സംബന്ധിച്ച് പീറ്ററിനും അറിവുണ്ടായിരുന്നതിനായി സിബിഐ കണ്ടെത്തി. ഇതിനെ തുടർന്നാണ് പീറ്ററിനെ സിബിഐ വ്യാഴാഴ്ച അറസ്റ്റ് ചെയ്തത്. ഷീന തന്റെ സഹോദരിയാണെന്നാണ് ഇന്ദ്രാണി തന്നോട് പറഞ്ഞതെന്നാണ് പീറ്റർ ആദ്യം ഉദ്യോഗസ്ഥർക്ക് നൽകിയിരുന്ന മൊഴി. ഷീനയെ കാണാതായതിനെ തുടർന്ന് മുംബൈയിലെ നാലു പൊലീസ് സ്‌റ്റേഷനുകളിൽ രാഹുൽ പരാതി നൽകിയിരുന്നുവെന്നും എന്നാൽ ഷീന അമേരിക്കയിലാണെന്ന് ഇന്ദ്രാണിയുടെ മൊഴിയുടെ അടിസ്ഥാനത്തിൽ പൊലീസ് കേസിൽ തുടരന്വേഷണം നടത്തിയില്ലെന്നും രാഹുൽ സിബിഐയോടു പറഞ്ഞു. പീറ്റർ മുഖർജിയോട് സംസാരിച്ചിരുന്നുവെന്നും ഷീനയുടെ പാസ്‌പോർട്ട് തന്റെ കൈയിലാണെന്ന് പീറ്ററിനെ അറിയിച്ചതായും രാഹുൽ സിബിഐയെ അറിയിച്ചു.


കോവിഡ് നിയന്ത്രണം: എ, ബി കാറ്റഗറിയിലെ ഓഫീസുകളിൽ 50 ശതമാനം ജീവനക്കാർ - Simon Mash (Simon Pavaratty), Teacher, PSMVHSS Kattoor\nഎ, ബി പ്രദേശങ്ങളിലെ ബാക്കിയുള്ള 50 ശതമാനം പേരും സി യിൽ ബാക്കിയുള്ള 75 ശതമാനവും എല്ലാ മേഖലയിലുമുള്ള ഉദ്യോഗസ്ഥർ കോവിഡ് പ്രതിരോധ പ്രവർത്തനങ്ങളിൽ പങ്കാളികളാവും. അതിനുള്ള ചുമതല നൽകാൻ ജില്ലാ കലക്ടർമാർ മുൻകൈയെടുക്കും.\nഇതുവരെയുള്ള കണക്കനുസരിച്ച് 1,77,09,529 പേർക്ക് വാക്‌സിൻ നൽകിക്കഴിഞ്ഞു. ഇതിൽ 1,24,64,589 പേർക്ക് ഒരു ഡോസ് വാക്‌സിനും 52,44,940 പേർക്ക് രണ്ട് ഡോസ് വാക്‌സിനും ലഭിച്ചു. വാക്‌സിൻ എടുത്തവരും മാസ്‌ക് ധരിക്കാനും സാമൂഹിക അകലം പാലിക്കാനും ശ്രദ്ധിക്കണം. മുഴുവൻ ഗർഭിണികൾക്കും കോവിഡ് വാക്‌സിൻ നൽകാൻ മാതൃകവചം എന്ന പേരിൽ ആരോഗ്യ വകുപ്പ് കാമ്പയിൻ ആരംഭിച്ചിട്ടുണ്ട്. സ്വന്തമായി രജിസ്റ്റർ ചെയ്യാൻ കഴിയുന്നവരെ അതിനായി പ്രോത്സാഹിപ്പിക്കും. സ്മാർട്ട് ഫോൺ, കമ്പ്യൂട്ടർ സൗകര്യങ്ങളില്ലാത്തവരെ ആശാ പ്രവർത്തകരുടെ സഹായത്തോടെ രജിസ്റ്റർ ചെയ്യിച്ചാണ് വാക്‌സിൻ നൽകുന്നത്. സംസ്ഥാനത്ത് ഇതുവരെ നാല്പതിനായിരത്തോളം ഗർഭിണികളാണ് വാക്‌സിൻ എടുത്തത്. എന്നാൽ ചിലർ വാക്‌സിനെടുക്കാൻ വിമുഖത കാണിക്കുന്നുണ്ട്. ഗർഭിണികൾ സ്വന്തം സുരക്ഷയും കുഞ്ഞിന്റെ സുരക്ഷയും കണക്കിലെടുത്ത് വാക്‌സിൻ എടുക്കണമെന്ന് മുഖ്യമന്ത്രി പറഞ്ഞു.


പ്രസവശേഷം അഞ്ചുമാസത്തിനിടയില് സാനിയ 22 കിലോ ഭാരം കുറച്ചത് ഇങ്ങനെ | Weight loss: how Sania Mirza lost 22 kilos in5months post pregnancy\nMar 31, 2019, 12:42 PM IST\nഎന്നാല് കുഞ്ഞിന്റെ ആരോഗ്യം അമ്മ കഴിക്കുന്ന ആഹാരത്തെ ആശ്രയിച്ചിരിക്കും. അതുകൊണ്ട് തന്നെ ഗര്‍ഭം ധരിക്കുന്ന സമയത്ത് സാനിയ ഭക്ഷണ കാര്യത്തില് ഒരു വിട്ടുവീഴ്ചയ്ക്കും തയാറായിരുന്നില്ല.\nകളിക്കളത്തില് ഫിറ്റ്‌നസ് എത്ര പ്രധാനമാണെന്ന് തനിക്കറിയാം, എന്നാല് കുഞ്ഞിന്റെ ആരോഗ്യം അമ്മ കഴിക്കുന്ന ആഹാരത്തെ ആശ്രയിച്ചിരിക്കും. അതുകൊണ്ട് തന്നെ ഗര്‍ഭം ധരിക്കുന്ന സമയത്ത് സാനിയ ഭക്ഷണകാര്യത്തില് ഒരു വിട്ടുവീഴ്ചയ്ക്കും തയ്യാറായിരുന്നില്ല. പ്രസവ സമയത്ത് സാനിയയുടെ ഭാരം 87 കിലോയായിരുന്നു.\nപ്രസവശേഷം അഞ്ചുമാസം കൊണ്ട് താരം തന്റെ ഫിറ്റ്‌നസ് വീണ്ടെടുത്തിരിക്കുകയാണ്. പ്രസവശേഷം 15-ാം നാള് മുതല് സാനിയ ഫിറ്റ്‌നസില് ശ്രദ്ധിച്ചു തുടങ്ങി. ചെറിയ വര്‍ക്കൗട്ടുകളിലൂടെയായിരുന്നു വ്യായാമം ആരംഭിച്ചത്. വ്യായാമങ്ങളുടെ ചിത്രങ്ങള് സാനിയ സോഷ്യല് മീഡിയയില് പങ്കുവയ്ക്കാറുണ്ട്. അഞ്ചുമാസം മുമ്പ് 87 കിലോ ഉണ്ടായിരുന്ന ശരീരഭാരം ഇപ്പോള് 67 കിലോയായി കുറച്ചിരിക്കുകയാണ്.\n22 കിലോയാണ് അഞ്ചുമാസം കൊണ്ട് കുറച്ചത്. ഭാരം കുറയ്ക്കാന് എളുപ്പവഴിയൊന്നുമല്ല കഠിനാധ്വാനം തന്നെയാണ് സാനിയ ചെയ്തത്. ഇതിനായി നാലുമണിക്കൂര് വരെ സാനിയ ജിമ്മില് ചെലവഴിച്ചിട്ടുണ്ട്. കൃത്യമായ ആഹാരക്രമത്തിലൂടെയും വ്യായാമത്തിലൂടെയുമാണ് സാനിയ മിര്‍സ തന്റെ ഫിറ്റ്‌നസ് വീണ്ടെടുക്കുന്നത്.\nContent Highlights: Weight loss: how Sania Mirza lost 22 kilos in5months post pregnancy\nകോവിഡ് 19 വ്യാപനം ആരംഭിച്ചിട്ട് ഒരു വര്‍ഷമാകാന് പോകുന്നു. ജിമ്മുകളും പൊതു ..\nWeight loss Sania Mirza